**PROGRAMUL REGIONAL SUD-VEST OLTENIA 2021-2027**

**GHIDUL SOLICITANTULUI**

**SPRIJIN PENTRU CONSERVAREA, ÎMBUNĂTĂȚIREA SAU EXTINDEREA INFRASTRUCTURII VERZI – ALBASTRE**

**APELUL DE PROIECTE:**

**PR SV/Municipii1/3B/2.7/2023**

**Versiunea 5**

**Conform Corrigendum nr. 4/01.2024**

**Cod MySmis2021 PRSVO/90/PRSVO\_P3/OP2/RSO2.7/PRSVO\_A21**



**OBIECTIV DE POLITICĂ 2 - O EUROPĂ MAI VERDE, REZILIENTĂ, CU EMISII REDUSE DE DIOXID DE CARBON, CARE SE ÎNDREAPTĂ CĂTRE O ECONOMIE CU ZERO EMISII DE DIOXID DE CARBON, PRIN PROMOVAREA TRANZIȚIEI CĂTRE O ENERGIE CURATĂ ȘI ECHITABILĂ, A INVESTIȚIILOR VERZI ȘI ALBASTRE, A ECONOMIEI CIRCULARE, A ATENUĂRII SCHIMBĂRILOR CLIMATICE ȘI A ADAPTĂRII LA ACESTEA, A PREVENIRII ȘI GESTIONĂRII RISCURILOR, PRECUM ȘI A UNEI MOBILITĂȚI URBANE DURABILE**

**PRIORITATEA 3 – EFICIENȚĂ ENERGETICĂ ȘI INFRASTRUCTURĂ VERDE**

**OBIECTIV SPECIFIC 2.7 - INTENSIFICAREA ACȚIUNILOR DE PROTECȚIE ȘI CONSERVARE A NATURII, A BIODIVERSITĂȚII ȘI A INFRASTRUCTURII VERZI, INCLUSIV ÎN ZONELE URBANE, PRECUM ȘI REDUCEREA TUTUROR FORMELOR DE POLUARE**

Cuprins

[1. PREAMBUL, ABREVIERI ȘI GLOSAR 6](#_Toc141773178)

[1.1.Preambul 6](#_Toc141773179)

[1.2.Abrevieri 7](#_Toc141773180)

[1.3.Glosar 7](#_Toc141773181)

[2. ELEMENTE DE CONTEXT 7](#_Toc141773182)

[2.1 Informații generale privind PR SV Oltenia 2021-2027 7](#_Toc141773183)

[2.2 Prioritatea/ Fond/ Obiectiv de politică/ Obiectiv specific 8](#_Toc141773184)

[2.3 Reglementări europene și naționale, cadrul strategic, documente programatice aplicabile 9](#_Toc141773185)

[3. ASPECTE SPECIFICE APELULUI DE PROIECTE 12](#_Toc141773186)

[3.1. Tipul de apel 12](#_Toc141773187)

[3.2. Forma de sprijin (granturi; instrumente financiare; premii) 12](#_Toc141773188)

[3.3. Bugetul alocat apelului de proiecte 12](#_Toc141773189)

[3.4. Rata de cofinanțare 13](#_Toc141773190)

[3.5. Zona/zonele geografică(e) vizată(e) de apelul de proiecte 13](#_Toc141773191)

[3.6. Acțiuni sprijinite în cadrul apelului 13](#_Toc141773192)

[3.7. Grup țintă vizat de apelul de proiecte 14](#_Toc141773193)

[3.8. Indicatori 14](#_Toc141773194)

[3.8.1 Indicatori de realizare 14](#_Toc141773195)

[3.8.2. Indicatori de rezultat 16](#_Toc141773196)

[3.8.3. Indicatori suplimentari specifici apelului de proiecte 16](#_Toc141773197)

[3.9. Rezultatele așteptate 16](#_Toc141773198)

[3.10. Operațiune de importanță strategică 17](#_Toc141773199)

[3.11. Investiții teritoriale integrate 17](#_Toc141773200)

[3.12. Dezvoltare locală plasată sub responsabilitatea comunității 17](#_Toc141773201)

[3.13. Reguli privind ajutorul de stat 17](#_Toc141773202)

[3.14. Reguli privind instrumentele financiare 18](#_Toc141773203)

[3.15. Acțiuni interregionale, transfrontaliere și transnaționale 19](#_Toc141773204)

[3.16. Principii orizontale 19](#_Toc141773205)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 20](#_Toc141773206)

[3.18. Caracterul durabil al proiectului 22](#_Toc141773207)

[3.19. Acțiuni menite să garanteze egalitatea de șanse, de gen, incluziunea și nediscriminarea 22](#_Toc141773208)

[3.20. Teme secundare 23](#_Toc141773209)

[3.21. Informarea și vizibilitatea sprijinului din fonduri 23](#_Toc141773210)

[4. INFORMAȚII ADMINISTRATIVE DESPRE APELUL DE PROIECTE 25](#_Toc141773211)

[4.1. Data deschiderii apelului de proiecte 25](#_Toc141773212)

[4.2.Perioada de pregătire a proiectelor 25](#_Toc141773213)

[4.3 Perioada de depunere a proiectelor 26](#_Toc141773214)

[4.3.1 Data și ora de începere a depunerii de proiecte: 01 septembrie 2023, ora 12:00; 26](#_Toc141773215)

[4.3.2 Data și ora de închidere a apelului de proiecte: 01 martie 2024, ora 12:00. 26](#_Toc141773216)

[4.4. Modalitatea de depunere a proiectelor 26](#_Toc141773217)

[5. CONDIȚII DE ELIGIBILITATE 26](#_Toc141773218)

[5.1. Eligibilitatea solicitanților și a partenerilor 27](#_Toc141773219)

[5.1.1. Cerințe generale privind eligibilitatea solicitanților și a partenerilor 27](#_Toc141773220)

[5.1.2. Categorii de solicitanți eligibili 31](#_Toc141773221)

[5.1.3. Categorii de parteneri eligibili 31](#_Toc141773222)

[5.1.4. Reguli și cerințe privind parteneriatul 31](#_Toc141773223)

[5.2 Eligibilitatea activităților 31](#_Toc141773224)

[5.2.1 Cerințe generale privind eligibilitatea activităților 31](#_Toc141773225)

[5.2.2. Activități eligibile 32](#_Toc141773226)

[5.2.3. Activitatea de bază 33](#_Toc141773227)

[5.2.4. Activități neeligibile 34](#_Toc141773228)

[5.3 Eligibilitatea cheltuielilor 34](#_Toc141773229)

[5.3.1 Baza legală pentru stabilirea eligibilității cheltuielilor 34](#_Toc141773230)

[5.3.2 Categorii și plafoane de cheltuieli eligibile 36](#_Toc141773231)

[5.3.3 Categorii de cheltuieli neeligibile 41](#_Toc141773232)

[5.3.4 Opțiuni de costuri simplificate. Costuri directe și costuri indirecte 42](#_Toc141773233)

[5.3.5. Opțiuni de costuri simplificate. Costuri unitare/ sume forfetare și rate forfetare 42](#_Toc141773234)

[5.3.6. Finanțare nelegată de costuri 42](#_Toc141773235)

[5.4. Valoarea minimă și maximă eligibilă/ nerambursabilă a unui proiect 42](#_Toc141773236)

[5.5. Cuantumul cofinanțării acordate 43](#_Toc141773237)

[5.6. Durata proiectului 43](#_Toc141773238)

[5.7. Alte cerințe de eligibilitate a proiectului 43](#_Toc141773239)

[6. INDICATORI DE ETAPĂ 51](#_Toc141773240)

[7. COMPLETAREA ȘI DEPUNEREA CERERILOR DE FINANŢARE 52](#_Toc141773241)

[7.1. Completarea formularului cererii de finanțare 52](#_Toc141773242)

[7.2. Limba utilizată în completarea cererii de finanțare 53](#_Toc141773243)

[7.3. Metodologia de justificare și detaliere a bugetului cererii de finanțare 53](#_Toc141773244)

[7.4 Anexe și documente obligatorii la depunerea cererii de finanțare 54](#_Toc141773245)

[7.5. Aspecte administrative privind depunerea cererii de finanțare 59](#_Toc141773246)

[7.6. Anexe și documente obligatorii la momentul contractării 60](#_Toc141773247)

[7.7. Renunțarea la cererea de finanțare 64](#_Toc141773248)

[8. PROCESUL DE EVALUARE, SELECȚIE ȘI CONTRACTARE A PROIECTELOR 64](#_Toc141773249)

[8.1. Principalele etape ale procesului de evaluare, selecție și contractare 64](#_Toc141773250)

[8.2. Conformitate administrativă - DECLARAȚIA UNICĂ 65](#_Toc141773251)

[8.3. Etapa de evaluare preliminară – dacă este cazul (specific pentru intervențiile FSE+) 65](#_Toc141773252)

[8.4. Evaluarea tehnică și financiară. Criterii de evaluare tehnică și financiară 65](#_Toc141773253)

[8.4.1 Vizita la fața locului 66](#_Toc141773254)

[8.5. Aplicarea pragului de calitate 67](#_Toc141773255)

[8.6. Aplicarea pragului de excelență 67](#_Toc141773256)

[8.7. Notificarea rezultatului evaluării tehnice și financiare 68](#_Toc141773257)

[8.8. Contestații 68](#_Toc141773258)

[8.9. Contractarea proiectelor 69](#_Toc141773259)

[8.9.1. Verificarea îndeplinirii condițiilor de eligibilitate 69](#_Toc141773260)

[8.9.2. Decizia de acordare/ respingere a finanțării 69](#_Toc141773261)

[8.9.3 Definitivarea planului de monitorizare al proiectului 70](#_Toc141773262)

[8.9.4. Semnarea contractului de finanțare/ emiterea deciziei de finanțare 71](#_Toc141773263)

[9. ASPECTE PRIVIND CONFLICTUL DE INTERESE 72](#_Toc141773264)

[10. ASPECTE PRIVIND PRELUCRAREA DATELOR CU CARACTER PERSONAL 73](#_Toc141773265)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 73](#_Toc141773266)

[11.1. Rapoartele de progres 73](#_Toc141773267)

[11.2. Vizitele de monitorizare 74](#_Toc141773268)

[11.3. Mecanismul specific indicatorilor de etapă. Planul de monitorizare 74](#_Toc141773269)

[12. ASPECTE PRIVIND MANAGEMENTUL FINANCIAR 74](#_Toc141773270)

[12.1. Mecanismul cererilor de prefinanțare 74](#_Toc141773271)

[12.2. Mecanismul cererilor de plată 75](#_Toc141773272)

[12.3. Mecanismul cererilor de rambursare 76](#_Toc141773273)

[12.4. Graficul cererilor de prefinanțare/ plată/ rambursare 76](#_Toc141773274)

[12.5. Vizitele la fața locului 76](#_Toc141773275)

[13. MODIFICAREA GHIDULUI SOLICITANTULUI 77](#_Toc141773276)

[13.1. Aspectele care pot face obiectul modificărilor prevederilor ghidului solicitantului 77](#_Toc141773277)

[13.2. Condiții privind aplicarea modificărilor pentru cererile de finanțare aflate în procesul de selecţie (condiții tranzitorii) 77](#_Toc141773278)

[14 . ANEXE 77](#_Toc141773279)

# PREAMBUL, ABREVIERI ȘI GLOSAR

Acest ghid vizează apelul de proiecte *PR SV/Municipii1/3B/2.7/2023* lansat în cadrul Programului Regional Sud-Vest Oltenia, Prioritatea 3 - „Eficienţa energetică și infrastructura verde”, Obiectivul Specific 2.7 - ”Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare”, Acțiunea - „Sprijin pentru conservarea, îmbunătățirea sau extinderea infrastructurii verzi-albastre”.

## **1.1.Preambul**

Acest ghid al solicitantului reprezintă un îndrumar pentru pregătirea proiectelor şi completarea corectă a cererilor de finanţare de către toți potențialii solicitanţi ai Programului Regional (PR) Sud-Vest Oltenia 2021-2027, Prioritatea 3 – „Eficienţa energetică și infrastructura verde”, Obiectivul specific 2.7 - „Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare”, Acţiunea – „Sprijin pentru conservarea, îmbunătățirea sau extinderea infrastructurii verzi-albastre”, apelul de proiecte *PR SV/Municipii1/3B/2.7/2023*.

**Acest ghid nu are valoare de act normativ şi nu exonerează solicitanţii de respectarea legislaţiei în vigoare la nivel naţional şi european.**

**Aspectele cuprinse în acest document, care derivă din Programul Regional Sud-Vest Oltenia 2021-2027 și modul său de implementare, vor fi interpretate exclusiv de către AM PR SV Oltenia cu respectarea legislației în vigoare și folosind metoda de interpretare sistematică.**

**IMPORTANT**

Vă recomandăm ca înainte de a începe pregătirea proiectelor și completarea cererilor de finanțare aferente să vă asiguraţi că aţi parcurs toate informaţiile prezentate în acest ghid, inclusiv notele de subsol şi să vă asigurați că aţi înţeles toate aspectele legate de specificul intervenţiilor finanţate din PR SV Oltenia 2021-2027, Prioritatea 3, Obiectivul specific 2.7, apelul de proiecte *PR SV/Municipii1/3B/2.7/2023.*

Vă recomandăm ca până la data limită de depunere a cererilor de finanţare, să consultaţi periodic pagina de internet [www.adroltenia.ro](http://www.adroltenia.ro), pentru a urmări eventualele modificări ale prezentului ghid, precum și alte comunicări / clarificări pentru accesarea fondurilor în cadrul PR SV Oltenia 2021-2027.

Pentru a facilita procesul de completare şi transmitere a cererilor de finanţare, la sediul **AM PR SV Oltenia** funcţionează un birou de informare, unde solicitanţii pot fi consiliaţi, în mod gratuit, în clarificarea unor aspecte legate de pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet a **AM PR SV Oltenia**, la secțiunea dedicată PR SV Oltenia 2021-2027.

***Atenţie!*** *Solicitantul va fi exclus din procesul de evaluare şi selecţie pentru acordarea finanţării şi Cererea de finanţare va fi respinsă, în cazul în care se dovedeşte că acesta:*

* *Se face vinovat de inducerea gravă în eroare a Autorităţii de Management sau a comisiilor de evaluare şi selecţie, prin furnizarea de informaţii incorecte care reprezintă condiţii de eligibilitate, sau dacă a omis furnizarea acestor informaţii.*
* *A încercat să obţină informaţii confidenţiale sau să influenţeze comisiile de evaluare şi selecţie sau Autoritatea de management în timpul procesului de evaluare.*

## **1.2.Abrevieri**

**Abrevierile** specifice PR SV Oltenia 2021-2027 și prezentului apel de proiecte se regăsesc în Anexa I la prezentul ghid.

## **1.3.Glosar**

**Glosarul de termeni** specifici apelului de proiecte se regăsește în Anexa I la prezentul ghid.

# ELEMENTE DE CONTEXT

## **2.1 Informații generale privind PR SV Oltenia 2021-2027**

**PR SV Oltenia 2021-2027** reflectă orientările politicii de coeziune a Uniunii Europene pentru perioada 2021-2027, luând în considerare nevoile și provocările existente la nivelul regiunii, precum și concluziile *Rapoartelor de țară pentru România* din anii 2019 și 2020 și sprijină obiectivele de politică asumate la nivel de UE prin intermediul unor tipuri de investiții care să contribuie la competitivitatea regională, inovare și digitalizare, eficiență energetică, mobilitate și conectivitate.

Instituţiile care formează sistemul de implementare a **Programului Regional SV Oltenia 2021-2027** sunt:

| **Structura/organismul** | **Rol** |
| --- | --- |
| **AM PR SV Oltenia** | -gestionarea și monitorizarea programului;  -selectarea operațiunilor;  -atribuții delegate în procesul de evaluare, selecție, contractare, monitorizare, verificarea cheltuielilor; |
| **Comitetul de monitorizare al PR (CMPR)** | -decizional în procesul de implementare a programului;  -monitorizarea implementării programului; |
| **Autoritatea de Certificare şi Plată (ACP) -** Ministerul Finanţelor Publice (MFP) | -stabilirea și transmiterea cererilor de plată către Comisia Europeană în vederea rambursării cheltuielilor către statul-membru; |
| **Autoritatea de Audit** din cadrul Curţii Române de Conturi (AA) | -efectuează audituri ale bunei funcționări a sistemului de gestiune și control în cadrul programului; |

Pentru implementarea PR SV Oltenia 2021-2027, organismele anterior menționate cooperează pentru utilizarea eficientă a fondurilor alocate în cadrul programului.

## **2.2 Prioritatea/ Fond/ Obiectiv de politică/ Obiectiv specific**

Apelul de proiecte cu numărul *PR SV/Municipii1/3B/2.7/2023* se încadrează în Obiectivul de Politică 2 – *O Europă mai verde, rezilientă, cu emisii reduse de dioxid de carbon, care se îndreaptă către o economie cu zero emisii de dioxid de carbon, prin promovarea tranziției către o energie curată și echitabilă, a investițiilor verzi și albastre, a economiei circulare, a atenuării schimbărilor climatice și a adaptării la acestea, a prevenirii și gestionării riscurilor, precum și a unei mobilități urbane durabile,* Prioritatea 3 - *Eficienţa energetică și infrastructura verde*, Obiectivul specific 2.7 - *Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare,* Acţiunea - *Sprijin pentru conservarea, îmbunătățirea sau extinderea infrastructurii verzi-albastre*.

**Infrastructura verde-albastră** reprezintă o rețea verde (suprafețe de teren – păduri, parcuri, grădini, scuaruri, fâșii continue verzi, acoperișuri verzi etc) și albastră (ecosisteme de tip acvatic – iazuri, cursuri naturale de apă etc), planificată strategic și alcătuită din zone naturale și semi-naturale care îmbunătățesc condițiile de mediu și furnizează o gamă variată de servicii ecosistemice, precum îmbunătățirea climatului, a calităţii aerului, purificarea apei, asigurarea de spații pentru recreere etc. și poate fi prezentă atât în mediul rural, cât și în cel urban (a se vedea definiția din Anexa I la ghid).

Acest apel de proiecte răspunde mai multor provocări și probleme identificate la nivelul regiunii de dezvoltare Sud-Vest Oltenia, precum: spaţii verzi degradate și insuficiente la nivelul localităţilor urbane și care sunt situate la o distanţă semnificativă de zonele rezidenţiale, biodiversitate redusă și slab conservată a spaţiilor verzi existente, probleme legate de poluarea aerului, existenţa unor spaţii neutilizate în interiorul municipiilor etc. Intervențiile din cadrul acțiunii „Sprijin pentru conservarea, îmbunătățirea sau extinderea infrastructurii verzi-albastre” vor contribui la îmbunătățirea ecosistemului urban, a situației privind problematica legată de schimbările climatice, la restabilirea biodiversității, reducerea amprentei de carbon și a altor forme de poluare, gestionarea adecvată a apei, a solului și îmbunătățirea calității aerului.

Pe lângă aceste funcţii ecosistemice, infastructura verde-albastră are și rolul de revitalizare urbană și de îmbunătățire a calității vieții populaţiei din mediul urban, întrucât conduce la reducerea poluării, a nivelului de zgomot, la adaptarea la schimbările climatice, dar și la încurajarea populaţiei de a petrece timpul liber în natură. Astfel, în mod auxiliar, ca un rezultat al proiectelor de infrastructură verde-albastră poate fi sprijinită și amenajarea unor facilităţi de recreere și de socializare în locul unor suprafețe nu numai inestetice, ci și insalubre.

Obiectivul specific 2.7 - *Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare* din PR SV Oltenia 2021-2027 contribuie la **dezvoltarea urbană durabilă,** având în vedere că tipurile de intervenții avute în vedere acoperă nevoile de dezvoltare urbană și contribuie la creșterea atractivității zonelor deservite, prin restabilirea si conservarea infrastructurii verzi, abordând provocările de mediu și climatice. În cadrul acestui O.S. proiectele vor viza zona urbană corespunzătoare municipiilor reședinţă de judeţ, municipiilor și orașelor. Pentru intervențiile finanțate în cadrul acestui obiectiv specific se aplică **instrumentul Investiţii teritoriale în strategii urbane,** care constă înexistenţa Strategiei de Dezvoltare Teritorială/Strategiei Integrate de Dezvoltare Urbană (SDT/SIDU) elaborată de autorităţile publice locale responsabile, conform prevederilor legislative aplicabile.

Mecanismul de guvernanță al SDT/SIDU este structurat pe 3 niveluri:

* nivelul operațional (sau executiv), format din aparatul tehnic al primăriei care va avea rolul de a contribui la elaborarea SDT/SIDU, colectarea datelor pentru implementarea și monitorizarea SDT/SIDU;
* nivelul strategic format din persoane cu funcție de decizie din cadrul APL, ADI Zona Metropolitană, CJ, prefectura, mediul academic, mediul de afaceri, societatea civilă sau alți parteneri cu rol în selectarea proiectelor pe baza unor criterii/grile și avizarea SDT/SIDU;
* nivelul decizional cu rol în aprobarea SDT/SIDU și a listei de proiecte. Acest rol va reveni Consiliului Local sau ADI, după caz.

Intervențiile de dezvoltare urbană vor fi integrate, prin asigurarea complementarității, cu alte proiecte implementate în cadrul strategiei, la nivelul surselor de finanţare, acțiunile propuse prin acest apel de proiecte putând fi complementare cu PODD, PNRR sau POTJ, dar și cu alte intervenţii propuse la finanţare prin PR SV Oltenia 2021-2027.

AM va verifica și va evalua strategia, în cadrul unui apel distinct, pe baza criteriilor de calitate și a a cerințelor din RDC și din Regulamentul (UE) nr. 2021/1058, inclusiv va verifica abordarea integrată la nivelul strategiei, respectiv a modului în care proiectele propuse spre finanțare sunt complementare cu alte proiecte din strategie. Întrucât acest OS contribuie la dezvoltarea urbană durabilă, **proiectele integrate vor trebui să îndeplinească cele 3 subcriterii (cumulative): (i) complementaritate cu alte proiecte cuprinse în cadrul SIDU; (ii) abordarea unor funcții multiple; (iii) implicarea mai multor părți interesate în fazele de dezvoltare și implementare pentru dezvoltarea comunității.**

## **2.3 Reglementări europene și naționale, cadrul strategic, documente programatice aplicabile**

**A. Regulamente/reglementări europene:**

* **Regulamentul (UE) 2020/852** („Regulamentul privind taxonomia”) privind instituirea unui cadru care să faciliteze investițiile durabile, prin crearea unui sistem de clasificare (sau „taxonomie”) pentru activitățile economice durabile din punctul de vedere al mediului;
* **Comunicarea Comisiei C(2021) 1054 final din 12 februarie 2021**. Orientări tehnice privind aplicarea principiului de ”a nu prejudicia în mod semnificativ” în temeiul Regulamentului privind Mecanismul de redresare și reziliență;
* **Comunicarea Comisiei C(2021) 373/1 16 septembrie 2021**. Orientări tehnice referitoare la imunizarea infrastructurii la schimbările climatice în perioada 2021-2027;
* **Regulamentul (UE, EURATOM) nr. 2020/2093** al Consiliului din 17 decembrie 2020 de stabilire a cadrului financiar multianual pentru perioada 2021 – 2027;
* **Regulamentul (UE) nr. 1060/2021** al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor pentru securitate internă și Instrumentului de sprijin financiar pentru managementul frontierelor și politica de vize;
* **Regulamentul (UE) 2021/1058** al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* **Regulamentului Consiliului (CE, EURATOM) nr. 2988/1995** privind protecția intereselor financiare ale Comunităților Europene, cu modificările și completările ulterioare;
* **Regulamentului (UE, Euratom) nr. 1046/2018** al Parlamentului European și al Consiliului privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* **Regulamentul (UE) 2016/679** al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor);
* **Comunicarea Comisiei - Infrastructurile ecologice — Valorificarea capitalului natural al Europei COM/2013/0249 final**[[1]](#footnote-1);
* **Studii privind infrastructura verde** pot fi consultate la următorul link: <https://ec.europa.eu/environment/nature/ecosystems/studies/index_en.htm>;

Menționăm că pe parcursul realizării investiției se va aplica orice alt act normativ european aplicabil în domeniul reglementat prin prezentul ghid.

**B. Legislație națională**

* **OUG nr. 122/2020**, privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* **OUG nr. 156/2020** privind unele măsuri pentru susținerea dezvoltării teritoriale a localităților urbane și rurale din România cu finanțare din fonduri externe nerambursabile, cu modificările și completările ulterioare;
* **OUG nr. 88/2022**, pentru modificarea şi completarea unor acte normative în vederea gestionării fondurilor europene nerambursabile destinate dezvoltării regionale;
* **Legea nr. 315/2004**, privind dezvoltarea regională în România;
* **OUG 66/2011**, privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* **Hotărârea Guvernului nr. 875/2011** pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* **OUG 133/2021**, privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Hotărârea Guvernului nr. 829/2022** pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* **Hotărârea Guvernului nr. 873/ 2022** pentru stabilirea cadrului legal privind eligibilitatea cheltuielilor effectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* **ORDIN nr. 1.466 din 17 mai 2010** pentru modificarea [Ordinului ministrului dezvoltării, lucrărilor publice şi locuinţelor nr. 1.549/2008](https://legislatie.just.ro/Public/DetaliiDocumentAfis/100164) privind aprobarea Normelor tehnice pentru elaborarea Registrului local al spaţiilor verzi
* **LEGE nr. 24** **din 15 ianuarie 2007** (\*\*republicată\*\*) privind reglementarea și administrarea spațiilor verzi din intravilanul localităților;
* **OUG  nr. 114** **din 17 octombrie 2007** pentru modificarea şi completarea [Ordonanţei de urgenţă a Guvernului nr. 195/2005](https://legislatie.just.ro/Public/DetaliiDocumentAfis/67634) privind protecţia mediului;
* **OUG nr. 183 din 28 decembrie 2022** privind stabilirea unor măsuri pentru finanțarea unor proiecte de regenerare urbană;
* **OUG nr. 23 din 13 aprilie 2023** privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Menționăm că pe parcursul realizării investiției se va aplica orice alt act normativ național aplicabil în domeniul reglementat prin prezentul ghid.

**C. Documente programatice (Strategii, Planuri, Programe etc)**

* Programul Regional Sud-Vest Oltenia 2021 – 2027;
* PDR SV Oltenia 2021-2027;
* Strategia națională pentru dezvoltarea durabilă a României 2030;
* Carta drepturilor fundamentale a Uniunii Europene („Carta”);
* Convenția ONU privind drepturile persoanelor cu dizabilităţi;
* Pilonul European al Drepturilor Sociale;
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Strategia Uniunii Europene privind egalitatea de gen 2020-2025: O Uniune a egalității;
* Strategia națională privind drepturile persoanelor cu dizabilități 2021-2027;
* Strategia UE privind biodiversitatea pentru 2030;
* Inițiativa “New European Bauhaus”;
* Strategia UE pentru Regiunea Dunării (SUERD);
* Cadrul de acțiune prioritară pentru Natura 2000 în Romania pentru perioada 2021-2027.

# 3. ASPECTE SPECIFICE APELULUI DE PROIECTE

## **3.1. Tipul de apel**

Prin prezentul Ghid al solicitantului se lansează **apelul de proiecte competitiv cu depunere la termen, cu numărul PR SV/Municipii1/3B/2.7/2023.**

Ulterior depunerii, cererile de finanțare vor intra într-un sistem competitiv de verificare, evaluare și selecție în urma căruia vor fi contractate direct doar proiectele care întrunesc toate condițiile de eligibilitate și care, în urma evaluării tehnice și financiare și a soluționării contestațiilor, **obțin cel puțin 70 de puncte** **(prag de excelență),** și care îndeplinesc criteriile obligatorii menționate în grilele de verificare a documentațiilor tehnico-economice, cu încadrarea în alocarea financiară a apelului de proiecte, în baza principiului primul depus primul evaluat.

Astfel, proiectele care obțin **punctajul minim de 70 puncte** în etapa de evaluare tehnică și financiară vor putea fi contractate în ordinea depunerii cererilor de finanțare, conform principiului ”primul depus, primul evaluat”, cu posibilitatea supracontractării cu încadrarea în creditele de angajament aprobate anual cu această destinaţie prin legile bugetare anuale (a se vedea prevederile art. 15, alin. 1, lit. b) din OUG nr. 133/2021).

Toate proiectele aflate între pragul minim de contractare si punctajul minim obligatoriu de 50 de puncte vor fi ordonate în funcție de punctajul obținut și în limita alocării disponibile. Ordinea finanțării proiectelor este ordinea descrescătoare a punctajelor obținute în urma evaluării tehnice și financiare și după soluționarea tuturor contestațiilor, cu condiția respectării criteriilor de conformitate și eligibilitate, în concordanță cu prevederile ghidului.

În situația în care proiectele obțin același punctaj final, departajarea se va realiza în funcție de data depunerii.

AM PR SV Oltenia va publica periodic pe pagina de internet [www.adroltenia.ro](http://www.adroltenia.ro) situația proiectelor depuse și gradul de acoperire a alocării financiare aferente apelului de proiecte **PR SV/Municipii1/3B/2.7/2023.**

## **3.2. Forma de sprijin (granturi; instrumente financiare; premii)**

Forma de sprijin: **grantul nerambursabil.** Sunt finanțate investiții publice, activitățile negenerând beneficii economice. Potențialele venituri vor acoperi eventuale costuri operaționale. Acțiunile indicative propuse, caracterizate prin beneficii de mediu și societale ridicate, sunt de o asemenea natură încât nu se pot genera venituri sau economii suplimentare care să le facă atractive pentru implementarea unor instrumente financiare.

## **3.3. Bugetul alocat apelului de proiecte**

**Alocarea financiară pentru acest apel de proiecte este 10.544.188 euro, din care 8.962.560 Euro FEDR și 1.581.628 Euro reprezintă contribuție națională, de la bugetul de stat și bugetul local.**

Pentru informarea corectă a potențialilor solicitanți, AM PR SV Oltenia va publica periodic situația proiectelor depuse și gradul de acoperire a alocării financiare disponibile.

Există posibilitatea supracontractării în conformitate cu prevederile art. 15, alin. 1, lit. b) din OUG nr. 133/2021, în funcție de disponibilitatea fondurilor.

## **3.4. Rata de cofinanțare**

Contribuția solicitantului la finanțarea investiției este de minim 2% din valoarea totală eligibilă a investiției, respectiv suma cheltuielilor eligibile incluse în proiect.

În cazul proiectelor depuse în parteneriat:

a) rata de cofinanțare mai sus-menționată se aplică fiecărui membru al parteneriatului pentru cheltuielile eligibile aferente acestuia.

b) modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în cadrul Acordului de parteneriat.

## **3.5. Zona/zonele geografică(e) vizată(e) de apelul de proiecte**

Acest apel vizează Regiunea Sud-Vest Oltenia (județele Dolj, Gorj, Mehedinți, Olt, Vâlcea).

## **3.6. Acțiuni sprijinite în cadrul apelului**

Obiectivul principal al intervențiilor din cadrul OS 2.7 trebuie să fie furnizarea de servicii ecosistemice (îmbunătăţirea biodiversităţii, menținerea temperaturilor mai scăzute, îmbunătățirea calității aerului, reținerea apei pluviale etc.). **Astfel, solicitanţii de finanţare vor avea în vedere că regenerarea parcurilor urbane doar cu scopul de a le face mai atractive pentru populație nu intră în sfera de aplicare a OS 2.7.**

Solicitanţii vor depune o analiză (a se vedea Modelul N la Ghidul solicitantului) prin care se va justifica impactul pozitiv al intervenţiilor proiectului asupra mediului (inclusiv asupra biodiversității, asupra menținerii/refacerii conectivității ecologice etc), contribuția la atenuarea schimbărilor climatice, dar și impactul social și economic al opțiunii selectate a proiectului de investiții[[2]](#footnote-2). În cadrul acestei analize de specialitate privind infrastructura verde-albastră se va ţine seama inclusiv de faptul că măsurile de evitare a fragmentării habitatelor, cauzată de o întreagă serie de factori legaţi de schimbările în utilizarea terenurilor, printre care se numără extinderea urbană, infrastructurile de transport și intensificarea practicilor agricole, trebuie să fie eficiente la nivelul coridorului ecologic și nu doar la nivelul zonei de proiect.

Se vor finanţa măsurile de creare/extindere/modernizare/conservare a suprafeţelor verzi, prin mărirea suprafețelor sau înlocuirea porțiunilor degradate, măsuri de împădurire/înverzire, măsuri de protecție a biodiversității prin folosirea speciilor tradiționale, dar care sunt adaptate condiţiilor climatice/ de mediu viitoare.

Activităţile principale vor avea ca scop **conservarea și protejarea ecosistemului natural** și pot viza următoarele **categorii de spaţii verzi: parcuri și grădini publice, cu spații verzi permeabile; păduri urbane; păduri-parc; grădini botanice; alte spații verzi naturale și semi-naturale urbane, respectiv amenajarea de terenuri slab utilizate sau abandonate, zone cu vegetaţie naturală - tufișuri, pajiști.**

**Notă**: Activităţile economice (ex: comerţ, alimentaţia publică, cazarea, etc) nu sunt eligibile în cadrul prezentului apel de proiecte, implicit nici amplasarea de construcţii/dotări în cadrul cărora se propune desfăşurarea acestor tipuri de activităţi.

## **3.7. Grup țintă vizat de apelul de proiecte**

Principalele grupuri- țintă vizate de prezentul apel sunt:

* Populația din teritoriile vizate care poate beneficia de spațiile verzi rehabilitate/modernizarte/extinse
* Turiștii
* UAT Municipii

## **3.8. Indicatori**

### **3.8.1 Indicatori de realizare**

În cadrul prezentului apel de proiecte, se vor monitoriza următorii indicatori:

* **Indicatorii comuni de realizare:**

|  |  |  |  |  |
| --- | --- | --- | --- | --- |
| **Cod** | **Denumire indicator** | **Unitate de măsură** | **Definiţie[[3]](#footnote-3)** | **Sursa datelor** |
| RCO36 | [notranslate]Infrastructuri verzi care beneficiază de sprijin pentru alte scopuri decât adaptarea la schimbările climatice[/notranslate] | hectare | *Suprafața de infrastructură verde nou construită sau modernizată în mod semnificativ în alte scopuri decât adaptarea la schimbările climatice. Modernizarea se referă la îmbunătățiri semnificative ale infrastructurilor verzi existente eligibile pentru sprijin. Este exclusă întreținerea. Printre exemplele de infrastructură verde se numără parcurile bogate în biodiversitate, acoperirea permeabilă a solului, pereții verzi, acoperișurile verzi, curțile verzi ale școlilor. Acest indicator nu acoperă infrastructura verde sprijinită pentru adaptare la schimbările climatice (acoperită de indicatorul RCO26) sau investițiile în Natura 2000 (acoperite de indicatorul RCO37).* | La finalizarea rezultatelor proiectelor sprijinite din PR SV Oltenia 2021-2027. |
| RCO74 | Populaţia vizată de proiecte derulate în cadrul strategiilor de dezvoltare teritorială integrată | persoane | *Numărul de persoane vizate de proiectele susținute în cadrul strategiilor de dezvoltare teritorială integrată. Dubla numărare a populației acoperite de mai multe proiecte pentru aceeași strategie în cadrul aceluiași obiectiv specific trebuie să fie eliminată.* | La finalizarea rezultatelor proiectelor sprijinite din PR SV Oltenia 2021-2027. |
| RCO75 | Strategii de dezvoltare teritorială integrată | Contribuţii la strategii | *Numărul de contribuții la strategiile de dezvoltare teritorială integrată raportate pentru fiecare obiectiv specific care contribuie din fonduri în conformitate cu articolul 28 literele (a) și (c) din RDC.*  *Prin urmare, valorile indicatorilor măsoară, la nivelul obiectivului specific, numărul distinct de contribuții financiare la strategiile teritoriale.*  *O strategie sprijinită prin mai multe proiecte în cadrul aceluiași obiectiv specific trebuie luată în considerare o singură dată.*  *Notă: Agregarea valorilor raportate la nivelul obiectivelor specifice va contoriza numărul de contribuții, dar nu și numărul (net) de strategii integrate de dezvoltare teritorială.*  *Acest indicator nu acoperă strategiile DLRC care sunt luate în considerare în cazul unui alt indicator.* | Informaţiile se colectează prin sistemul de monitorizare al autorității de management după finalizarea rezultatelor proiectelor sprijinite în cadrul strategiilor de dezvoltare teritorială. |

**NOTĂ:**

Indicatorii comuni de realizare vor face obiectul monitorizării implementării și performanței investițiilor propuse prin proiect, iar neîndeplinirea sau îndeplinirea parțială a acestora poate conduce la recuperarea finanţării proporţional cu gradul de neîndeplinire, în conformitate cu prevederile OUG nr. 66/2011, cu modificările şi completările ulterioare, în baza propriilor proceduri și a prevederilor contractuale.

În cererea de finanţare se vor prelua indicatorii comuni de realizare (din sistemul informatic SMIS, Secțiunea *Indicatori prestabiliți*).

**ATENȚIE!** *În cadrul cererii de finanțare nu se vor identifica și cuantifica alți indicatori în afara celor menționați în cadrul secțiunii 3.8.1 și 3.8.2.*

### **3.8.2. Indicatori de rezultat**

În cadrul prezentului apel de proiecte, se vor monitoriza următorii indicatori:

* **Indicatorii de rezultat:**

|  |  |  |  |  |
| --- | --- | --- | --- | --- |
| **Cod** | **Denumire indicator** | **Unitate de măsură** | **Definiţie[[4]](#footnote-4)** | **Sursa datelor** |
| RCR95 | Populația care are acces la infrastructuri verzi noi sau îmbunătățite. | persoane | *Populația estimată care locuiește pe o rază de 2 km de la infrastructura verde publică, construită sau modernizată în mod semnificativ în zonele urbane, prin proiectele susținute.* | La finalizarea rezultatelor proiectelor sprijinite din PR SV Oltenia 2021-2027. |

### **3.8.3. Indicatori suplimentari specifici apelului de proiecte**

***N/A***

## **3.9. Rezultatele așteptate**

Acestea trebuie să fie relevante pentru investiţia propusă şi în strânsă legătură cu activităţile proiectului iar prin intermediul rezultatelor aşteptate să se asigure îndeplinirea obiectivelor, respectiv a indicatorilor propuşi prin proiect.

Rezultatele aşteptate trebuie să fie în strânsă corelare inclusiv cu indicatorii definiţi în cadrul programului și menționați în secţiunea 3.8 şi să conducă la atingerea lor.

Rezultatele așteptate prevăd realizarea de demersuri si actiuni precum: **stoparea diminuarii si degradarii spatiilor verzi** intraurbane si periurbane, **conservarea suprafetelor verzi existente**, reabilitarea zonelor verzi degradate, intraurbane si periurbane, **realizarea de noi spatii verzi** in interiorul localitatilor urbane, asigurând îmbunătățirea ecosistemului urban pentru bunăstarea fizică și psihică a cetatenilor.

## **3.10. Operațiune de importanță strategică**

Nu este cazul.

## **3.11. Investiții teritoriale integrate**

Nu este cazul.

## **3.12. Dezvoltare locală plasată sub responsabilitatea comunității**

Nu este cazul.

## **3.13. Reguli privind ajutorul de stat**

Proiectele ce vor fi finanțate prin prezentul apel de proiecte nu implică elemente de ajutor de stat, întrucât activitățile vizate nu au caracter economic. Astfel, proiectele sprijinite reprezintă proiecte negeneratoare de profit, beneficiarii finali fiind cetățenii care vor beneficia de infrastructura sprijinită, în mod gratuit, nelimitat, transparent și nediscriminatoriu.

După cum s-a menționat și în cadrul PR SV Oltenia 2021-2027, activităţile finanţate nu generează beneficii economice, ci beneficii de mediu și societale ridicate, iar în situaţia generării unor potenţiale venituri, acestea vor acoperi doar eventuale costuri operaţionale.

Conform art. 107 alin. (1) din Tratatul privind funcționarea Uniunii Europene (TFUE) sunt incompatibile cu piața internă ajutoarele acordate de state sau prin intermediul resurselor de stat, sub orice formă, care denaturează sau amenință să denatureze concurența prin favorizarea anumitor întreprinderi sau a producerii anumitor bunuri, în măsura în care acestea afectează schimburile comerciale dintre statele membre.

Astfel, ajutorul de stat reprezintă orice măsură de sprijin care îndeplineşte cumulativ următoarele condiții:

* să fie acordată de către stat sau de către unitățile administrative teritoriale, din resurse de stat sau resurse ale unităților admnistrativ-teritoriale, ori de alte organisme care administrează surse ale statului sau ale colectivităților locale indiferent de formă;
* să fie selectivă;
* să asigure un avantaj agentului economic;
* să distorsioneze ori să amenințe să distorsioneze concurența sau să afecteze comerțul dintre statele membre ale Uniunii Europene.

Ţinând seama de specificul activităţilor care urmează a fi finanţate în cadrul prezentului apel de proiecte, pentru desfăşurarea cărora **solicitanţii de finanţare nu acţionează ca agenţi economici**, ci în baza prerogativelor de putere publică, **nu sunt îndeplinite condiţiile cumulative de mai sus**, respectiv prin aceste investiţii nu se asigură un avantaj economic pentru solicitantul de finanţare și nu este afectată concurenţa sau comerțul dintre statele membre ale Uniunii Europene.

În mod particular, activitățile de creare/ modernizare/extindere a pădurilor urbane/pădurilor-parc nu implică realizarea unei activităţi economice, întrucât arborii nu vor fi plantați în vederea exploatării comerciale, iar solicitantul nu va furniza bunuri (lemn) pe o piață (a se vedea definiția activității economice), scopul activității fiind îmbunătățirea condițiilor generale de mediu la nivel urban.

În ceea ce privește lucrările verzi constând în realizarea de acoperișuri verzi, pereți verzi etc, această activitate nu implică elemente de ajutor de stat având în vedere că nu implică niciun avantaj economic pentru solicitant/beneficiar, activitatea fiind realizată în scopul îmbunătățirii condițiilor generale de mediu la nivel urban.

Solicitantul va declara faptul că activitățile proiectului nu implică desfășurarea unei/unor activități economice (a se vedea Declaraţia unică - Modelul A la prezentul ghid).

În cazul acestui apel de proiecte nu sunt eligibile proiectele care intră sub incidența legislației privind ajutorul de stat. Proiectele care prevăd activităţi ce vizează finanțarea activităților care intră sub incidența regulilor de ajutor de stat sau în cadrul cărora sunt identificate elemente de natura ajutorului de stat (de ex. parcuri de distracţii, spa-uri, spaţii de alimentaţie publică, spaţii de cazare etc), nu vor fi sprijinite prin acest apel de proiecte.

Beneficiarul poate transmite, în condiţiile legii, pe perioada de durabilitate, realizarea serviciilor de administrare asupra obiectelor/bunurilor realizate prin proiect către o structură competentă aflată în subordine, exclusiv pentru îndeplinirea obiectivelor proiectului, fără ca structura respectivă să obțină venituri.

În etapa de construire, societăţile (executanţii lucrărilor) cu care beneficiarii vor încheia contracte de achiziţie publică de lucrări vor fi selectate doar pe baza unor proceduri competitive, transparente, necondiționate și nediscriminatorii, în condiţiile legii, incidenţa ajutorului de stat fiind astfel exclusă de la nivelul **constructorului infrastructurii.**

Infrastructura verde-albastră care urmează a fi creată/modernizată/amenajată/ extinsă prin implementarea proiectelor finanțate în cadrul acestui apel, va fi deschisă tuturor potențialilor utilizatori, în mod nediscriminatoriu și nu vor fi favorizați anumiți utilizatori, ci va fi construită în folosul întregii comunităţi, **nefiind înregistrată prezența ajutorului de stat pentru utilizatorii acesteia.**

## **3.14. Reguli privind instrumentele financiare**

În cadrul acestui apel de proiecte, nu există suficient potențial pentru utilizarea instrumentelor financiare. Acțiunile indicative propuse, caracterizate prin beneficii de mediu și societale ridicate, sunt de o asemenea natură încât nu se pot genera venituri sau economii suplimentare care să le facă atractive pentru implementarea unor instrumente financiare.

## **3.15. Acțiuni interregionale, transfrontaliere și transnaționale**

Proiectele pot viza crearea de parteneriate si realizarea de activitati de cooperare/ constientizare in domeniul protecției și conservării naturii, biodiversității și infrastructurilor verzi. Acțiunile de cooperare vor fi punctate în cadrul secțiunii Complementaritate și Sustenabilitate din Grila de Evaluare Tehnică și Financiară.

## **3.16. Principii orizontale**

Respectarea prevederilor legale în vigoare referitoare la temele orizontale prevăzute la art. 9, alin (1,2,3,4) din Regulamentul (UE) 2021/1060 cu privire la respectarea drepturilor fundamentale, la egalitatea de șanse, la incluziune și nediscriminare, la integrarea principiilor dezvoltării durabile, constituie condiții de eligibilitate a proiectelor în cadrul ghidurilor solicitantului.

Pentru a se asigura ca intervențiile finanțate respectă dispozițiile Cartei drepturilor fundamentale, a fost elaborat ghidul ”Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile” (<https://mfe.gov.ro/wp-content/uploads/2022/08/0289aed9bcb174a18d17d7badb94816f.pdf>).

Egalitatea de șanse și de tratament are la bază participarea deplină și efectivă a fiecărei persoane la viața economică și socială, fără deosebire pe criterii de sex, origine rasială sau etnică, religie, dizabilități, vârstă sau orientare sexuală. Pe parcursul implementării proiectelor, AM se va asigura în legătură cu îndeplinirea acestor obiective la nivelul intervențiilor finanțate cu privire la egalitatea de șanse, la incluziune și nediscriminare prin interzicerea oricăror acțiuni care au potențialul de discriminare si care contribuie, sub orice formă, la segregare sau excluziune. Pentru a promova egalitatea de șanse și tratament se va acorda atenție accesibilității pentru toți cetățenii la serviciile, spațiile și infrastructura care sunt furnizate sau deschise publicului.

Intervențiile sprijinite prin fonduri vor ține cont de principiile și domeniile prioritare promovate prin *Strategia națională privind drepturile persoanelor cu dizabilități 2021-2027 (*[*http://anpd.gov.ro/strategia2022-2027/#/*](http://anpd.gov.ro/strategia2022-2027/#/)*)*. Se va urmări ca rezultatele proiectelor să permită persoanelor cu dizabilități accesul la mediul fizic, la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare. Respectivele acțiuni pot include măsuri de îmbunătățire a accesibilității pentru persoanele cu handicap, inclusiv prin intermediul tehnologiilor informației și comunicațiilor, și de promovare a tranziției de la îngrijirea instituționalizată sau de tip rezidențial la îngrijirea în familie și în comunitate.

Acțiunile finanțate vor ține cont de principiile dezvoltării durabile, al obiectivelor de conservare, protecție și îmbunătățire a calității mediului, în conformitate cu articolul 11 și cu articolul 191 alineatul (1) din TFUE.

Fiecare proiect posibil a fi finanțat prin Ghidul „*Sprijin pentru conservarea, îmbunătățirea sau extinderea infrastructurii verzi-albastre*” va fi analizat separat și în conformitate cu legislația specifică. In conformitate cu *Evaluarea DNSH PR Sud Vest Oltenia 2021-2027*, 1 din cele 6 obiective de mediu necesita o evaluare de fond DNSH:

* Prevenirea și controlul poluării

Solicitanții de finanțare vor avea in vedere recomandările făcute in documentul menționat anterior (*Evaluarea DNSH PR Sud Vest Oltenia 2021-2027)* precum și măsurile compensatorii de atenuare care se impun. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

Se va avea în vedere includerea unor factori adecvați de evaluare a ofertelor de echipamente/servicii in vederea gestionarii mai eficiente a consumului de energie. Solicitanții de finanțare vor adopta criteriile „verzi" ale UE în ceea ce privește achizițiile publice (în acord cu strategiile UE transpuse prin Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi).

În vederea monitorizării integrării principiilor orizontale în activitățile proiectului, se vor stabili încă din etapa de elaborare tipuri de informații și indicatori ce trebuie colectate, respectiv, măsurate.

Solicitanții de finanțare vor completa toate informațiile relevante în legătură cu aspectele menționate mai sus, particularizând pentru proiectul propus, completând corespunzător secțiunea 13 - *Principii orizontale* - a Cererii de finanțare.

## **3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice**

Aprobarea de dezvoltare a proiectelor publice și private care pot avea efecte semnificative asupra mediului ar trebui acordată numai după ce s-a efectuat o evaluare a posibilelor efecte semnificative ale acestor proiecte asupra mediului. Evaluarea respectivă ar trebui să se desfășoare pe baza informațiilor adecvate furnizate de către inițiatorul proiectului, care pot fi completate de către autorități și de către publicul care ar putea fi interesat de proiectul respectiv.

Pentru a primi finantare din fonduri UE fiecare proiect trebuie să demonstreze conformitatea cu legislația și obiectivele de mediu conform următoarelor aspecte:

- conformitatea cu principiul DNSH;

- imunizarea la schimările climatice;

- evaluarea impactului asupra mediului, acolo unde este cazul.

Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

Se va avea în vedere includerea unor factori adecvați de evaluare a ofertelor de echipamente/servicii in vederea gestionarii mai eficiente a consumului de energie. Solicitanții de finanțare vor adopta criteriile „verzi" ale UE în ceea ce privește achizițiile publice (în acord cu strategiile UE transpuse prin Legea nr. 69/2016 privind achizițiile publice verzi și prin Ordinul nr. 1068/1652/2018 pentru aprobarea Ghidului de achiziții publice verzi).

În conformitate cu RDC, proiectele sprijinite trebuie să cuprindă activități care respectă standardele și prioritățile Uniunii în materie de climă și mediu și **care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului**, respectiv: *atenuarea schimbărilor climatice*, *adaptarea la schimbările climatice*, *utilizarea durabilă și protejarea resurselor de apă și a celor marine*, *economia circulară*, *prevenirea și controlul poluării* și *protecția și refacerea biodiversității și a ecosistemelor*.

Verificarea respectării principiului DNSH la nivelul Programului Regional s-a făcut în faza de elaborare a programului pe baza unei analize ce a constat în evaluarea celor șase obiective de mediu, așa cum sunt interpretate la art. 17 din Regulamentul (UE) 852/2020, pentru fiecare acțiune indicativă cuprinsă în Programul Regional Sud-Vest Oltenia 2021-2027, conform metodologiei prezentată în Comunicarea Comisiei 1054/12.02.2021 - Orientări tehnice privind aplicarea principiului de „a nu prejudicia in mod semnificativ”.

Respectarea principiului DNSH în cadrul proiectelor ce vor fi finanțate se verifică în etapa de selecție prin introducerea unui criteriu de eligibilitate a proiectului și activităților, criteriu care va fi probat și evaluat în evaluarea tehnică și financiară de către un evaluator care deține expertiză de specialitate în domeniul mediului. Acest criteriu se referă la includerea în documentația tehnică, dacă este cazul, a măsurilor identificate în analiza efectuată la nivelul Programului Regional Sud-Vest Oltenia 2021-2027, respectiv a:

- măsurilor de adaptare la schimbările climatice a infrastructurii vizate, cu respectarea legislației in vigoare (obiectivul de mediu adaptarea la schimbările climatice);

- măsurilor privind atenuarea emisiilor GES, cu respectarea legislației in vigoare (obiectivul de mediu atenuarea schimbărilor climatice);

- măsurilor de limitare a generării deseurilor, precum și solutiilor de reutilizare, reciclare și valorificare a deșeurilor rezultate în procesul de execuție, cu respectarea legislației in vigoare (obiectivul de mediu economia circulară);

- măsurilor de reducere a emisiei poluanților în aer și/sau în apă și/sau în sol, cu respectarea legislației in vigoare (obiectivul de mediu prevenirea și controlul poluării);

- măsurilor privind utilizarea durabilă și protejarea resurselor de apă, cu respectarea legislației in vigoare (obiectivul de mediu utilizarea durabilă și protejarea resurselor de apă și a celor marine);

- măsurilor privind protecția și refacerea biodiversității și a ecosistemelor, cu respectarea legislației in vigoare (obiectivul de mediu protecția și refacerea biodiversității și a ecosistemelor).

Investițiile în infrastructură care au o durată de viață preconizată de cel puțin cinci ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01)* (<https://op.europa.eu/en/publication-detail/-/publication/23a24b21-16d0-11ec-b4fe-01aa75ed71a1/language-en>)

Imunizarea la schimbările climatice este un proces care integrează măsurile de *atenuare* a schimbărilor climatice și măsurile de *adaptare* la schimbările climatice în dezvoltarea proiectelor de infrastructură.

Aceasta presupune:

1. *In etapa analizei de opțiuni* - integrarea in analiza si decizia asupra opțiunii preferate (pe lângă considerentele tehnice, economice, de mediu, etc.) si a considerentele legate de impactul opțiunilor din punctul de vedere al (i) atenuării si (ii) vulnerabilității fata de schimbările climatice;
2. *In etapa detalierii/proiectării opțiunii preferate* – integrarea masurilor adecvate pentru (i) atenuarea si (ii) adaptarea (in măsura in care este necesara) la schimbările climatice.

Prin urmare aceste aspecte vor fi integrate în Studiul de Fezabilitate, precum și în acordul/avizul de mediu și autorizațiile de construcție*.*

## **3.18. Caracterul durabil al proiectului**

Caracterul durabil al operațiunilor este definit în conformitate cu art. 65 din Regulamentul UE 1060/2021 și se referă la menținerea unei operațiuni constând în investiții în infrastructură sau în investiții productive pe o perioadă de trei/cinci ani de la efectuarea plății finale sau în termenul prevăzut de normele privind ajutoarele de stat. Astfel, pe perioada respectivă, beneficiarul nu trebuie să:

a. înceteze activitatea productivă sau să o transfere în afara regiunii de nivel NUTS 2 în care a primit sprijin;

b. să efectueze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;

c. să efectueze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

În cadrul prezentului apel, perioada în care trebuie menținut caracterul durabil al operațiunii este de 5 ani de la data efectuării plății finale în cadrul contractului de finanțare.

## **3.19. Acțiuni menite să garanteze egalitatea de șanse, de gen, incluziunea și nediscriminarea**

În procesul de pregătire, contractare, implementare şi valabilitate a contractului de finanţare, solicitantul a respectat şi va respecta:

* legislaţia naţională şi comunitară aplicabilă în domeniul egalităţii de şanse, de gen, nediscriminare, accesibilitate;
* legislaţia naţională şi comunitară aplicabilă în domeniul dezvoltării durabile, protecţiei mediului şi eficienţei energetice.

În cadrul Declaraţiei Unice (Model A la ghid), solicitantul va declara că va respecta obligaţiile prevăzute în legislaţia comunitară şi naţională în domeniul dezvoltării durabile, egalităţii de şanse şi nediscriminării.

Solicitantul va descrie în secțiunea relevantă din cererea de finanțare modul în care sunt respectate, pe durata pregătirii şi implementării proiectului, obligațiile prevăzute de legislația specifică aplicabilă în domeniul egalităţii de şanse, nediscriminării şi egalităţii de gen, precum și alte acțiuni suplimentare (dacă este cazul), inclusiv prin interzicerea oricăror acțiuni care au potențialul de a discrimina pe bază de sex, rasă, origine etnică, dizabilitate, vârstă sau orientare sexuală în activitățile legate de realizarea proiectului și respectiv în etapa implementării acestuia, precum și prin interzicerea oricăror acțiuni care contribuie, sub orice formă, la segregare sau excluziune.

Solicitantul va detalia cum se asigură accesibilizarea corespunzătoare a spaţiului/infrastructurii obiect al proiectului și facilitarea accesului persoanelor cu mobilitate redusă, cu respectarea prevederilor naţionale şi europene aplicabile în vigoare. Intervențiile sprijinite vor ține cont de principiile și domeniile prioritare promovate prin ***Strategia națională privind drepturile persoanelor cu dizabilități 2021-2027*, inclusiv ale *Convenției ONU privind drepturile persoanelor cu dizabilităţi (CDPD a ONU),******inclusiv a Comentariilor Generale ale CRPD[[5]](#footnote-5)*** și se va urmări ca rezultatele proiectelor să permită persoanelor cu dizabilităţi accesul la mediul fizic, la produsele informaționale și comunicative, la serviciile și programele pe care societatea le pune la dispoziția membrilor săi, în condiții de egalitate și nediscriminare. De asemenea, solicitantul va descrie modalitatea prin care se asigură respectarea *Cartei drepturilor fundamentale a Uniunii Europene.*

## **3.20. Teme secundare**

Proiectele depuse în cadrul acestui apel pot aborda teme secundare precum inovarea socială sau îmbunătățirea accesului la TIC.

## **3.21. Informarea și vizibilitatea sprijinului din fonduri**

Conform prevederilor Regulamentului (UE) nr. 2021/1060, art. 50, beneficiarii proiectelor cu finanțare europeană au obligația de a comunica sprijinul obținut și de a asigura vizibilitatea acestuia, inclusiv a rezultatelor obținute. Astfel, beneficiarii proiectelor finanțate din fonduri europene trebuie să informeze publicul larg cu privire la contribuția obținută din partea fondurilor și trebuie să se asigure că beneficiarii finali ai proiectului/persoanele care participă la proiecte au fost informați/informate cu privire la finanțarea europeană.

Este obligatorie realizarea unor activități de comunicare și vizibilitate aferente proiectului, în conformitate cu Ghidul de Identitate Vizuală - Vizibilitate, transparenţă şi comunicare în perioada de programare 2021-2027, aprobat prin ordinul MIPE nr. 5.744/2023, cu Manualul de Identitate Vizuală al Programului Regional Sud-Vest Oltenia 2021-2027 și cu prevederile contractuale.

Beneficiarii proiectelor finanțate în cadrul PR SV Oltenia au obligația respectării următoarelor cerințe:

**- Elementele de identitate vizuală** care trebuie afișate pe toate materialele/instrumentele de comunicare și vizibilitate realizate în cadrul proiectelor sunt:

* emblema UE, însoțită de declarația de finanțare „Cofinanțat de Uniunea Europeană”;
* sigla Guvernului României;
* sigla Programului Regional Sud-Vest Oltenia;
* sigla ADR Sud-Vest Oltenia;
* sigla beneficiarului, dacă există;
* sloganul programului: Dezvoltăm Oltenia!

**- Activitățile obligatorii de comunicare și vizibilitate**, aplicabile proiectelor, sunt:

* **Publicarea unor comunicate de presă** - la începutul contractului și la finalizare, pe prima pagină a site-ului propriu a unui comunicat/anunț de presă și în orice alt mediu de comunicare cu vizibilitate mare pentru publicul larg (presă scrisă tipărită locală/regională/națională, publicații online etc);
* Afișarea pe **site-ul oficial și/sau pe contul/conturile de social media al/ ale beneficiarului** (dacă un astfel de site/pagină există), a unei descrieri a proiectului proporțională cu nivelul finanțării primite, inclusiv a scopurilor și rezultatelor acestuia, evidențiind sprijinul financiar din partea UE. Beneficiarul care are site propriu trebuie să creeze în cadrul acestuia o subpagină dedicată proiectului în care să posteze informații despre implementarea proiectului;
* Aplicarea de **autocolante/plăcuțe** pe mașini unelte (echipament industrial) /utilaje (inclusiv agricole) /mijloace de transport de orice fel;
* În cazul proiectelor pentru care **valoarea totală nu depășește 500.000 euro** se va expune cel puțin un **afiș** cu dimensiunea minimă A3 sau un afișaj electronic echivalent;
* În cazul proiectelor pentru care **valoarea totală depășește 500.000 euro**, beneficiarul are obligația de a monta **plăci sau panouri**, după cum urmează:
  + Pentru proiecte de investiții în infrastructură (ex. infrastructură urbană și mobilitate, spații verzi, lucrări de construcții, reabilitare, modernizare, extindere etc., care pot conține și dotări), va fi montată minimum o placă sau un panou într-o locație/ în locații în care este asigurată o bună vizibilitate pentru public.
  + Pentru proiectele care cuprind **investiții în infrastructura de transport** (drumuri județene) se vor instala minimum 3 panouri față/verso în locațiile care asigură cea mai bună vizibilitate de pe parcursul segmentului de drum aferent proiectului.
  + Dimensiunea panourilor este de minimum L 2m x h 1,5m și cea a plăcilor de L 0,8m x h 0,5 m.
  + Pentru proiectele de **achiziție de bunuri și/sau servicii** va fi instalat un panou sau o placă cu dimensiunea de minimum L 0,8m x h 0,5 m.
  + Beneficiarii au obligația amplasării plăcilor/panourilor la începerea implementării fizice a proiectului sau la instalarea echipamentelor.
  + Panourile/plăcile trebuie să rămână montate permanent.
* Realizarea **unui portofoliu de fotografii** pe parcursul desfășurării proiectului pentru a ilustra evoluția acestuia.

**În cazul proiectelor cu o valoare totală mai mare de 10 milioane euro și a celor finanțate în cadrul operațiunilor de importanță strategică**, beneficiarul trebuie să asigure, pe lângă activitățile minime de comunicare enumerate în secțiunile anterioare, și următoarele activități:

* + Organizarea unui eveniment/ o activitate de comunicare la finalizarea proiectului/ inaugurarea investiției, la care să fie invitate să participe Comisia Europeană, Reprezentanța Comisiei Europene în România, Biroul Parlamentului European în România, AM PR SV Oltenia și MIPE;
  + Realizarea unei baze de date cu fotografii și/sau clipuri, pe toată perioada de implementare a proiectului, pentru ilustrarea progresului înregistrat, care vor fi furnizate, la cerere și AM PR SV Oltenia;
  + Promovarea proiectului prin campanii derulate prin social media. Postările pot avea la bază pozele sau clipurile realizate pentru ilustrarea progresului din cadrul proiectului;
  + O promovare susținută în media prin conferințe de presă, comunicate de presă etc.;
  + Realizarea unui clip/prezentare la finalizarea contractului, care să promoveze evoluția proiectului în timp și să arate impactul operațiunii strategice și a sprijinului financiar european.

**De asemenea, beneficiarii trebuie să elaboreze și să transmită Autorității de Management, după contractare, un Plan de acțiuni de comunicare în care să fie detaliate toate activitățile propuse.**

**În cazul instrumentelor financiare (capitaluri proprii, garanții și împrumuturi), beneficiarul se asigură, prin intermediul condițiilor contractuale, că destinatarii finali respectă cerințele prevăzute in acest Manualul de Identitate Vizuală.**

**Informații importante**

* Toate materialele de informare și publicitate vor urmări promovarea programului și a proiectului, nu a brand-ului beneficiarului sau/și al reprezentanților legali ai acestuia.
* Beneficiarii vor transmite pentru avizare designul/conținutul materialelor de informare și publicitate elaborate în vederea realizării activităților de informare și publicitate, asumate prin contractul de finanțare, **cu cel puțin 10 zile lucrătoare** înainte de lansarea și utilizarea acestora.
* Autoritatea de Management va monitoriza respectarea regulilor de identitate vizuală și activităților de comunicare. Conform prevederilor Regulamentului Comisiei Europene nr. 1060/2021, în cazul în care beneficiarul nu își respectă obligațiile ce îi revin conform contractului de finanțare referitoare la Comunicare și vizibilitate și în cazul în care nu se iau măsuri de remediere, Autoritatea de Management aplică măsuri, cu luarea în considerare a principiului proporționalității, putând anula până la 3% din sprijinul din partea fondurilor pentru operațiunea în cauză.
* Beneficiarii au obligația de a pune la dispoziția Autorității de Management, la cererea acesteia, date și informații despre proiecte și stadiul lor de implementare, inclusiv fotografii (stadiul înainte de derulare, în timpul, la finalizarea proiectului), în vederea asigurării transparenței utilizării fondurilor.
* De asemenea, beneficiarii au obligația de a pune la dispoziția instituțiilor, organelor, oficiilor sau agențiilor Uniunii, la cererea cestora, materialele de comunicare și vizibilitate realizate și acordă Uniunii Europene și Autorității de Management o licență fără redevențe, neexclusivă și irevocabilă pentru utilizarea acestor materiale și a oricăror drepturi preexistente aferente acestora, în conformitate cu anexa IX din Regulamentul 2021/1060.

Intervențiile ulterioare de modificare sau de completare a măsurilor de informare și vizibilitate, din partea Ministerului Investițiilor și Proiectelor Europene sau a Autorității de Management pentru Programul Regional Sud-Vest Oltenia, vor fi aduse la cunoștința beneficiarilor prin postarea noilor informații pe pagina web a Programului, în cadrul secțiunii Identitate vizuală: <https://por2021-2027.adroltenia.ro/>. Drept urmare, beneficiarii au obligația de a verifica și consulta periodic pagina web a Programului

**4.** **INFORMAȚII ADMINISTRATIVE DESPRE APELUL DE PROIECTE**

## **4.1. Data deschiderii apelului de proiecte**

Data deschiderii apelului de proiecte, respectiv a publicării ghidului solicitantului de finanțare aprobat, este **01 august 2023.**

## **4.2.Perioada de pregătire a proiectelor**

Perioada de pregătire a proiectelor reprezintă intervalul de timp dintre data deschiderii apelului (cap. 4.1) și data de începere a depunerii de proiecte (cap. 4.3.1).

După deschiderea apelului, solicitantul va avea la dispozitie cel putin 30 de zile pentru pregătirea cererii de finanțare și a anexelor.

## **4.3 Perioada de depunere a proiectelor**

### **4.3.1 Data și ora de începere a depunerii de proiecte: 01 septembrie 2023, ora 12:00;**

### **4.3.2 Data și ora de închidere a apelului de proiecte: 01 martie 2024, ora 12:00.**

Termenul prevăzut la punctul 4.3.2. poate fi extins în cazuri justificate de către AM PR SV Oltenia, cu informarea corespunzătoare a potenţialilor solicitanţi de finanţare.

Proiectele respinse/retrase în cadrul etapelor de verificare și selecţie, pot fi redepuse după corectarea aspectelor care au condus la respingere/retragere, cu condiția respectării termenului limită de depunere a cererilor de finanțare. Toate proiectele redepuse sunt considerate, din punct de vedere procedural, cereri de finanțare nou depuse.

## **4.4. Modalitatea de depunere a proiectelor**

În cadrul prezentului apel de proiecte, cererile de finanțare se vor depune prin aplicația electronică MySMIS, disponibilă la adresa web https://www.fonduri-ue.ro/mysmis-2021, doar în intervalul menționat la secțiunea 3.2 a prezentului ghid.

Data depunerii cererii de finanțare este considerată data transmiterii aplicației prin sistemul electronic MySMIS.

**5.** **CONDIȚII DE ELIGIBILITATE**

Criteriile de eligibilitate trebuie respectate de către solicitant începând cu momentul depunerii cererii de finanțare, pe tot parcursul procesului de evaluare, selecție și contractare, precum și pe perioada de implementare şi de asigurare a caracterului durabil al operaţiunilor, în condiţiile stipulate de contractul de finanţare. Excepție de la această regulă face criteriul privind valoarea minimă eligibilă a proiectului, a cărui respectare este obligatorie doar până la momentul încheierii contractului de finanțare, inclusiv.

Pentru perioada de implementare și de asigurare a caracterului durabil al operaţiunilor, vă rugăm să consultaţi clauzele contractuale din contractul de finanţare, anexă la Ghidul Solicitantului (a se vedea Anexa X (model orientativ)).

Pentru aplicarea și obținerea finanțării în cadrul Priorităţii 3 – *Eficienţa energetică și infrastructura verde*, Obiectivul specific 2.7 - *Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare*, Acțiunea - *Sprijin pentru conservarea, îmbunătățirea sau extinderea infrastructurii verzi-albastre* din cadrul PR SV Oltenia 2021-2027, atât solicitantul de finanţare, cât și proiectul trebuie să respecte în mod cumulativ toate criteriile de eligibilitate menționate în cadrul prezentului capitol, în termenele stabilite în prezentul ghid şi în anexele la acesta.

În cadrul subsecțiunilor următoare sunt enumerate toate criteriile de eligibilitate aplicabile prezentului apel de proiecte.

## **5.1. Eligibilitatea solicitanților și a partenerilor**

### **5.1.1. Cerințe generale privind eligibilitatea solicitanților și a partenerilor**

Solicitantul eligibil, în sensul prezentului ghid, reprezintă entitatea care îndeplineşte cumulativ criteriile enumerate și prezentate în cadrul prezentei secțiuni:

1. **Forma de constituire a solicitantului**

În cadrul apelului de proiecte cu numărul ***PR SV/Municipii1/3B/2.7/2023*** solicitanţii de finanţare eligibili sunt:

* **Unitatea administrativ-teritorială municipiul,** definită conform prevederilor *OUG nr. 57/2019 privind Codul administrativ, cu modificările şi completările ulterioare;*
* **Parteneriate** dintre **unitatea administrativ-teritorială municipiul** și **unitatea administrativ-teritorială judeţul** (în care unitatea administrativ-teritorială municipiul este situată), definită conform prevederilor *OUG nr. 57/2019 privind Codul administrativ, cu modificările şi completările ulterioare;*

|  |  |
| --- | --- |
|  | Criteriile de eligibilitate ale solicitantului se aplică fiecărui partener din cadrul acordului de parteneriat.  Unitățile administrativ-teritoriale ce reprezintă solicitantul (inclusiv partenerii) se situează în Regiunea de dezvoltare Sud-Vest Oltenia.  Liderul de parteneriat trebuie să fie reprezentat în mod obligatoriu de UAT municipiu.  În scopul constituirii parteneriatelor se încheie *Acorduri de parteneriat* (Modelul E la Ghidul solicitantului). |

1. **Solicitantul şi/sau reprezentantul său legal, inclusiv partenerul şi/sau reprezentantul său legal, dacă este cazul, NU se încadrează în niciuna din situaţiile de excludere prezentate în Declarația unică**

Solicitantul și reprezentantul său legal nu se încadrează în niciuna dintre situațiile de excludere prezentate în modelul declarației unice (Modelul A) la prezentul Ghid.

În cazul implementării proiectelor pe bază de acorduri de parteneriat, toți membrii acestora vor prezenta această declarație.

1. **Drepturi asupra imobilelor ce fac obiectul proiectului**

Pentru proiectele de investiţii publice pentru care este necesară obţinerea autorizaţiei de construire, solicitantul are obligaţia, în condiţiile şi la termenele din Ghidul solicitantului, în etapa de contractare, respectiv nu mai târziu de semnarea contractului de finanţare/emiterea deciziei de finanţare, de a face dovada unui drept real principal asupra bunurilor imobile care fac obiectul cererii de finanţare, în condiţiile stabilite de autoritatea de management/organismul intermediar în Ghidul solicitantului. În situaţia în care, în etapa de contractare, beneficiarul nu demonstrează că este titularul dreptului real principal, cererea de finanţare este respinsă.

Pentru proiectele de investiţii publice pentru care nu este necesară obţinerea autorizaţiei de construire, precum şi pentru proiectele care vizează exclusiv achiziţia de servicii şi/sau dotări, solicitantul are obligaţia, în condiţiile şi la termenele din Ghidul solicitantului, în etapa de contractare, respectiv nu mai târziu de semnarea contractului de finanţare/emiterea deciziei de finanţare, de a face dovada unui drept real sau a unui drept de folosinţă care rezultă din contracte de închiriere sau de comodat asupra bunurilor imobile care fac obiectul cererii de finanţare şi/sau asupra bunurilor imobile care constituie locaţia/locaţiile de implementare a proiectului. În situaţia în care, în etapa de contractare, beneficiarul nu demonstrează că este titularul dreptului real sau al unui drept de folosinţă care rezultă din contracte de închiriere sau de comodat, cererea de finanţare este respinsă.

Solicitantul declară de asemenea, pe propria răspundere, odată cu întocmirea declaraţiei unice, că deţine sau, după caz, urmează să deţină, până la semnarea contractului de finanţare/emiterea deciziei de finanţare, după caz, pentru proiectele de investiţii publice pentru care este necesară obţinerea autorizaţiei de construire un drept real principal sau pentru proiectele de investiţii publice pentru care nu este necesară obţinerea autorizaţiei de construire un drept real sau un drept de folosinţă care rezultă din contracte de închiriere sau de comodat asupra bunurilor imobile care fac obiectul cererii de finanţare şi/sau asupra bunurilor imobile care constituie locaţia/locaţiile de implementare a proiectului.

Aceste drepturi asupra imobilelor trebuie să confere solicitantului dreptul de execuţie a lucrărilor de construcţii, în conformitate cu legislaţia în vigoare la data emiterii Autorizaţiei de construire. Definirea drepturilor reale/de creanţă anterior menţionate se realizează în conformitate cu prevederile codului Civil și cu legislația aplicabilă.

Perioada pentru care sunt conferite drepturile solicitanților eligibili și/sau partenerilor acestora asupra imobilelor ce fac obiectul proiectului trebuie să fie acoperitoare pentru durată menționată la articolul 65 din Regulamentul Parlamentului European și al Consiliului nr. 2021/1060 în vederea asigurării caracterului durabil al investiției, respectiv o perioadă de cinci ani de la data efectuării plății finale în cadrul contractului de finanţare. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plății finale, la care se adaugă perioada de 5 ani anterior menționată.

Solicitantul, în cazul în care va primi finanțare, trebuie ca pe o perioadă de 5 ani de la data efectuării plății finale, în conformitate cu prevederile art. 65 din Regulamentul (UE) nr. 2021/1060:

a. să mențină investiția realizată asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia;

b. să nu realizeze o modificare a calității de proprietar/administrator/superficiar/alte calităţi asupra unui element de infrastructură/ infrastructurii care să confere un avantaj nejustificat unei întreprinderi sau unui organism public și

c. să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.

Se va avea în vedere că în conformitate cu prevederile art. 65 din Regulamentul (UE) nr. 1060/2021, rambursarea efectuată pe motivul nerespectării dispozițiilor din acest articol este proporțională cu perioada de neconformitate.

**Atenție!** Dacă pe parcursul perioadei de implementare a contractului de finanțare, sau în perioada de valabilitate a acestuia sunt afectate condițiile de construire/exploatare asupra infrastructurii (terenul, cu sau fără construcţii) aferente proiectului, beneficiarul poate fi obligat să returneze finanțarea nerambursabilă acordată, precum și alte penalități, dacă este cazul, în conformitate cu prevederile contractuale. De asemenea, modificarea dreptului asupra imobilului/imobilelor ce face/fac obiectul cererii de finanțare nu se poate realiza decât în condițiile stricte prevăzute de contractul de finanțare.

Pentru proiectele de investiţii publice pentru care este necesară obţinerea autorizaţiei de construire, bunurile imobile care fac obiectul cererii de finanţare trebuie să îndeplinească, în mod cumulativ, nu mai târziu de semnarea contractului de finanţare /emiterea deciziei de finanţare, după caz, următoarele condiţii:

a) să fie libere de orice sarcini sau interdicţii incompatibile cu realizarea activităţilor proiectului;

b) să nu facă obiectul unor garanţii, cesionări şi nici a unei alte forme de sarcini care ar putea afecta dreptul invocat;

c) să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluţionare la instanţele judecătoreşti;

d) să nu facă obiectul revendicărilor potrivit unor legi speciale în materie sau dreptului comun

Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate care nu sunt incompatibile cu realizarea activităților proiectului (de ex. servituți legale, servitutea de trecere cu piciorul, etc). Fiecare caz în parte va fi analizat la nivelul AM PR SV Oltenia în cadrul etapei de verificare a conformității administrative și a eligibilității.

Garanțiile reale asupra imobilelor (ex. ipoteca, etc) sunt considerate în accepțiunea AM PR SV Oltenia incompatibile cu realizarea proiectelor de investiții în cadrul PR SV Oltenia 2021-2027.

Ulterior contractării proiectului, este permisă ipotecarea obiectelor/bunurilor aferente proiectului, fie ele mobile sau imobile, în condițiile stricte ale prevederilor contractuale, cu respectarea legislaţiei în vigoare.

**Nu sunt eligibile proiectele care propun exclusiv realizarea de lucrări fără autorizație de construire.**

**4. Capacitatea financiară a solicitantului (inclusiv a liderului de parteneriat/partenerilor, dacă este cazul) pentru asigurarea sustenabilității financiare a investiţiei**

Solicitantul/membrii parteneriatului are/au capacitatea financiară de a asigura:

* 1. contribuţia proprie la valoarea cheltuielilor eligibile de minimum 2 % din valoarea cheltuielilor eligibile;
  2. finanţarea cheltuielilor neeligibile ale proiectului, unde este cazul ;
  3. resursele financiare necesare implementării optime a proiectului în condiţiile rambursării ulterioare a cheltuielilor eligibile din instrumente structurale, respectiv asigurarea altor sume necesare implementării proiectului ;
  4. finantarea cheltuielilor de funcționare și întreținere a investiţiei și a serviciilor asociate necesare, în vederea asigurării sustenabilității financiare a acestei, pe perioada de durabilitate a contractului de finanţare.

Solicitantul se angajează prin Declaraţia Unică (Modelul A la Ghid), să asigure contribuția proprie la valoarea cheltuielilor eligibile (minimum 2% din valoarea cheltuielilor eligibile), precum și acoperirea cheltuielilor neeligibile ale proiectului. Astfel, solicitantul (inclusiv liderul de parteneriat/partenerii, dacă este cazul) va anexa la depunerea cererii de finanţare:

* Declaraţia Unică (Modelul A) şi
* Hotărârea de aprobare a indicatorilor tehnico – economici ai investiţiei;

În cazul în care partenerul nu are obligații financiare în proiect, informațiile legate de contribuția financiară a partenerului din declarația unică nu sunt necesare. Restul informațiilor se vor menține în declarația unică a partenerului.

În etapa de contractare, solicitantul (inclusiv liderul de parteneriat/partenerii, dacă este cazul) își asumă, în cazul în care va primi finanțare, că pe o perioadă de 5 ani de la data efectuării plății finale, să mențină investiția realizată, asigurând costurile de funcționare, întreținere și serviciile asociate necesare, în vederea asigurării sustenabilității financiare a acesteia și va anexa:

* Declaraţia Unică (Modelul A la Ghid), în caz ca aceasta a suferit modificări;
* Hotărârea Consiliilor locale de aprobare a proiectului (Modelul F la Ghid), prin care se asumă inclusiv asigurarea resurselor financiare necesare pentru a acoperi costurile de funcționare și întreținere pentru investițiile în infrastructură, în vederea asigurării sustenabilității financiare a acesteia.

În cazul parteneriatului, dovada capacităţii de cofinanţare se face de lider şi/sau de partener (i), după caz. Prin acordul de parteneriat se va stabili cota-parte cu care va participa fiecare partener la asigurarea contribuţiei proprii a solicitantului. Se va anexa hotărârea fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli.

**5. Imobilele care fac obiectul proiectului sunt incluse în intravilanul unității administrativ-teritoriale municipiu**

Imobilele care fac obiectul proiectului sunt localizate în intravilanul unităților administrativ-teritoriale eligibile din mediul urban, conform Legii nr. 50/1991 privind autorizarea executării lucrărilor de construcţii, cu modificările ulterioare.

Suprafata de teren pe care se realizeaza proiectul nu va fi mai mica de 1.000 mp. Se pot depune cereri de finantare care sa contina mai multe locatii/terenuri destinate crearii/modernizarii/extinderii infrastructurii verzi-albastre prin proiect, cu conditia ca fiecare dintre acestea sa nu aiba o suprafata mai mica de 1.000 mp.

**6. Suprafaţa de teren pe care se realizează proiectului face parte din Registru local al spaţiilor verzi al unității administrativ-teritoriale** **municipiu**

Suprafaţa de teren pe care se realizează proiectul trebuie să facă parte din Registrul local al spaţiilor verzi la următoarele categorii:

* terenurile definite ca spaţii verzi;
* terenurile degradate care ar putea fi transformate în spaţii verzi;

La sfârşitul perioadei de implementare a proiectului, solicitantul are obligaţia să actualizeze registrul local al spaţiilor verzi prin introducerea în cadrul acestuia a spaţiului verde creat/modernizat /extins prin investiţia ce face obiectul prezentei cereri de finanţare.

**7. Hotărârea solicitantului/hotărârile partenerilor, după caz, de aprobare a documentaţiei tehnico-economice (faza DALI/SF/PT) şi a indicatorilor tehnico-economici**

Această hotărâre va avea anexată descrierea investiției din SF/DALI/PT, întocmită conform legislației în vigoare privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii.

Anexa la hotărârea de aprobare trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și șă fie asumată de proiectant.

Hotărârea/decizia de aprobare a indicatorilor tehnico-economici se va corela cu cea mai recentă documentație (SF/DALI/PT/Contract de lucrări încheiat) anexată la cererea de finanțare.

Pentru parteneri acest document nu se depune în cazul în care întregul proiect este realizat de către UAT Județ solicitant al finanțării.

Se va depune și hotărârea de aprobare a proiectului pentru solicitanții care au demarat lucrările sau au semnat contractul de lucrări.

### **5.1.2. Categorii de solicitanți eligibili**

În cadrul apelului de proiecte cu numărul ***PR SV/Municipii1/3B/2.7/2023*** solicitanţii de finanţare eligibili sunt:

* **Unitatea administrativ-teritorială municipiul,** definită conform prevederilor *OUG nr. 57/2019 privind Codul administrativ, cu modificările şi completările ulterioare;*

### **5.1.3. Categorii de parteneri eligibili**

În cadrul apelului de proiecte cu numărul ***PR SV/Municipii1/3B/2.7/2023*** partenerii solicitanţilor de finanţare eligibili sunt:

* **Parteneriate** dintre **unitatea administrativ-teritorială municipiul** și **unitatea administrativ-teritorială judeţul** (în care unitatea administrativ-teritorială municipiul este situată), definită conform prevederilor *OUG nr. 57/2019 privind Codul administrativ, cu modificările şi completările ulterioare;*

### **5.1.4. Reguli și cerințe privind parteneriatul**

Acordul de parteneriat se va incheia conform prevederilor cap. 8 - Proiecte implementate în parteneriat din OUG 133/2021 (Anexa Model E).

## **5.2 Eligibilitatea activităților**

### **5.2.1 Cerințe generale privind eligibilitatea activităților**

Activitățile eligibile propuse în cadrul cererilor de finanțare reprezintă obligații contractuale ce vor fi monitorizate pe parcursul implementării proiectului şi după finalizarea implementării acestuia**.**

Activitățile propuse prin proiectele depuse la finanţare vizează exclusiv acţiunile sprijinite/activităţile eligibile. Activitățile proiectului sunt în conformitate cu Obiectivul specific 2.7 - ”Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare”, Acțiunea - „Sprijin pentru conservarea, îmbunătățirea sau extinderea infrastructurii verzi-albastre”.

Toate activitățile proiectului se vor implementa pe teritoriul Regiunii de dezvoltare Sud-Vest Oltenia.

### **5.2.2. Activități eligibile**

**Activitatile eligibile propuse în cadrul cererilor de finantare reprezinta obligatii contractuale ce vor fi monitorizate pe parcursul implementarii proiectului si dupa finalizarea implementarii acestuia.**

Tipurile de activitati eligibile în cadrul apelului de proiecte vizeaza construirea/modernizarea/ extinderea si dotarea infrastructurii verzi si pot fi clasificate în **activitati principale** si **activitati auxiliare** (care nu se pot finanta în mod individual, ci doar în mod integrat cu activitatile principale).

**Activitati principale** ce pot fi finantate în mod independent în cadrul proiectelor aferente acestui apel constau în:

* modernizarea /extinderea spatiilor verzi existente, crearea de spatii verzi prin reconversia si/sau reutilizarea spatiilor si terenurilor abandonate, degradate, a altor terenuri urbane si transformarea lor in zone verzi, inclusiv crearea / extinderea coridoarelor verzi la nivelul zonelor urbane;
* actiuni primare întreprinse pentru îmbunatatirea si cresterea infrastructurii verzi (lucrari de împadurire, înierbare, etc);
* amenajarea infrastructurii albastre: zone umede (mlastini), lacuri, protectia lacurilor si cursurilor de apa (zona de maluri si zona de deasupra malurilor) doar în cadrul unor proiecte care includ o componenta de infrastructura verde;
* **realizarea/modernizarea/extinderea de sisteme de irigatii** pentru infrastructura verde-albastra ce face obiectul investitiei;

Activitatile principale de mai sus au ca scop **conservarea si protejarea ecosistemului natural** si pot viza urmatoarele **categorii de spatii verzi**: **parcuri si gradini publice, cu spatii verzi permeabile; paduri urbane; paduri-parc; gradini botanice; alte spatii verzi naturale si semi-naturale urbane, respectiv amenajarea de terenuri slab utilizate sau abandonate, zone cu vegetatie naturala - tufisuri, pajisti**.

**Urmatoarele activitati auxiliare, eligibile în limita a 15% din valoarea totala eligibila a proiectului,** pot fi finantate doar în mod integrat prin prezentul apel, în cadrul proiectelor care includ cel putin o activitate principala din cele de mai sus, în caz contrar proiectele vor fi respinse de la finantare:

* **lucrari verzi ce constau în acoperisuri verzi, pereti verzi** pentru cladirile aflate în proprietatea solicitantului de finantare si care sunt integrate la nivel teritorial[[6]](#footnote-6) cu investitiile care se încadreaza în activitatile principale mentionate mai sus ;
* **crearea/înlocuirea/extinderea de utilitati publice** care deservesc infrastructura verde-albastra ce face obiectul investitiei;
* **realizarea/modernizarea sisteme de iluminat inteligent** si de **sisteme de supraveghere** video pentru infrastructura verde-albastra ce face obiectul investitiei;
* **activitati de demolare a cladirilor aflate într-o stare avansata de degradare** (care nu apartin patrimoniului cultural) si care sunt situate pe terenurile supuse interventiilor;
* **interventii necesare pentru asigurarea functionalitatii investitiei**: alei, foisoare, grupuri sanitare, piste pentru biciclete, pontoane, trotuare, mobilier urban confectionat din materiale ecologice/prietenoase cu mediul, crearea de facilitati pentru recreere pe terenurile amenajate (instalare de hotspot-uri, Wi-Fi, zone special amenajate pentru sport, locuri de joaca pentru copii); etc. Aceste interventii contribuie la cresterea calitatii vietii populatiei.
* **Activitati de constientizare/cooperare in domeniul protectiei si conservarii naturii, biodiversitatii si infrastructurilor verzi,** relevante pentru proiect;

Conform art. 18 alin.7 din *Legea nr. 24/2007 privind reglementarea si administrarea spatiilor verzi din zonele urbane, republicata, cu modificarile si completarile ulterioare*, pe un spatiu verde se pot amplasa: alei pietonale, mobilier urban, amenajari pentru sport, joc si odihna, constructii pentru expozitii si activitati culturale, grupuri sanitare, spatii pentru întretinere, dar numai în baza unei documentatii de urbanism pentru întreaga suprafata a spatiului verde si cu obligatia ca suprafata cumulata a acestor obiective sa nu depaseasca 10% din suprafata totala a spatiului verde. Potrivit art. II din Legea nr. 47 din 19 martie 2012, procentul de 10% prevazut la art. 18 alin. (7) din Legea nr. 24/2007 privind reglementarea si administrarea spatiilor verzi din intravilanul localitatilor, republicata, se aplica si suprafetelor totale ale spatiilor verzi existente la data intrarii în vigoare a legii.

Prin finantarea acestor interventii, infrastructura verde-albastra va aduce **beneficii multiple si societatii în ansamblu**, prin furnizarea de servicii valoroase ecosistemului, dar si prin crearea unor spatii atragatoare, „de respiro”, de care oamenii sa se bucure.

Interventiile (lucrări și/sau dotări) în ariile naturale protejate reprezentate de Siturile Natura 2000 trebuie să respecte măsurile pentru prevenirea, reducerea și compensarea posibilelor efecte negative asupra mediului care pot fi generate de implementarea proiectului finanțat prin Programul Operațional Regional pentru Regiunea Sud Vest Oltenia 2021-2027, conform Avizului de Mediu 78/23.02.2022, respectiv:

* Parcurgerea procedurii de emitere a acordului de mediu, conform prevederilor Legii nr. 292/2018 privind evaluarea impactului anumitor proiecte publice și private asupra mediului pentru posibile proiecte individuate propuse spre finanțare prin POR;
* Etapizarea lucrărilor de construcție a proiectelor din aceeași zonă de amplasament sau a celor amplasate în zone adiacente și corelarea măsurilor de prevenire, reducere, compensate (dacă este cazul) cu cele stabilite în urma evaluărilor pentru alte strategii, planuri și programe;
* Luarea în considerate a tuturor aspectelor care privesc etapa de construcții în cadrul evaluării privind impactul asupra mediului pornind de la amplasarea organizării de șantier, construcția de drumuri tehnologice, optimizarea distanțelor de transport a materialelor necesare proiectului, asigurarea utilităților până la zonele în care urmează să se facă pregătirea terenului pentru construcții (defrișări dacă sunt absolut necesare pentu realizarea proiectului, excavări, terasamente), carierele și/sau balastierele pentru obținerea materiilor prime, etc.;
* Evitarea amplasării proiectelor în interiorul sau în imediata vecinătate a ariilor naturale protejate; în cazul în care acest fapt nu poate fi evitat, stabilirea măsurilor corespunzătoare conform planurilor de management ale ariilor protejate sau prin aplicarea măsurilor de evitare, reducere, compensare a efectelor semnificative asupra mediului stabilite în cadrul procedurii de reglementare;
* Alegerea amplasamentelor pentru proiecte astfel încât impactul asupra zonelor cu vizibiIitate deosebită dinspre zonele recreaționale, turistice, rezidențiale să fie minim.

Activitatile eligibile enumerate mai sus nu sunt limitative, alte activitati de tipul celor de mai sus pot fi considerate eligibile daca se încadreaza în activitatile sprijinite prin PR SV Oltenia si daca solicitantul justifica necesitatea derularii lor în scopul implementarii proiectului.

### **5.2.3. Activitatea de bază**

Activitate de bază în cadrul unui proiect — activitate sau pachet de activităţi declarate de către beneficiar ca fiind principale sau de referinţă pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiţii cumulative:

(i) are legătură directă cu obiectul proiectului pentru care se acordă finanţarea şi contribuie în mod direct şi semnificativ la realizarea obiectivelor şi la obţinerea rezultatelor acestuia;

(ii) se regăseşte în cererea de finanţare sub forma activităţilor eligibile obligatorii specificate în Ghidul solicitantului;

(iii) nu face parte din activităţile conexe, aşa cum sunt acestea definite în Ghidul solicitantului;

(iv) **bugetul estimat alocat activităţii sau pachetului de activităţi reprezintă minimum 50% din bugetul eligibil al proiectului;**

Activitatea de bază in cadrul acestui apel este reprezentată de conservarea, imbunatatirea sau extinderea infrastructurii verzi albastre.

### **5.2.4. Activități neeligibile**

Sunt neeligibile activitățile care nu îndeplinesc cerințele din secțiunile 5.2.1. și 5.2.2.

## **5.3 Eligibilitatea cheltuielilor**

### **5.3.1 Baza legală pentru stabilirea eligibilității cheltuielilor**

* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021 – 2027;
* Regulamentul (UE, EURATOM) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 ;
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum șiFondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune;
* Hotararea guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

**Condiții cumulative de eligibilitate a cheltuielilor:**

Pentru a fi eligibilă, o cheltuială trebuie să îndeplinească cumulativ următoarele condiții cu caracter general:

* + - * 1. să respecte prevederile art. 63 și, după caz, ale art. 20 alin. (1) lit. b) și c) din Regulamentul (UE) 2021/1.060;
        2. să fie însoțită de facturi emise în conformitate cu prevederile Legii nr. 227/2015 privind Codul fiscal, cu modificările și completările ulterioare, sau cu prevederile legislației statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate;
        3. să fie însoțită de documente justificative privind efectuarea plății și realitatea cheltuielii efectuate, pe baza cărora cheltuielile să poată fi verificate/controlate/auditate;
        4. cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate.
        5. să fie în conformitate cu prevederile programului;
        6. să fie în conformitate cu prevederile contractului/deciziei de finanțare;
        7. să fie rezonabilă, justificată, necesară și să respecte principiile bunei gestiuni financiare, în special în ceea ce privește economia și eficiența operațiunii;
        8. să respecte prevederile legislației Uniunii Europene și legislației naționale aplicabile;
        9. să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060. Cheltuielile să nu fie contrare prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

Cheltuielile trebuie să nu fie contrare prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor. Toate cheltuielile trebuie să fie justificate în contextul operațiunii și să respecte principiile bunei gestiuni financiare, în special în ceea ce privește economia și eficiența operațiunii.

### **5.3.2** **Categorii și plafoane de cheltuieli eligibile**

Categoriile și sub-categoriile de cheltuieli eligibile aplicabile acestui apel de proiecte din MySMIS se regăsesc în foaia de calcul *2 – Cheltuieli eligibile* din anexa *Modelul K*.

Limitele procentuale prevăzute pentru anumite categorii de cheltuieli se aplică la valoarea cheltuielilor eligibile incluse în bugetul proiectului, la data semnării contractului de finanţare.

În conformitate cu prevederile art. 9 (1) din HG 873/2002, cheltuiala cu TVA este eligibilă pentru operațiunile al căror cost total este mai mic de 5 000 000 EUR (inclusiv TVA), dacă nu este finanţată şi din alte fonduri publice. În conformitate cu prevederile art. 9 (2) din HG 873/2002, cheltuiala cu TVA este eligibilă pentru operațiunile al căror cost total este mai mare de 5 000 000 EUR (inclusiv TVA), dacă este nerecuperabilă, potrivit legii. În conformitate cu prevederile art. 9 (3) din HG 873/2022, instrucţiunile de aplicare a prevederilor alin. (1) şi (2) din HG 873/2022 privind TVA, se aprobă prin ordin comun al ministrului investiţiilor şi proiectelor europene şi al ministrului finanţelor.

Limitele procentuale prevăzute pentru anumite categorii de cheltuieli se aplică la valoarea cheltuielilor eligibile incluse în bugetul proiectului la data semnării contractului de finanțare.

Categoriile și sub-categoriile de cheltuieli eligibile aplicabile acestui apel de proiecte care se realizează pe terenul/amplasamentul delimitat din punct de vedere juridic ca aparţinând obiectivului de investiţie sunt:

1. **Cheltuieli pentru obţinerea şi amenajarea terenului**
   * **Amenajarea terenului**

Se includ cheltuielile efectuate la începutul lucrărilor, exclusiv cele aferente lucrărilor pentru investiția de bază, precum: demolări, demontări, dezafectări, defrişări, colectare, sortare şi transport la depozitele autorizate al deşeurilor rezultate, sistematizări pe verticală, accesuri/alei/parcări/drenuri/rigole/canale de scurgere, ziduri de sprijin, drenaje, epuizmente (exclusiv cele aferente realizării lucrărilor pentru investiţia de bază), lucrări pentru pregătirea amplasamentului, devieri de cursuri de apă, descărcări de sarcină arheologică sau, după caz, protejare în timpul execuţiei obiectivului de investiţii (în cazul executării unor lucrări pe amplasamente ce fac parte din Lista monumentelor istorice sau din Repertoriul arheologic naţional);

* **Amenajări pentru protecţia mediului şi aducerea terenului la starea iniţială:** cuprinde cheltuielile efectuate pentru lucrări şi acţiuni de protecţia mediului, inclusiv pentru refacerea cadrului natural după terminarea lucrărilor

**Notă: Având în vedere specificul obiectivului de investiție, proiectantul va încadra corespunzător anumite tipuri de lucrări la capitolul 4.1, acestea făcând parte din investiția de bază.**

* **Cheltuieli pentru relocarea/protecţia utilităţilor (devieri reţele de utilităţi din amplasament),** precum: apă, canal, energie electrică, gaz, telecomunicații etc, inclusiv cheltuielile de relocare realizate în baza contractelor încheiate cu distribuitorii de utilități publice, în conformitate cu legislația specifică în vigoare.

1. **Cheltuieli pentru asigurarea utilităţilor necesare obiectivului**

Cuprinde cheltuielile aferente lucrărilor pentru asigurarea cu utilităţile necesare a funcţionării obiectivului de investiţie, care se execută pe amplasamentul delimitat din punct de vedere juridic ca aparţinând obiectivului de investiţie, precum şi cheltuielile aferente racordării la reţelele de utilităţi, precum: alimentare cu apă, canalizare, alimentare cu gaze naturale, agent termic, energie electrică, telecomunicaţii, alte utilităţi.

**3. Cheltuieli pentru proiectare şi asistenţă tehnică**

Cheltuieli pentru proiectare şi asistenţă tehnică sunt eligibile cumulat, în limita a 10% din valoarea cheltuielilor eligibile finanțate în cadrul capitolul 4 „Cheltuieli pentru investiția de bază” și detaliate după cum urmează:

* **Studii**

Se cuprind cheltuielile pentru studii geotehnice, geologice, hidrologice, hidrogeotehnice, fotogrammetrice, topografice şi de stabilitate ale terenului pe care se amplasează obiectivul de investiţie, raportul privind impactul asupra mediului, studii de specialitate necesare în funcție de specificul investiției.

* **Obţinere avize, acorduri, autorizaţii**

Se includ cheltuielile pentru:

a. obţinerea/prelungirea valabilităţii certificatului de urbanism, precum şi toate taxele pentru avizele cerute prin certificatul de urbanism,

b. obţinerea/prelungirea valabilităţii autorizaţiei de construire/desfiinţare,

c. obţinerea avizelor şi acordurilor pentru racorduri şi branşamente la reţele publice de alimentare cu apă, canalizare, alimentare cu gaze, alimentare cu agent termic, energie electrică, telefonie;

d. obtinerea certificatului de nomenclatură stradală și adresă;

e. întocmirea documentaţiei cadastrale, obţinerea numărului cadastral provizoriu şi înregistrarea imobilului în cartea funciară;

f. obţinerea actului administrativ al autorității competente pentru protecția mediului;

g. obţinerea avizului de protecție civilă/PSI;

h. avizul de specialitate în cazul obiectivelor de patrimoniu;

i. alte avize, acorduri şi autorizaţii.

* **Proiectare şi inginerie**

Se includ cheltuielile efectuate pentru:

a. studiu de fezabilitate/documentaţie de avizare a lucrărilor de intervenţii şi deviz general;

b. expertizare tehnică a construcțiilor existente, a structurilor și/sau, după caz, a proiectelor tehnice, inclusiv întocmirea de către expertul tehnic a raportului de expertiză,

c. documentaţie de avizare a lucrărilor de intervenţii și deviz general,

d. proiect tehnic, detalii de execuţie,

e. verificarea tehnică de calitate a proiectului tehnic și a detaliilor de execuție;

f. documentaţii tehnice necesare în vederea obţinerii acordurilor, avizelor şi autorizaţiilor aferente obiectivului de investiție (documentații ce stau la baza emiterii avizelor și acordurilor impuse prin certificatul de urbanism, documentaţii urbanistice, studii de impact, studii/expertize de amplasament, studii de specialitate necesare în funcție de specificul investiției).

* **Consultanţă**

Se includ cheltuielile efectuate, după caz, pentru:

1. plata serviciilor de consultanţă la elaborarea cererii de finantare si a tuturor studiilor necesare intocmirii acesteia;
2. plata serviciilor de consultanţă în domeniul managementului proiectului ;
3. serviciile de consultanţă în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul.

* **Asistenţă tehnică**

Se includ cheltuielile efectuate, după caz, pentru:

1. asistenţă tehnică din partea proiectantului (în cazul în care aceasta nu intră în tarifarea proiectului),

- pe perioada de execuţie a lucrărilor

- pentru participarea proiectantului la fazele incluse în programul de control al lucrărilor de execuție, avizat de către inspectoratul de stat în construcții;

1. dirigenție de șantier, asigurată de personal tehnic de specialitate, autorizat.
2. coordonatorul în materie de Securitate și sănătate potrivit prevederiloR HG 300/2006 privind cerințele minime de securitate și sănătate pentru șantierele temporare sau mobile, cu modificările și completările ulterioare. (subpunctul 3.8.3 din deviz)
3. **Cheltuieli pentru investiţia de bază**

* **Construcţii şi instalaţii**

**Se includ cheltuielile efectuate pentru** **realizarea activitatii de baza, asa cum este detaliata in sectiunea 5.2.3 din Ghid.**

* **Dotări (se includ utilaje, echipamente tehnologice şi funcţionale cu si fara montaj)**

Se cuprind cheltuielile pentru procurarea de bunuri care, conform legii, intră în categoria mijloacelor fixe şi/sau obiectelor de inventar, necesare implementarii proiectului şi respectă prevederile contractului de finanţare.

* **Active necorporale**

Se cuprind cheltuielile cu achiziţionarea activelor necorporale: drepturi referitoare la brevete, licenţe, know-how sau cunoştinţe tehnice nebrevetate.

**Notă**: Cheltuielile aferente măsurilor conexe se vor încadra în categoria cheltuielilor conexe, conform prevederilor din ghid.

* **Construcţii, instalaţii si dotari - cheltuieli conexe investitiei de baza**

Cheltuielile conexe investitiei de baza includ cheltuieli pentru: realizarea de alei, foișoare, pergole, realizarea de grupuri sanitare, spații pentru întreținere/vestiare, realizarea de scene în aer liber, realizarea de piste pentru bicicliști, realizarea de pontoane, platforme de popas, constuirea de trotuare, achizitia de mobilier urban confecționat din materiale ecologice/prietenoase cu mediul, crearea de facilități pentru recreere pe terenurile amenajate (hotspot-uri Wi-Fi, zone special amenajate pentru sport, locuri de joacă pentru copii), realizarea unor sisteme inteligente de supraveghere video în spațiile amenajate prin proiect, cheltuieli cu echipamente necesare instalării de sisteme de supraveghere video și Wi-Fi în spațiile publice, etc.

**5. Alte cheltuieli**

* **Organizare de şantier**

**Lucrări de construcţii şi instalaţii aferente organizării de şantier**

Cheltuieli aferente realizării unor construcții provizorii sau amenajări în construcții existente, precum și cheltuieli de desființare a organizării de şantier:

a. vestiare/barăci/spații de lucru pentru personalul din șantier,

b. platforme tehnologice/dezafectarea platformelor tehnologice,

c. grupuri sanitare,

d. rampe de spălare auto,

e. depozite pentru materiale,

f. fundații pentru macarale,

g. reţele electrice de iluminat şi forţă,

h. căi de acces,

i. branșamente/racorduri la utilităţi,

j. împrejmuiri,

k. panouri de prezentare,

l. pichete de incendiu,

m. cheltuieli pentru desfiinţarea organizării de şantier, inclusiv cheltuielile necesare readucerii terenurilor ocupate la starea lor inițială, la terminarea execuției lucrărilor de investiții, cu excepția cheltuielilor aferente pct. “Amenajări pentru protecţia mediului şi aducerea la starea iniţială”,

n. cheltuielile aferente construcțiilor provizorii pentru protecția civilă.

* **Cheltuieli conexe organizării de şantier**

Se cuprind cheltuielile pentru:

a. obţinerea autorizaţiei de construire/ desfiinţare aferente lucrărilor de organizare de şantier;

b. taxe de amplasament;

c. închirieri semne de circulaţie,

d. întreruperea temporară a rețelelor de transport sau distribuție de apă, canalizare, agent termic, energie electrică, gaze naturale,

e. contractele de asistenţă cu poliţia rutieră,

f. contractele temporare cu furnizorul de energie electrică, cu furnizorul de apă și cu unităţile de salubrizare,

g. taxă depozit ecologic,

h. taxe locale,

i. chirii pentru ocuparea temporară a domeniului public,

j. închirieri de vestiare/baraci/containere/ grupuri sanitare,

k. cheltuielile necesare readucerii terenurilor ocupate la starea lor inițială, la terminarea execuției lucrărilor de investiții/intervenții, operațiune care constituie obligația executanților, cu excepția cheltuielilor aferente pct. “Amenajări pentru protecţia mediului şi aducerea la starea iniţială”.

l. costul energiei electrice și al apei consumate în incinta organizării de şantier pe durata de execuţie a lucrărilor.

m. paza șantierului

* **Comisioane, cote si taxe**

Se cuprind, după caz:

a. cota aferentă Inspectoratului de Stat în Construcţii, calculată potrivit prevederilor Legii nr. 10/1995 privind calitatea în construcții, republicată

b. cota aferentă Inspectoratului de Stat în Construcţii, calculată potrivit prevederilor Legii nr. 50/1991 privind autorizarea executării lucrărilor de construcții, republicată, cu modificările și completările ulterioare

c. cota aferentă Casei Sociale a Constructorilor - CSC, în aplicarea prevederilor Legii nr. 215/1997 privind Casa Socială a Constructorilor

d. taxe pentru acorduri, avize conforme şi autorizaţia de construire/desfiinţare.CAP. 5.3. Cheltuieli diverse şi neprevăzute

* **Cheltuieli diverse şi neprevăzute**

Cheltuielile diverse și neprevăzute vor fi folosite în conformitate cu legislația în domeniul achizițiilor publice ce face referire la modificările contractuale.

Se consideră eligibile dacă sunt detaliate corespunzător prin documente justificative şi doar în limita a 10% din cheltuielilor eligibile cuprinse la capitolele 1, 2 și 4.

**6. Cheltuieli de informare și publicitate**

Cheltuieli cu activitățile obligatorii de informare și publicitate aferente proiectului, cheltuieli de promovare a obiectivului de investitie sunt eligibile în conformitate cu prevederile contractului de finanţare.

**7. Cheltuieli aferente marjei de buget și pentru constiuirea rezrvei de implementare pentru ajustarea de preț.**

Marja de buget și rezerva de implementare pot fi încadrate ca și cheltuieli eligibile în cuantum de maxim 25% din valoarea eligibilă a proiectului. (respectând condițiile legislative, respectiv cheltuielile aferente marjei de buget pot fi în cuantum de 25% din valoarea cumulată a cheltuielilor prevăzute la cap./subcap. 1.2, 1.3, 1.4, 2, 3.1, 3.2, 3.3, 3.5, 3.7, 3.8, 4, 5.1.1).

**8. Cheltuielile pentru activitati de constientizare/cooperare in domeniul protecției și conservării naturii, biodiversității și infrastructurilor verzi.**

Cheltuieli cu servicii pentru organizarea de evenimente de constientizare in domeniul protecției și conservării naturii, biodiversității și infrastructurilor verzi.

**Totalul cheltuielilor enumerate mai** **jos** **sunt eligibile în limita a 15 % din valoarea totală eligibilă a proiectului**:

* **cheltuielile aferente activitatilor de demolare,**
* **cheltuielile pentru asigurarea utilităţilor necesare obiectivului,**
* **cheltuielile pentru construcţii, instalaţii si dotari - cheltuieli conexe investitiei de baza**
* **cheltuielile pentru activitati de constientizare/cooperare**

### **5.3.3 Categorii de cheltuieli neeligibile**

Următoarele categorii de cheltuieli nu sunt eligibile:

Categoriile de cheltuieli neeligibile sunt mentionate la art 10 din Hotaratea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă.

**Cheltuielile neeligibile aplicabile acestui apel de proiecte sunt :**

1. cheltuielile prevăzute la art. 64 din Regulamentul (UE) 2021/1.060;
2. cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
3. cheltuielile efectuate în sprijinul relocării potrivit art. 66 din Regulamentul (UE) 2021/1.060;
4. cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058;
5. cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu excepția situațiilor reglementate la art. 20 alin. (1) lit. b) din același regulament;
6. cheltuielile efectuate peste plafoanele specifice stabilite de autorităţile de management prin ghidul solicitantului, în aplicarea prevederilor art. 2 alin. (1) lit. f) din HG nr. 873/2022;
7. cheltuielile excluse de la finanțare de autoritățile de management prin prezentul ghid al solicitantului, în aplicarea prevederilor art. 2 alin. (1) lit. f) din HG nr. 873/2022, corespunzător specificului programului și particularităților operațiunilor;
8. cheltuielile privind costurile de funcționare și întreținere a obiectivelor finanțate prin proiect (cheltuielile pentru probe tehnologice, teste) se vor încadra în buget ca și cheltuieli neeligibile;
9. cheltuielile cu investiții privind instalarea/reabilitarea/modernizarea sistemelor de încălzire pe bază de combustibili fosili (de ex. cărbune, gaz) (și/sau înlocuirea cazanului din centrala termică proprie), cu excepţia situaţiilor prevăzute la art. 7, alin (1), litera h), punctul i) din Regulamentul (UE) nr. 2021/1058 și pe bază de biomasă;
10. taxa pe valoarea adaugată recuperabilă;
11. cheltuielile privind costuri administrative;
12. cheltuielile de personal;
13. cheltuielile financiare, respectiv prime de asigurare, taxe, comisioane, rata și dobânzi aferente creditelor;
14. contribuția în natură;
15. amortizarea;
16. cheltuielile cu leasingul, prevăzute la art. 7 din HG nr. 873/2022;
17. cheltuielile cu achiziţionarea autovehiculelor si a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG nr. 2139/2004;
18. cheltuielile privind achiziţia de dotări/echipamente/utilaje second-hand;
19. amenzi, penalități, cheltuieli de judecată și cheltuieli de arbitraj;
20. materialele consumabile, conform reglementărilor contabile (materiale auxiliare, combustibili, piese de schimb, alte materiale consumabile)
21. cheltuieli cu auditul financiar
22. cheltuielile în numerar (cu excepția costurilor de personal și cheltuielilor de deplasare cand acestea fac parte din categoria costurilor eligibile in apel)

**NOTĂ:** AM PR SV Oltenia nu verifică realizarea activităților aferente cheltuielilor neeligibile, acestea fiind în responsabilitatea exclusivă a solicitantului care se va asigura de respectarea legislației în vigoare pentru realizarea lor.

### **5.3.4 Opțiuni de costuri simplificate. Costuri directe și costuri indirecte**

Costurile directe reprezintă acele cheltuieli eligibile care sunt direct legate de punerea în aplicare a investiţiei sau a proiectului şi pentru care poate fi demonstrată legătura directă cu respectiva investiţie sau cu respectivul proiect. Costurile directe pot include şi alte categorii de cheltuieli eligibile decât cele cu investiţiile care sunt direct legate de atingerea obiectivelor proiectului şi pentru care poate fi demonstrată legătura directă.

În cadrul acestui apel nu se vor folosi opțiuni de costuri simplificate.

### **5.3.5. Opțiuni de costuri simplificate. Costuri unitare/ sume forfetare și rate forfetare**

Nu se aplică.

### **5.3.6. Finanțare nelegată de costuri**

Nu se aplică.

## **5.4. Valoarea minimă și maximă eligibilă/ nerambursabilă a unui proiect**

Pentru apelul de proiecte cu numărul **PR SV/Municipii1/3B/2.7/2023**, **valoarea totală** **nerambursabilă** a cererii de finanțare se încadrează în următoarele limite minime și maxime:

**Valoarea minimă: 100.000 euro**

**Valoarea maximă: 6.000.000 euro**

**NOTĂ:** Criteriul cu privire la valoarea minimă a investiției nu se menține pe perioada de implementare și durabilitate a investiției.

Valoarea maximă totală eligibilă a proiectului nu poate fi majorată în timpul implementării acestuia, orice depășire a valorii acesteia fiind suportată de către solicitant ca şi cheltuială neeeligibilă, în caz contrar proiectul devenind neeligibil.

## **5.5. Cuantumul cofinanțării acordate**

Contribuția Programului la finanțarea unei investiții în cadrul apelului de proiecte este de 98% din valoarea totală eligibilă a investiției, care reprezintă suma cheltuielilor eligibile incluse în proiect, din care buget FEDR 85% și Buget de Stat 13%.

## **5.6. Durata proiectului**

Perioada de implementare a activităților proiectului nu trebuie să depășească 31 decembrie 2029*.*

## **5.7. Alte cerințe de eligibilitate a proiectului**

Îndeplinirea condițiilor de eligibilitate se dovedește de către solicitant în etapa de contractare, prin prezentarea de documente justificative. Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant/lider de parteneriat, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția autorității de management/organismului intermediar, după caz, din bazele de date administrate de către autorități sau instituții publice prin implementarea măsurilor de interoperabilitate/interogare a sistemelor/bazelor de date ale acestora, precum și a informațiilor și a documentelor care au însoțit cererea de finanțare disponibile în sistemul informatics MySMIS2021/SMIS2021+.

1. **Încadrarea proiectului şi a activităților sale privind investițiile în acțiunile specifice sprijinite în cadrul Obiectivului Specific**

Activităţile eligibile (secțiunea 5.2.2) propuse în cadrul cererilor de finanțare reprezintă obligaţii contractuale ce vor fi monitorizate pe parcursul implementării proiectului şi după finalizarea implementării acestuia.

1. Proiectul propus spre finanţare trebuie să nu fie încheiat în mod fizic sau implementat integral înainte de depunerea cererii de finanțare în cadrul PR SV Oltenia 2021-2027, indiferent dacă toate plățile aferente au fost realizate sau nu de către beneficiar (art. 63, alin 6) din Regulamentul (UE) nr. 2021/1060

Nu sunt eligibile investiţiile care au fost finalizate din punct de vedere fizic (de ex. a fost efectuată recepţia la terminarea lucrărilor, a fost semnat procesul-verbal de predare-primire a echipamentelor) până la momentul depunerii cererii de finanţare.

Contractele de lucrări și de furnizare de echipamente trebuie să fi fost încheiate după data de 01.01.2021, în caz contrar cheltuielile aferente acestora nu sunt eligibile.

1. Proiectul propus nu a mai beneficiat de finanţare publică în ultimii 5 ani, pentru acelaşi tip de activităţi realizate asupra aceleiași infrastructuri/ aceluiaşi segment de infrastructură şi nu beneficiază în prezent de fonduri publice din alte surse de finanţare, altele decât cele ale solicitantului

**Pentru proiectele fără lucrări începute**

În această situaţie, în **ultimii 5 ani de dinainte de data depunerii Cererii de Finanţare**, proiectul propus nu a mai beneficiat de finanţare publică, pentru acelaşi tip de activităţi realizate asupra aceleiași infrastructuri/aceluiaşi segment de infrastructură şi nu s-a aflat în perioada de garanţie pentru activităţile enumerate anterior. Aşadar, beneficiarul se va asigura, dacă este cazul, că a obţinut recepţia finală în cazul aceloraşi activităţi asupra aceleiaşi infrastructuri/aceluiaşi segment de infrastructură ce fac obiectul proiectului, înainte de perioada celor 5 ani de dinainte de depunerea Cererii de Finanţare. De asemenea, proiectul propus nu beneficiază în prezent de fonduri publice din alte surse de finanţare, altele decât cele ale solicitantului.

**Pentru proiectele cu lucrări începute**

În această situaţie, **în ultimii 5 ani de dinainte de data emiterii ordinului de începere a contractului de lucrări** aferent (emis în mod obligatoriu după data de 1 ianuarie 2021), proiectul propus nu a mai beneficiat de finanţare publică, pentru acelaşi tip de activităţi realizate asupra aceleiaşi infrastructuri/aceluiaşi segment de infrastructură şi nu s-a aflat în perioada de garanţie pentru activităţile enumerate anterior.

După data emiterii ordinului de începere a lucrărilor, proiectul nu a beneficiat de fonduri publice din alte surse de finanţare, altele decât cele ale solicitantului.

În situația în care proiectul prezintă lucrări care nu se încadrează în prezenta condiţie, acele lucrări vor fi considerate cheltuieli neeligibile.

**Evitarea dublei finanțări**

Ulterior încheierii contractului de finanţare, beneficiarul nu va mai putea primi finanţări din alte programe ale Uniunii pentru aceleaşi activităţi și cheltuieli eligibile ale proiectului depus, sub sancţiunea rezilierii Contractului de finanţare şi a returnării sumelor rambursate.

În vederea evitării dublei finanțări, beneficiarii au obligația declarării pe proprie răspundere a nefinanțării proiectului și în cadrul altor programe ale Uniunii pentru aceleaşi activităţi și cheltuieli eligibile (a se vedea Modelul A – Declaraţia unică la momentul contractării).

1. **Perioada de implementare a activităților proiectului nu depășește 31.12.2029**

Perioada de implementare a activităților proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului, conform contractului de finanţare. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

Perioada de implementare a proiectului nu include perioada de procesare a cererii de rambursare finale și efectuarea plății aferente acesteia.

1. Ȋncadrarea valorii proiectului în limitele valorilor minime și maxime eligibile

Valoarea totală eligibilă a cererii de finanţare se încadrează în limitele minime și maxime menționate în cadrul subsecțiunii 5.4 la prezentul ghid.

Cursul valutar la care se va calcula încadrarea în respectivele valori minime și maxime este cursul inforeuro din luna publicării ghidului specific, respectiv luna august 2023. Acest curs va fi utilizat până la semnarea contractului de finanţare.

**NOTĂ:** Criteriul cu privire la valoarea minimă a investiției nu se menține pe perioada de implementare și durabilitate a investiției.

1. **Proiectul este inclus în lista de proiecte prioritare selectate pentru Prioritatea 3, Obiectivul specific 2.7 din cadrul Strategiei de Dezvoltare teritorială/Strategiei Integrate de Dezvoltare Urbană**

Obiectivul specific 2.7 - *Intensificarea acțiunilor de protecție și conservare a naturii, a biodiversității și a infrastructurii verzi, inclusiv în zonele urbane, precum și reducerea tuturor formelor de poluare* din PR SV Oltenia 2021-2027 contribuie la **dezvoltarea urbană durabilă,** având în vedere că tipurile de intervenții avute în vedere acoperă nevoile de dezvoltare urbană și contribuie la creșterea atractivității zonelor deservite, prin restabilirea și conservarea infrastructurii verzi, abordând provocările de mediu și climatice. În cadrul acestui O.S. proiectele vor viza **zona urbană corespunzătoare municipiilor**. Pentru intervențiile finanțate în cadrul acestui obiectiv specific se aplică **instrumentul Investiţii teritoriale în strategii urbane,** care constă înexistenţa Strategiei de Dezvoltare Teritorială/Strategiei Integrate de Dezvoltare Urbană (SDT/SIDU) elaborată de autorităţile publice locale responsabile, conform prevederilor legislative aplicabile.

Pentru a fi eligibilă, cererea de finanțare depusă trebuie să fie dezvoltată dintr-o idee de proiect (sau din mai multe idei de proiect) din lista de proiecte prioritare selectate pentru Prioritatea 3, Obiectivul specific 2.7 din cadrul SDT/SIDU 2021-2027, declarată conformă și admisibilă de AM PR SV Oltenia.

1. **Proiectul nu intră sub incidenţa ajutorului de stat sau în cadrul acestuia nu sunt identificate elemente de natura ajutorului de stat**

Se va verifica includerea prevederii în declaraţia unică (Modelul A la ghidul solicitantului).

Proiectele ce prevăd activităţi care intră sub incidenţa ajutorului de stat vor fi respinse de la finanţare (a se vedea secţiunea 3.13 la prezentul ghid).

1. **Proiectul respectă principiul DNSH**

Conform RDC, proiectele sprijinite trebuie să cuprindă activități care respectă standardele și prioritățile Uniunii în materie de climă și mediu și **care nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852 al Parlamentului European și al Consiliului**, respectiv: *atenuarea schimbărilor climatice*, *adaptarea la schimbările climatice*, *utilizarea durabilă și protejarea resurselor de apă și a celor marine*, *economia circulară*, *prevenirea și controlul poluării* și *protecția și refacerea biodiversității și a ecosistemelor*.

Verificarea respectării principiului DNSH la nivelul Programul Regional s-a făcut în faza de elaborare a programului pe baza unei analize ce a constat în evaluarea celor șase obiective de mediu, așa cum sunt interpretate la art. 17 din Regulamentul (UE) 852/2020, pentru fiecare acțiune indicativă cuprinsă în Programul Regional Sud-Vest Oltenia 2021-2027, conform metodologiei prezentată în Comunicarea Comisiei 1054/12.02.2021 - Orientări tehnice privind aplicarea principiului de „a nu aduce prejudicii semnificative”.

Respectarea principiului DNSH în cadrul proiectelor ce vor fi finanțate se verifică în etapa de selecție prin introducerea unui criteriu de eligibilitate a proiectului și activităților, criteriu care va fi probat și evaluat în evaluarea tehnică și financiară de către un evaluator care deține expertiză de specialitate în domeniul mediului. Acest criteriu se referă la includerea în documentația tehnică, dacă este cazul, a măsurilor identificate în analiza efectuată la nivelul Programului Regional Sud-Vest Oltenia 2021-2027, respectiv a:

* măsurilor de adaptare la schimbările climatice a infrastructurii vizate, cu respectarea legislației in vigoare (obiectivul de mediu *adaptarea la schimbările climatice*);
* măsurilor privind atenuarea emisiilor GES, cu respectarea legislației in vigoare (obiectivul de mediu *atenuarea schimbărilor climatice*);
* măsurilor de limitare a generării deseurilor, precum și solutiilor de reutilizare, reciclare și valorificare a deșeurilor rezultate în procesul de execuție, cu respectarea legislației in vigoare (obiectivul de mediu *economia circulară*);
* măsurilor de reducere a emisiei poluanților în aer și/sau în apă și/sau în sol, cu respectarea legislației in vigoare (obiectivul de mediu *prevenirea și controlul poluării*);
* măsurilor privind utilizarea durabilă și protejarea resurselor de apă, cu respectarea legislației in vigoare (obiectivul de mediu *utilizarea durabilă și protejarea resurselor de apă și a celor marine*);
* măsurilor privind protecția și refacerea biodiversității și a ecosistemelor, cu respectarea legislației in vigoare (obiectivul de mediu *protecția și refacerea biodiversității și a ecosistemelor)*.

Fiecare proiect posibil a fi finanțat va fi analizat separat și în conformitate cu legislația specifică. In conformitate cu Evaluarea DNSH PR Sud Vest Oltenia 2021-2027, 1 din cele 6 obiective de mediu necesita o evaluare de fond DNSH, respectiv Prevenirea și controlul poluării în aer, apă sau sol, si acesta in special pe perioada desfasurarii lucrarilor.

Solicitanții de finanțare vor avea in vedere recomandările făcute in documentul menționat anterior (Evaluarea DNSH PR Sud Vest Oltenia 2021-2027) precum și măsurile compensatorii de atenuare care se impun. Pentru toate proiectele se vor respecta concluziile și recomandările rezultate din etapa de evaluare strategică și din Avizul de mediu.

(vezi Anexa VIII - Metodologie verificare DNSH).

1. **Proiectul asigură imunizarea la schimbările climatice**

Investițiile în infrastructură care au o durată de viață preconizată de cel puțin cinci ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01)* (<https://op.europa.eu/en/publication-detail/-/publication/23a24b21-16d0-11ec-b4fe-01aa75ed71a1/language-en>)

Imunizarea la schimbările climatice este un proces care integrează măsurile de *atenuare* a schimbărilor climatice și măsurile de *adaptare* la schimbările climatice în dezvoltarea proiectelor de infrastructură.

Aceasta presupune:

1. *In etapa analizei de opțiuni* - integrarea in analiza si decizia asupra opțiunii preferate (pe lângă considerentele tehnice, economice, de mediu, etc.) si a considerentele legate de impactul opțiunilor din punctul de vedere al (i) atenuării si (ii) vulnerabilității fata de schimbările climatice;
2. *In etapa detalierii/proiectării opțiunii preferate* – integrarea masurilor adecvate pentru (i) atenuarea si (ii) adaptarea (in măsura in care este necesara) la schimbările climatice.

Prin urmare aceste aspecte vor fi integrate în Studiul de Fezabilitate, precum și în acordul/avizul de mediu și autorizațiile de construcție*.*

**Imunizarea față de schimbările climatice – realizată în cadrul Studiului de Fezabilitate**

Etapele ce trebuie parcurse sunt:

**I. Atenuarea (neutralitatea climatica)**

(a) **Faza 1. Examinare/Încadrarea** Scopul acestei etape este evaluarea impactului proiectului asupra emisiilor de GES. Dacă proiectul nu necesită o evaluare a amprentei de carbon, se prezinta analiza aferentă în mod succint într-o declarație privind examinarea neutralității climatice.

(b) **Faza 2. Analiza detaliată**

Dacă proiectul necesită o evaluare a amprentei de carbon precum se va urmări reducerea emisiilor GES cât de mult posibil încă din etapa de concepere/proiectare a investiției. Aceasta presupune:

* Integrarea principiilor de eficienta energetica si de reducere a emisiilor in conceperea si proiectarea investiției.
* Calcularea emisiilor GES generate de proiect si compararea cu limitele de încadrare (screening) absolute (total emisii) si relative (diferența dintre situația cu proiect si situația fără proiect/scenariul de referința).
* Calcularea valorii monetare a emisiilor pe baza valorilor CO2 aplicabile.

**II. Adaptarea (reziliența la schimbările climatice)**

(a) **Faza 1. Examinare/Încadrarea**

1. *Analiza de senzitivitate*

Scopul analizei de senzitivitate este identificarea riscurilor climatice care sunt relevante pentru *tipul* respectiv de proiect, indiferent de localizarea acestuia.

Această analiză a proiectului se va realiza la diverse riscuri generate de schimbările climatice (temperatura anuală/sezonieră/lunară; valorile extreme ale temperaturilor – frecvență și magnitudine, media anuală/sezonieră/lunară a căderilor de ploaie – frecvență și magnitudine, viteza medie și maximă a vântului, umiditatea radiația solară), precum și la riscurile secundare (nivelul mării, temperatura apei/mării, disponibilitatea apei, frecvența furtunilor, inundații, furtunile de nisip, eroziunea costieră și eroziunea solului / alunecările de teren / avalanșe, salinitatea solului, calitatea aerului, incendiile de păduri, efectul încălzirii urbane, majorarea perioadei anotimpurilor).

Analiza de senzitivitate, care poate fi ridicată, medie sau inexistentă și trebuie realizată din următoarele patru perspective:

* Senzitivitatea activelor
* Senzitivitatea intrărilor (apă, energie, altele)
* Senzitivitatea ieșirilor (produselor, pieței, cererii consumatorilor)
* Senzitivitatea conexiunilor de transport etc.

Dacă analiza de senzitivitate indică un nivel ridicat sau mediu asupra unei dintre cele patru perspective, se trece la evaluarea expunerii la riscurile respective și la analiza finală de vulnerabilitate.

1. *Evaluarea expunerii la riscuri*

Scopul analizei de expunere este identificarea riscurilor care sunt relevante pentru *locația* proiectului (indiferent de tipul investiției). Aceasta se realizează atât pe baza datelor spațiale disponibile privind situația actuală și datele istorice privind riscurile pentru care a fost stabilită necesitatea acestei evaluări, ca de ex.: hărți privind riscul la inundații, hărțile privind temperaturile extreme sau valurile de căldură, hărțile privind riscul la furtuni etc., cât și pe modele de proiecție a evoluției viitoare pentru riscurile analizate pe durata de viață a proiectului (30 – 50 de ani). Pentru modelele utilizate se vor prezenta și incertitudinile privind modelarea (modelele de temperatură, precipitații, emisii, hidrologice etc.). Este important ca în etapele de prefezabilitate, alegerea locației proiectului și fezabilitatea să fie luate în considerare aceleași modele pentru a asigura consecvența în abordare.

1. *Analiza de vulnerabilitate*

Scopul analizei de vulnerabilitate este identificarea potențialelor riscuri semnificative si se realizează prin combinarea gradului de senzitivitate (S) cu gradul de expunere (E), în cadrul unei matrice pentru fiecare risc (V=S\*E), care stabilește nivelul de vulnerabilitate (scăzut, mediu sau mare).

(b) **Faza 2. Analiza detaliată de risc - Analiza detaliată depinde de rezultatul fazei de examinare**

1. *Probabilitatea*

Scopul acestei etape de analiza este de a evalua cat probabilitatea ca riscurile climatice identificate sa aibă loc in timpul duratei de viață a proiectului – pe baza datelor statistice existente, a prognozelor si experienței experților.

Aceasta se va realiza pentru riscurile identificate în primele trei etape pentru care proiectul are un nivel ridicat sau mediu de vulnerabilitate. Evaluarea riscurilor permite aprofundarea relației „cauze-efecte” între riscuri și componentele proiectului (tehnice, sociale, ecologice, financiare etc.). Analiza de risc de înalt nivel implică o analiza calitativă a riscurilor și analiza detaliată a riscurilor, respectiv o analiză cantitativă, bazată pe modelare.

1. *Impactul*

Această parte a evaluării riscurilor analizează *consecințele* în cazul în care apare pericolul climatic identificat. Acest lucru ar trebui evaluat pe o scară a impactului per pericol. Acest lucru este, de asemenea, cunoscut sub numele de severitate sau magnitudine. Consecințele se referă, în general, la activele fizice și operațiunile, sănătatea și siguranța, impactul asupra mediului, impactul social, impactul asupra accesibilității pentru persoanele cu handicap, implicațiile financiare și riscul reputațional. Evaluarea poate fi necesară pentru a acoperi capacitatea de adaptare a sistemului în care funcționează proiectul.

1. *Riscul*

După evaluarea probabilității și a impactului fiecărui pericol, nivelul de semnificație al fiecărui risc potențial poate fi estimat prin *combinarea celor doi factori*. Riscurile pot fi prezentate într-o matrice de risc (ca parte a evaluării globale a riscului proiectului) pentru a identifica riscurile potențiale cele mai semnificative și cele în care trebuie luate măsuri de adaptare.

1. *Măsuri de adaptare*

În cazul în care evaluarea riscurilor concluzionează că există riscuri climatice semnificative pentru proiect, riscurile trebuie gestionate și reduse la un nivel acceptabil. Pentru fiecare risc semnificativ identificat, ar trebui evaluate măsuri de adaptare specifice. Măsurile preferate ar trebui apoi integrate în conceperea proiectului și/sau în funcționarea acestuia în vederea îmbunătățirii rezilienței la schimbările climatice.

Adaptarea va implica adesea adoptarea unei combinații de măsuri structurale și nestructurale:

* Măsurile structurale includ modificarea proiectării sau specificării activelor fizice și a infrastructurii sau adoptarea de soluții alternative sau îmbunătățite.
* Măsurile nestructurale includ amenajarea teritoriului, programe îmbunătățite de monitorizare sau de răspuns în situații de urgență, activități de formare a personalului și de transfer de competențe, dezvoltarea unor cadre strategice sau corporative de evaluare a riscurilor climatice, soluții financiare, cum ar fi asigurarea împotriva eșecului lanțului de aprovizionare sau servicii alternative. De asemenea, ar putea fi oportun să se ia în considerare măsuri flexibile/adaptive, cum ar fi monitorizarea situației și punerea în aplicare a unor măsuri fizice numai atunci când situația atinge un prag critic (sau luarea în considerare a căilor de adaptare). Această opțiune poate fi utilă în special atunci când previziunile climatice indică niveluri ridicate de incertitudine. Monitorizarea ar trebui integrată în procesele de gestionare a infrastructurii.

Costul măsurilor de adaptare va fi reflectat în proiect inclusiv (acolo unde este cazul) în analiza cost-beneficiu.

Analiza celor doua aspecte - atenuare si adaptare - se face in doi pasi (examinare si analiza detaliata, daca e cazul) si se finalizeaza printr-o documentatie: documentatia examinarii privind atenuarea (neutralitatea)/adaptarea (rezilienta) la schimbarile climatice (faza de examinare) sau documentatia privind imunizarea la schimbarile climatice din perspectiva asigurarii atenuarii/adaptarii. Pe baza acestor documentatii se realizeaza documentatia consolidata privind examinarea din perspectiva schimbarilor climatice/imunizarea la schimbarile climatice.

**Imunizarea față de schimbările climatice – realizată ex-post elaborării Studiului de Fezabilitate**

Comunicarea Comisiei face referire atât la proiectele pregătite de la data publicării inițiale de către Comisia Europeană, cât și la proiectele de infrastructură a căror pregătire a fost realizată înainte/în paralel cu emiterea acestor orientări (*ex. Proiectele care au finalizat evaluarea impactului asupra mediului (EIM) și care au primit aprobarea de dezvoltare cel târziu la sfârșitul anului 2021, au încheiat acordurile de finanțare necesare (inclusiv pentru finanțare din partea UE) și care vor începe lucrările de construcție cel târziu în 2022 sunt încurajate ferm să asigure o imunizare la schimbările climatice în conformitate cu aceste orientări.)*

Astfel, pentru proiectele care au fost pregătite în cursul anului 2021, iar studiul de fezabilitate a fost deja finalizat fără a integra aceste cerințe, se va realiza *Analiza privind imunizarea față de schimbările climatice,* document separat anexă la cererea de finanțare. Acest document va include etapele prezentate mai sus și va prezenta, dacă este cazul, eventualele modificări/completări fata de studiul de fezabilitate/analiza cost-beneficiu pentru integrarea măsurilor și/sau a costurilor de adaptare.

**Imunizarea față de schimbările climatice – în implementare și operare a investițiilor**

Imunizarea infrastructurii finanțate la schimbări climatice, respectiv adaptarea la schimbările climatice și atenuarea efectelor acestora și rezistența în fața dezastrelor va fi monitorizată și pe durata implementării proiectelor, iar exploatarea și întreținerea investițiilor se va face astfel încât să asigure durabilitatea infrastructurii și standardul serviciilor cu abordarea adecvată a riscurilor climatice. Pe durata exploatării infrastructura creată trebuie monitorizată eficient și eficace din perspectiva evenimentelor climatice.

# 6. INDICATORI DE ETAPĂ

Indicatorii de etapă reprezintă repere cantitative, valorice sau calitative faţă de care este monitorizat şi evaluat, într-o manieră obiectivă şi transparentă, progresul implementării unui proiect.

În funcție de specificul proiectelor, indicatorii de etapă sunt:

a) realizarea unor activităţi sau subactivităţi din proiect,

b) atingerea unor stadii de implementare sau de execuţie tehnică prestabilite

c) atingerea unor stadii de implementare financiară prestabilite

d) stadii sau valori intermediare ale indicatorilor de realizare;

Indicatorii de etapă se vor regăsi în cadrul Planului de monitorizare a proiectului, și se vor monitoriza de către autoritatea de management pe parcursul implementării proiectului.

Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele așteptate ale proiectului.

În cadrul **Anexei IX** – **Orientari metodologice Plan de monitorizare** la prezentul ghid sunt detaliați indicatorii care pot fi selectați de către un solicitant de finanțare, modalitatea de validare a acestora de către AM PR SV în implementare, termenul maxim de realizare, documentele/dovezile care probează îndeplinirea indicatorilor și măsurile de monitorizare consolidată propuse de AM PR SV în cazul neîndeplinirii acestora în conformitate cu Planul de monitorizare asumat în contract.

Indicatorii de etapă fac obiectul monitorizării de către AM PR SV și, în situația nerealizării acestora, AM PR SV adoptă și implementează, în funcție de riscurile identificate, acțiuni și măsuri de monitorizare consolidată.

Cu excepția primului indicator de etapă, în cazul neîndeplinirii celorlalți indicatori de etapă la termenele prevăzute în planul de monitorizare, actualizat prin actele adiționale aprobate, în completarea acțiunilor și măsurilor consolidate de monitorizare, AM PR SV poate aplica, în funcție de analiza riscurilor identificate, în condițiile prevăzute în contractul de finanțare, următoarele măsuri:

1. întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74 alin. (1) lit. b din Regulamentul (UE) 2021/1.060, cu modificările și completările ulterioare;
2. respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgență a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. a);
3. aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cereri sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;
4. suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;
5. rezilierea contractului AM PR SV;
6. alte măsuri specifice prevăzute de AM PR SV în contractul de finanțare.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul, AM PR SV poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

# 7. COMPLETAREA ȘI DEPUNEREA CERERILOR DE FINANŢARE

## **7.1. Completarea formularului cererii de finanțare**

Cererea de finanțare este compusă din:

**-Cererea de finanțare:** ale cărei secțiuni se completează exclusiv în aplicația electronică MySMIS. Anexa II la prezentul ghid prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile inclusiv în cadrul aplicației MySMIS, la completarea fiecărei secțiuni în parte.

**-Anexele la cererea de finanțare:** Toate aceste documente vor fi încărcate în SMIS, în format PDF, prin semnarea digitală, cu semnatură certificată electronică extinsă de către reprezentantul legal al solicitantului.

Pentru unele din anexele enumerate mai jos, acest ghid conține modele standard (ex. declarația unică) sau anexe/modele recomandate/orientative. Celelalte documente (ex. documentația tehnico-economică, avize) vor fi scanate, salvate în format pdf, semnate digital și încărcate în sistemul informatic SMIS, la completarea cererii de finanțare.

Documentele încărcate în aplicația MySMIS, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari, sau care necesită o rezoluție adecvată pentru a asigura lizibilitatea.

Completarea corectă și completă a tuturor secțiunilor din cererea de finanțare, precum și anexarea tuturor documentelor solicitate este primul pas în menținerea cererii de finanțare în procesul de verificare, evaluare și selecție.

## **7.2. Limba utilizată în completarea cererii de finanțare**

Limba utilizată în completarea cererii de finanțare este limba română.

## **7.3. Metodologia de justificare și detaliere a bugetului cererii de finanțare**

Completarea bugetului cererii de finanțare se va face conform prevederilor prezentului ghid, inclusiv a anexelor la acesta.

|  |  |
| --- | --- |
|  | **Atenţie!**  Corectitudinea, coerența documentelor și informațiilor financiare precum și justificarea acestora este esențială în procesul de evaluare și selecție. |

În completarea acestei secțiuni din cadrul cererii de finanțare se va avea în vedere justificarea costurilor bugetate la nivelul prețului pieței, anexându-se documente justificative în acest sens.

De asemenea, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile acordate.

Solicitanții trebuie să asigure o cofinanțare a proiectului la cheltuielile eligibile, precum și contribuţia la cheltuielile neeligibile ale acestuia. În plus, solicitantul va suporta în totalitate cheltuielile neeligibile ale proiectului.

Contribuţia proprie a beneficiarului poate proveni din surse proprii, credite bancare negarantate/garantate de stat, contribuţia altor organisme ale statului sau alte surse private.

|  |  |
| --- | --- |
|  | Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. |

Pentru mai multe detalii a se va consulta și formatul standard al contractului de finanțare.

**ATENȚIE!**

Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: SF/DALI/PT/contract de lucrări/furnizare încheiat.

Bugetul cererii de finanțare trebuie să aibă cheltuielile proiectului încadrate corect, conform categoriilor de cheltuieli eligibile și neeligibile din cadrul Ghidului solicitantului de finanțare.

Pentru corelarea bugetului cererii de finanțare se vor utiliza Foaia de lucru 2- Cheltuieli eligibile si Foaia de lucru 7 – Matricea de corelare a bugetului proiectului cu devizul general al investitiei

Cererea de finanţare cuprinde atât anexe care sunt obligatorii, anexe care sunt obligatorii în anumite situaţii specifice (menţionate), cât şi anexe facultative/opţionale (de ex. documentele care atestă un anumit grad de maturitate al proiectului).

De asemenea, unele anexe sunt solicitate la momentul depunerii cererii de finanțare, (a se vedea secţiunea 7.4), iar altele în etapa contractuală (secţiunea 7.6). Acestea fac parte integrantă din cererea de finanțare.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare, însă acest aspect nu presupune lipsa documentelor obligatorii solicitate.

## **7.4 Anexe și documente obligatorii la depunerea cererii de finanțare**

Anexele se depun, la fel ca cererea de finanțare, sub semnatura electronică extinsă.

Anexe obligatorii la depunerea cererii de finanțare sunt:

1. **Declarația unică a solicitantului (Model A)**
2. **Documente privind identificarea reprezentantului legal al solicitantului şi, dacă e cazul, pentru reprezentanţii legali ai partenerilor**

Pentru reprezentantul legal al solicitantului şi dacă e cazul, pentru reprezentanţii legali ai liderului de parteneriat/partenerilor se va anexa în mod obligatoriu la cererea de finanțare o copie după un document de identificare (în termen de valabilitate).

Datele din documentul/documentele de identificare trebuie să fie aceleași cu cele menționate în cadrul cererii de finanțare la secțiunea privind identificarea reprezentantului legal.

1. **Lista de echipamente, dotări, lucrări sau servicii, cu încadrarea acestora în secțiunea de cheltuieli eligibile /neeligibile – foaia de calcul nr. 8 din macheta financiară (Model K - Bugetul proiectului și sursele de finanţare)**

Se va anexa lista pentru echipamente și/sau dotări și/sau mijloace de transport și/sau lucrări și/sau servicii, evidenţiindu-se cele două tipuri de cheltuieli (eligibile/ne-eligibile), cu menţionarea preţurilor acestora, iar informațiile vor fi corelate cu bugetul proiectului.

1. **Documentația tehnico-economică, faza SF / DALI (după caz) sau faza SF/ DALI (după caz) + PT (elaborată la nivel de proiect sau pentru fiecare componentă în parte din cadrul proiectului), inclusiv contractul de lucrări şi actele adiţionale la acesta, dacă este cazul**

Este suficientă depunerea studiului de fezabilitate[[7]](#footnote-7)/documentației de avizare a lucrărilor de intervenție, după caz. Pentru cazul în care Proiectul tehnic a fost întocmit și recepționat, se va depune în cadrul documentației tehnico-economice, în format scanat, tip pdf, însoțit de devizul general actualizat, conform prevederilor legale, urmând ca evaluarea tehnică și financiară să se realizeze în baza acestuia.

**a) Pentru proiectele de investiţii pentru care execuţia fizică de lucrări nu a fost demarată la data depunerii cererii de finanţare**

La cererea de finanțare se va anexa documentația tehnico-economică, în conformitate cu legislația în vigoare privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru proiecte de investiții și lucrări de intervenții.

Planșele aferente documentației tehnico-economice se depun scanat, fișiere tip PDF, conținând un cartuș semnat conform prevederilor legale.

* Documentaţia tehnico-economică a obiectivului de investiție anexată la cererea de finanțare (SF/DALI, după caz) nu trebuie să fi fost elaborată/ revizuită/ reactualizată cu mai mult de 2 ani înainte de data depunerii cererii de finanţare. Dacă se anexează inclusiv proiectul tehnic, doar acesta trebuie să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare;
* Devizul general aferent documentației tehnico-economice anexate la cererea de finanțare (SF/DALI) nu trebuie să fi fost actualizat cu mai mult de 12 luni înainte de data depunerii cererii de finanţare. Dacă se anexează inclusiv proiectul tehnic, doar devizul general aferent acestuia trebuie să nu fi fost actualizat cu mai mult de 12 luni înainte de data depunerii cererii de finanțare.

**b) (dacă e cazul) Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare:**

Se va anexa la cererea de finanțare documentaţia tehnico-economică (SF/DALI, după caz + PT), autorizația de construire, contractul de lucrări încheiat (inclusiv actele adiționale încheiate), împreună cu devizul general actualizat.

(dacă este cazul) Beneficiarul are obligația ca, în termen de 10 de zile de la intrarea în vigoare a contractului de finanțare, să depună în aplicația electronică MySMIS documentațiile de achiziție a contractului de lucrări,pentru proiectele a căror lucrări au fost începute, dar nu au fost încheiate în mod fizic sau implementate integral (sancțiunea în cazul neîndeplinirii obligației putând fi rezilierea contractului de finanțare).

La momentul depunerii cererii de finanțare, se vor anexa în mod obligatoriu la cererea de finanțare, pentru lucrările începute, în plus față de SF/DALI, după caz, următoarele documente:

* Procesul verbal de recepţie parţială a lucrărilor (procese verbale pe faze determinante)
* Autorizaţia de construire
* Raportul privind stadiul fizic al investiţiei asumat de către reprezentantul legal al socitantului, de către dirigintele de şantier şi de către constructor
* Devizul detaliat, întocmit conform legislaţiei în vigoare, al lucrărilor executate şi plătite, al lucrărilor executate şi neplătite şi respectiv al lucrărilor ce urmează a mai fi executate
* Contractul de lucrări, semnat după data de 01.01.2021, inclusiv acte adiționale
* Proiectul tehnic.

Aceste proiecte vor obţine punctaj maxim în ceea ce priveşte maturitatea proiectului.

Pentru acest tip de proiecte nu există cerințele conform cărora

* SF/DALI, după caz, sau proiectul tehnic să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare,
* devizul general aferent celei mai recente documentații (contract de lucrări încheiat, inclusiv acte adiționale) să nu fi fost actualizat cu mai mult de 12 luni înainte de data depunerii cererii de finanţare.

1. **Certificatul de urbanism ( dacă e cazul[[8]](#footnote-8)) sau autorizaţia de construire**

Certificatul de urbanism anexat la cererea de finanţare trebuie să fie cel emis în vederea obţinerii autorizaţiei de construire pentru proiectul/obiectivul de investiţii aferent cererii de finanțare depuse și trebuie să fie valabil la data depunerii cererii de finanţare, în caz contrar cererea de finanțare va fi respinsă ca neconformă administrativ.

Sigura excepție permisă cu privire la termenul de valabilitate a certificatului de urbanism la data depunerii cererii de finanțare, este atunci când se anexează autorizația de construire, în termen de valabilitate la data depunerii cererii de finanțare sau la data începerii lucrărilor, după caz, eliberată în vederea realizării investiției aferente proiectului.

În situaţia depunerii Proiectului tehnic, se va depune în mod obligatoriu și Autorizaţia de construire[[9]](#footnote-9).

*Pentru proiectele/obiectele de investiţii pentru care execuţia de lucrări nu a fost demarată,* se vor atașa avizele și acordurile privind asigurarea utilităților/alte avize acorduri specifice tipului de intervenție solicitate prin certificatul de urbanism, obținute până la data depunerii cererii de finanțare.

*Pentru proiectele de investiţii pentru care execuţia de lucrări a fost demarată înainte de depunerea cererii de finanțare, însă investitiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare*, se vor depune odată cu depunerea Cererii de finanţare, certificatul de urbanism și autorizaţia de construire, obținute în baza legislației în vigoare.

*Pentru proiectele de investiţii pentru care execuţia de lucrări a fost demarată înainte de depunerea cererii de finanțare, însă investitiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare*, se vor depune odată cu depunerea Cererii de finanţare, certificatul de urbanism și autorizaţia de construire, obținute în baza legislației în vigoare.

Documentele de proprietate/administrare/superficie/folosinţă în baza cărora se emite Certificatul de urbanism/Autorizația de construire trebuie să fie acoperitoare pentru investiția propusă și pentru care se depune SF/DALI/PT, în conformitate cu *Legea 50/1991, republicată, privind autorizarea executării lucrărilor de construcții, cu modificările și completările ulterioare* și în conformitate cu cerințele impuse prin prezentul ghid privitoare la drepturile asupra imobilelor.

1. **Raportul privind stadiul fizic al investiţiei (Modelul H)**

Pentru proiectele de investiţii pentru care execuţia de lucrări a fost demarată, iar investiţiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare se va anexa un raport privind stadiul fizic al lucrărilor asumat de către reprezentantul legal al solicitantului, de către dirigintele de şantier şi de către constructor (Modelul H la prezentul ghid). Raportul respectiv va fi însoţit de devize generale detaliate ale: lucrărilor executate şi platite, lucrarilor executate şi neplătite şi respectiv lucrărilor rămase de executat.

1. **Bugetul proiectului și sursele de finanţare (Modelul K)**

Anexa *Bugetul proiectului și sursele de finanţare* se va completa cu informaţii relevante cu privire la aspectele financiare, in corelare cu situatiile financiare aferente anului fiscal anterior depunerii cererii de finantare, respectiv cu ultima documentatie tehnico economica aprobata. (conform structura MySMIS).

Notă: În cazul în care un document anexat la cererea de finanțare (studiu, aviz etc.) conține diferențe de denumire față de titlul investiţiei din cererea de finantare (datorită faptului că a fost emis înainte ca titlul final să fie stabilit), sau în alte cazuri similare referitoare la titlul proiectului, se poate accepta o declarație din partea solicitantului care să certifice că respectivele documente se referă la aceeași investiție, iar aceasta va fi anexată la cererea de finanțare.

1. **Tabel centralizator privind justificarea costurilor (Modelul L)**

Vor fi anexate Tabelul centralizator privind justificarea costurilor (Model L) și documentele justificative care au stat la baza stabilirii costurilor aferente investiției. Tabelul centralizator privind justificarea costurilor (Model L) va fi completat și asumat de către proiectant.

1. **Mandatului special/ împuternicirea specială pentru semnarea anumitor anexe/secţiuni la cererea de finanțare (dacă este cazul) și certificarea aplicaţiei (Model M)**

În cazul în care Cererea de finanţare nu este semnată de reprezentantul legal al solicitantului, ci de o persoană împuternicită în acest sens, actul de împuternicire reprezintă orice document administrativ emis de reprezentantul legal în acest sens, cu respectarea prevederilor legale (exemple orientative: ordin, decizie, hotărâre, dispoziție etc).

De asemenea, se va anexa certificarea aplicaţiei (Model M) semnată de reprezentantul legal al solicitantului/liderului de parteneriat.

*Pentru declarațiile solicitate în nume personal reprezentantului legal, alte declarații în nume personal care angajează organizaţia în relația cu terții precum şi pentru certificarea aplicaţiei nu se acceptă însușirea și semnarea acestora de către o altă persoană împuternicită.*

1. **Analiza privind infrastructura verde-albastră (Model N)**

Se va anexa o analiză privind infrastructura verde, utilizându-se Modelul N (model orientativ) la Ghidul solicitantului, prin care solicitantul va justifica faptul că obiectivul principal al intervențiilor din proiect este reprezentat de furnizarea de servicii ecosistemice. Această analiză/studiu va fi asumată de consultant/proiectant.

În cazul proiectelor implementate în parteneriat, se recomandă realizarea unui singur studiu privind infrastructura verde-albastră, având în vedere caracterul integrat al activităților propuse.

1. **Documente privind estimarea valorii indicatorului *RCR95 - Populația care are acces la infrastructuri verzi noi sau îmbunătățite***

Proiectantul va stabili care este suprafaţa de teren care se regăseşte pe raza de 2 km, calculată de la limita infrastructurii verzi-albastre nou create sau semnificativ îmbunătăţite, conform descrierii indicatorului *RCR95 - Populația care are acces la infrastructuri verzi noi sau îmbunătățite*.

Totodată, se va anexa un **extras de la INSSE,** de unde să rezulte populaţia totală a solicitantului de finanţare UAT municipiu, precum și o **Adeverinţa eliberată de către Departamentul de Evidenţa Populaţiei** al UAT municipiu, în cadrul căreia se precizează care este populaţia care se regăseşte pe raza de 2 km calculată de la limita infrastructurii verzi nou create sau semnificativ îmbunătăţite.

Toate aceste informatii vor fi centralizate în cadrul unei **Note asumate de către proiectant**, la care se vor anexa documentele menţionate anterior la acest punct. Informaţiile din documentele depuse sunt corelate între ele şi conduc la verificarea și confirmarea valorii indicatorului RCR 95 **„**Populația care are acces la infrastructuri verzi noi sau îmbunătățite”.

Totodată, pot fi depuse și alte documente pentru obţinerea unui punctaj suplimentar al proiectului, dacă este cazul, precum și orice alte documente care se consideră a fi necesare pentru demonstrarea criteriilor de eligibilitate, inclusiv eligibilitatea cheltuielilor. Spre exemplu:

* în cazul în care echipa de proiect a fost stabilită, CV-urile membrilor echipei de proiect şi fişele de post se vor anexa;
* se va anexa raportul expertului ANEVAR, în cazul în care a fost achiziţionat proiect pentru realizarea investiţiilor proiectului;

**Netransmiterea, la momentul depunerii cererii de finanțare a acestor documente obligatorii, conduce la RESPINGEREA de la finanțare a proiectului, fără posibilitatea de a se solicita clarificări!**

## **7.5. Aspecte administrative privind depunerea cererii de finanțare**

Cererile de finanțare depuse prin sistemul electronic MySMIS, se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al solicitantului/liderului de parteneriat sau a persoanei împuternicite de către acesta, dacă este cazul.

Declaraţiile reprezentantului legal al solicitantului şi certificarea aplicaţiei pot fi semnate electronic de către reprezentantul legal al solicitantului.

În cazul proiectelor implementate în parteneriat, declaraţiile reprezentanţilor legali ai partenerilor vor fi semnate electronic de către aceştia şi se vor transmite sub semnătură electronică extinsă, certificată în conformitate cu prevederile legale în vigoare, a reprezentantului legal al liderului de parteneriat sau a persoanei împuternicite de către acesta, dacă este cazul.

Documentele anexate la cererea de finanțare vor fi încărcate în copie format pdf. sub semnătură electronică extinsă certificată a reprezentantului legal al solicitantului/liderului de parteneriat/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

Declaraţiile date în nume personal, inclusiv secţiunea/anexa “Certificarea aplicaţiei” vor fi asumate obligatoriu prin semnătură electronică extinsă de către reprezentantul legal al solicitantului/reprezentantul legal al partenerului, după caz. Persoana împuternicită nu poate semna declarațiile în nume propriu ale reprezentantului legal, aceasta având doar rolul de a le încărca în sistemul electronic MySMIS.

## **7.6. Anexe și documente obligatorii la momentul contractării**

**1. Documentele statutare ale solicitantului şi partenerilor, după caz, ale partenerilor**

Vor fi prezentate, după caz, documentele statutare ale solicitantului şi, dacă e cazul, ale partenerilor, în vigoare la data depunerii cererii de finanțare, astfel:

* Hotărârea de constituire a consiliului local;
* *Dacă este cazul*, Hotărârea de constituire a consiliului județean;

De asemenea, se vor anexa documente statutare pentru reprezentantul legal al solicitantul de finanţare şi, dacă e cazul, pentru reprezentanţii legali ai liderului de parteneriat/partenerilor:

* Hotărârea judecătorească de validare a mandatului primarului (**sau** a certificatului doveditor la alegerii primarului, după caz, eliberat de Biroul electoral de circumscripție comunală, orășenească, municipală **sau** ale proceselor verbale ale Biroului Electoral Central, publicate în Monitorul Oficial.
* Hotărârea consiliului judeţean de alegere a președintelui Consiliului Județean, dacă este cazul;
* *Pentru situații particulare*, alte documente relevante din care să rezulte calitatea de reprezentant legal al solicitantului/partenerilor;

**2. Acordul privind implementarea în parteneriat a proiectului, dacă este cazul**

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din legislația națională aplicabilă fondurilor nerambursabile pentru perioada 2021 – 2027, inclusiv va fi prevăzută în clar contribuția fiecărui partener la cheltuielile proiectului (se vedea modelul acordului de parteneriat anexat la ghid - Modelul E).

Totodată, se vor anexa hotărârile/deciziile/ordinele de aprobare a acordului de parteneriat.

**3. Hotărârea/decizia solicitantului (deciziile/hotărârile partenerilor), după caz, de aprobare a documentaţiei tehnico-economice (faza SF/DALI/ /PT/contract de achiziţie publică) şi a indicatorilor tehnico-economici, inclusiv anexa privind descrierea sumară a investiţiei propuse a fi realizată prin proiect**

Hotărârea/ decizia de aprobare a indicatorilor tehnico-economici semnată de către persoana care are dreptul conform actelor de constituire să reprezinte legal solicitantul şi să semneze în numele acesteia.

Anexa la Hotărârea /decizia de aprobare trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și este asumată de proiectant.

În cazul proiectelor depuse în parteneriat, hotărârea/decizia de aprobare a indicatorilor tehnico-economici va fi depusă de către toţi partenerii.

**ATENȚIE:**

Hotărârea/decizia de aprobare a indicatorilor tehnico-economici se va corela cu cea mai recentă documentație (SF/DALI/PT/Contract de lucrări încheiat) anexată la cererea de finanțare, respectiv se va anexa hotărârea/decizia de aprobare a indicatorilor tehnico-economici faza SF/DALI, după caz, și modificările și completările ulterioare la respectiva hotărâre/decizie.

* În cazul în care la cererea de finanțare se anexează o documentație tehnico-economică actualizată (SF/DALI actualizat), hotărârea anterior menționată va fi anexată pentru documentația actualizată (iar dacă se menționează doar modificarea unei hotarâri anterioare, atunci se va anexa și documentul inițial care a fost modificat).
* În cazul în care la cererea de finanțare se anexează inclusiv proiectul tehnic (PT), hotărârea anterior menționată va fi prezentată în versiunea actualizată pentru faza PT sau cu modificările și completările intervenite la faza PT.

În cazul în care proiectul de investiţii publice se încadrează în prevederile Legii nr. 500/2002 privind finanţele publice, la art. 42, cu modificările şi completările ulterioare, pentru care este necesară aprobarea acestora prin Hotărâre de Guvern, se va anexa acest document actualizat, dacă este cazul. În cazul în care proiectul de investiţii publice se încadrează în prevederile art. 44 alin. (1) din Legea 273/2006 privind finanțele publice locale, cu modificările şi completările ulterioare, este necesară aprobarea acestora prin hotărârea organelor deliberative, anexându-se respectivul document.

În cazul în care proiectul de investiţii publice se încadrează în prevederile Legii nr. 500/2002 privind finanţele publice, la art. 42, cu modificările şi completările ulterioare, pentru care este necesară aprobarea acestora prin Hotărâre de Guvern - Hotărârea/ Decizia (Hotărârile/ Deciziile partenerilor) de aprobare a documentaţiei tehnico-economice (faza SF/DALI sau PT) şi a indicatorilor tehnico-economici, inclusiv anexa privind descrierea sumară a investiţiei propuse a fi realizată prin proiect, **se acceptă cel mai târziu în termenul maxim de 30 de zile calendaristice aferente etapei contractuale**, în condițiile anexării la cererea de finanțare a Avizului favorabil din partea Consiliului Interministerial de Avizare Lucrări Publice de Interes Național și Locuințe, cu anexa privind caracteristicile principale și indicatorii tehnico-economici ai obiectivului de investiții, în caz contrar proiectul fiind respins.

**4. (dacă e cazul) Hotărârea/Decizia de aprobare a proiectului - se depune la momentul depunerii cererii de finanțare doar în cazul proiectelor de investiţii pentru care execuţia de lucrări a fost demarată, însă investiţiile nu au fost încheiate în mod fizic, precum și în cazul în care lucrările nu au fost implementate integral până la momentul depunerii cererii de finanțare-se muta la depunere**

Acest document se depune și în cazul în care s-a atribuit contractul de lucrări înainte de depunerea cererii de finanţare.

**5. Documente actualizate privind dreptul de proprietate sau de administrare (dacă e cazul)**

Solicitantul va prezenta documente aplicabile solicitanţilor publici şi doar pentru proiectele care presupun lucrări de construcţie (cu autorizație de construire), conform legislaţiei în vigoare. Documentele anexate trebuie să ateste proprietatea publică sau dreptul de administrare asupra imobilului (teren și clădire) pe care se propune a se realiza investiția.

Se anexează:

1. **Pentru dovedirea dreptului de proprietate:**

* **Extras de carte funciară** din care să rezulte întabularea, **precum și încheierea**, în termen de valabilitate la data depunerii (emis cu maxim 30 de zile înaintea depunerii proiectului);
* (dacă este cazul) Plan de amplasament vizat de OCPI pentru imobilele pe care se propune a se realiza investiţia în cadrul proiectului, plan în care să fie evidențiate inclusiv numerele cadastrale, **doar în cazul în care extrasul de carte funciară nu include o schiță cadastrală.**

*(documentele de mai sus se depun în cazul tuturor proiectelor, indiferent daca solicitantul deține drept de proprietate sau administrare)*

1. **În plus faţă de documentele de la punctul 1, unde este cazul, pentru dovedirea dreptului de administrare a imobilului aflat în proprietate publică:**

* **Hotărârea care să demonstreze că solicitantul este administratorul legal al imobilului proprietate publică** asupra căruia se realizează investiţia (care acoperă o perioadă corespunzătoare perioadei de durabilitate).

Din extrasul de carte funciara trebuie să rezulte existența dreptului de administrare pentru solicitantul de finanţare și absența sarcinilor incompatibile cu investiția.

Aceste documente vor fi însotite de un ***Tabel centralizator asupra numerelor cadastrale***, *obiectivele asupra cărora se realizează investiția, precum și suprafețele* aferente (Model H la prezentul ghid), în cazul în care investiția vizează mai mult de un număr cadastral.

Nu se acceptă înscrierea provizorie a dreptului de proprietate publică/ administrare.

**6. Formularul - Fişă de fundamentare. Proiect propus la finanţare/finanţat din fonduri europene (conform HG nr. 829/2022)**

**7. Formularul bugetar "Fişa proiectului finanţat/propus la finanţare în cadrul programelor aferente Politicii de coeziune a Uniunii Europene" , prevăzut de Scrisoarea-cadru privind contextul macroeconomic conform HG nr. 829/2022)**

**8. Certificat de atestare fiscală, referitoare la obligațiile de plată la bugetul local din care să reiasă că solicitantul și-a achitat obligațiile de plată nete la bugetul local**

În cazul parteneriatelor toţi membrii parteneriatului vor depune aceste documente, după caz.

**9. Decizia etapei de încadrare a proiectului în procedura de evaluare a impactului asupra mediului,**

**sau**

**Clasarea notificarii emisă de autoritatea pentru protecția mediului, în conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, cu completările şi modificările ulterioare**

**Pentru proiectele pentru care s-a depus Autorizaţie de construire și Proiect tehnic, se va anexa inclusiv Decizia finală emisă de autoritatea competentă privind evaluarea impactului asupra mediului.**

**SAU**

**Decizia/deciziile finală/e emisă de autoritatea competentă privind evaluarea impactului asupra mediului (pentru proiectele de investiţii pentru care execuţia de lucrări a fost demarată și care nu au fost încheiate în mod fizic sau financiar înainte de depunerea cererii de finanțare)**

**10. Registrul local al spațiilor verzi**

Suprafaţa de teren pe care se realizează proiectul trebuie să facă parte din Registrul local al spaţiilor verzi (constituit conform prevederilor *Ordinului Ministrului Dezvoltării Regionale şi Turismului 1466/2010, pentru modificarea Ordinului ministrului dezvoltării, lucrărilor publice si locuinţelor nr. 1.549/2008 privind aprobarea Normelor tehnice pentru elaborarea Registrului local al spaţiilor verzi*), la următoarele categorii:

* terenuri definite ca spaţii verzi;
* terenuri care ar putea fi transformate în spaţii verzi;

Se va depune extras relevant din Registru local al spațiilor verzi, respectiv lista centralizatoare a suprafeţelor incluse în categoria corespunzătoare, menţionate mai sus.

De asemenea, se va anexa **Hotarârea (Hotărârile) Consiliului Local** de aprobare a Registrului local al spaţiilor verzi.

Se va verifica dacă terenul obiect al proiectului este inclus în Registrul local al spațiilor verzi (constituit conform prevederilor *Ordinului Ministrului Dezvoltării Regionale şi Turismului 1466/2010, pentru modificarea Ordinului ministrului dezvoltării, lucrărilor publice si locuinţelor nr. 1.549/2008 privind aprobarea Normelor tehnice pentru elaborarea Registrului local al spaţiilor verzi*), precum și categoria în care este acesta inclus (a se vedea Anexa III - Lista verificare etapa contractuala).

La sfârşitul perioadei de implementare a proiectului, solicitantul are obligaţia să actualizeze registrul local al spaţiilor verzi prin introducerea în cadrul acestuia a spaţiului verde creat/modernizat/extins/ prin investiţia ce face obiectul prezentei cereri de finanţare (a se vedea prevederile relevante pentru etapa contractuală din Modelul A - Declaraţia unică).

**Documente care se vor verifica în baza informațiilor din bazele de date publice ale instituțiilor cu care AM PR Sud-Vest are încheiate protocoale de colaborare**: Certificat de atestare fiscală la bugetul de stat din care să rezulte că nu are datorii scadente neachitate la termen sau neeșalonate; Cazier fiscal din care să rezulte că nu are fapte înscrise în cazierul fiscal legate de cauze referitoare la obţinerea şi utilizarea fondurilor europene şi/sau a fondurilor publice naționale:

**1. Certificate de atestare fiscală, referitoare la obligațiile de plată la bugetul de stat din care să reiasă că solicitantul și-a achitat obligațiile de plată nete la bugetul de stat, în cuantumul stabilit de legislația în vigoare**

Certificatele de atestare fiscală trebuie să fie în termen de valabilitate și din acestea trebuie să reiasă că solicitantul și-a achitat obligațiile de plată nete la bugetul de stat.

**2. Certificatul de cazier fiscal al solicitantului**

Certificatul de cazier fiscal trebuie să fie în termen de valabilitate și fără înscrisuri, conform prevederilor OG nr. 39/2015 privind cazierul fiscal.

În cazul parteneriatelor toţi membrii parteneriatului vor depune acest document, după caz.

**ATENȚIE!**

În cazul în care solicitantul nu transmite documentele enumerate în cadrul prezentei secțiuni cel mai târziu în termenul maxim de 10 zile lucratoare de la data primirii solicitării prin sistemul electronic MySMIS, proiectul va fi respins de la finanțare.

**7.7. Renunțarea la cererea de finanțare**

În situaţia renunțării la solicitarea finanțării, solicitantul va trebui să transmită o cerere pe care o va transmite către AM PR SV Oltenia. Renunțarea la cererea de finanțare se va face numai de către reprezentantul legal/ persoana împuternicită al/a solicitantului în mod expres prin mandat special/împuternicire specială prin completarea unei adrese/ cereri de renunțare care trebuie să conțină, cel puțin, următoarele elemente: denumirea solicitantului, numele reprezentantului legal/ persoanei împuternicite, serie și nr B.I/ C.I, numărul de înregistrare al cererii de finanţare și codul SMIS alocat pentru aceasta.

Retragerea solicitării de finanțare depuse se va realiza prin sistemul prin care cererea de finanțare a fost depusă și pe baza acesteia cererea de finanțare va fi exclusă din procesul de evaluare, iar documentele aferente cererii de finantare vor fi arhivate corespunzător. Procedura de renunțare la cererea de finanțare depusă, anterior menţionată, se aplică pentru toate etapele procesului de evaluare, selecție și contractare.

**8. PROCESUL DE EVALUARE, SELECȚIE ȘI CONTRACTARE A PROIECTELOR**

**8.1. Principalele etape ale procesului de evaluare, selecție și contractare**

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin **declarația unică a solicitantului** care se depune odată cu cererea de finanțare, urmând ca, în situația în care, după evaluarea tehnică și financiară, proiectul este propus pentru contractare, solicitantul să facă dovada îndeplinirii condițiilor de eligibilitate prevăzute de Ghidul Solicitantului, în etapa de contractare, prin documente justificative.

**8.2. Conformitate administrativă - DECLARAȚIA UNICĂ**

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice generată de sistemul informatic MySMIS2021/SMIS2021+.

Prin declarația unică, emisă pe proprie răspundere, sub incidența prevederilor legale în vigoare privind falsul intelectual și falsul în declarații, solicitantul, liderul de parteneriat și partenerul/partenerii, după caz, declară îndeplinirea tuturor condițiilor de eligibilitate, așa cum au fost prevăzute în Ghidul Solicitantului, și că va/vor face dovada îndeplinirii acestor condiții, la cererea autorității de management/organismului intermediar, după caz, în condițiile prevăzute în Ghidul Solicitantului, sub sancțiunea respingerii cererii de finanțare.

Aplicația MySMIS2021/SMIS2021+ generează declarația unică care este completată de solicitant și se semnează cu semnătură electronică extinsă de către reprezentantul legal al acestuia sau împuternicitul acestuia

Odată cu generarea și semnarea declarației unice, solicitantul/liderul de parteneriat și partenerul, nu mai este obligat să depună documente doveditoare, cu excepția acelor documente și anexe solicitate în Ghidul Solicitantului care urmează a fi depuse împreună cu cererea de finanțarea și care sunt evaluate în etapa de evaluare tehnică și financiară a proiectului.

În cazul proiectelor implementate în parteneriat, atât liderul de parteneriat, cât și fiecare partener individual, completează declarația unică, care este semnată cu semnătură electronică extinsă de către reprezentantul legal al liderului, partenerului sau împuternicitul acestuia, după caz.

Îndeplinirea condițiilor de eligibilitate se dovedește de către solicitant în etapa de contractare, prin prezentarea de documente justificative, specificate în Ghidul Solicitantului aplicabil.

După verificarea conformității administrative, solicitantul sau, după caz, liderul de parteneriat este informat, prin emiterea unei notificări prin intermediul aplicației MySMIS2021/SMIS2021+, cu privire la trecerea proiectului în etapa de evaluare tehnică și financiară sau, după caz, cu privire la nerespectarea cerințelor de conformitate administrativă, situație în care nu este demarată etapa de evaluare tehnică și financiară.

**8.3. Etapa de evaluare preliminară – dacă este cazul (specific pentru intervențiile FSE+)**

Nu este cazul.

**8.4. Evaluarea tehnică și financiară. Criterii de evaluare tehnică și financiară**

Evaluarea tehnică și financiară se realizează, de către autoritatea de management, în conformitate cu criteriile de evaluare tehnică și financiară prevăzute în Ghidul Solicitantului. Evaluarea tehnică și financiară se efectuează de către comisiile de evaluare stabilite la nivelul autorității de management.

Pe parcursul procesului de evaluare tehnică și financiară, comisia de evaluare poate solicita clarificări. Autoritatea de management se va asigura că nu impune limitări în ceea ce privește

numărul de clarificări, iar termenul de răspuns va fi rezonabil raportat la complexitatea acestora, cu posibilitatea de prelungire la cererea beneficiarului.

În lipsa unor răspunsuri la clarificări sau în cazul primirii unor răspunsuri neconcludente, autoritatea de management/organismul intermediar, după caz, ia decizia privind rezultatul evaluării pe baza informațiilor existente.

Pentru proiectele pentru care contractul de finanțare este semnat în baza unei documentații tehnico-economice nivel SF/DALI, beneficiarii finanțării au obligația depunerii proiectului tehnic și autorizația de construire în termen de 9 luni de la data semnării contractului de finanțare. În situaţia în care solicitantul nu transmite Proiectul tehnic în termenul anterior menţionat, **AM are dreptul să rezilieze unilateral contractul de finanțare**. Proiectul tehnic se va depune urmând modalitatea de depunere a cererii de finanțare, la momentul lansării apelului de proiecte.

AM PR SV Oltenia va verifica conformitatea Proiectului tehnic pe baza Anexei VI: Grila de analiză a conformității proiectului tehnic. Verificarea conformității administrative a PT, după semnarea contractului de finanțare, se va realiza într-o etapă de verificare distinctă finalizată printr-un aviz de conformitate/neconformitate asupra documentației tehnice, emis de către AM PR și comunicat beneficiarului.

În cadrul etapei de verificare a PT pot fi formulate clarificări asupra documentației tehnice depuse, cu termene limită de depunere a răspunsurilor. Solicitarea la plată a cheltuielilor aferente investiției de bază se poate realiza doar după emiterea de către AM PR a avizului de conformitate a PT. În cazul unui aviz de neconformitate, contractul de finanțare va fi reziliat.

La întocmirea proiectul tehnic se vor respecta prevederile HG nr. 907/2016 actualizat, precum și păstrarea tuturor condițiilor de eligibilitate ale proiectului menționate în ghidul specific și în baza cărora a fost încheiat contractul de finanțare.

Modificările realizate asupra proiectului tehnic fața de SF/DALI/PT în baza căruia a fost semnat contractul de finanțare, nu pot aduce modificări asupra obiectivului general, a obiectivelor specifice sau asupra rezultatelor așteptate.

Indicatorii menționați în cererea de finanțare nu pot fi diminuați fără o justificare adecvată avizată de AM PR. Diminuarea indicatorilor aduce după sine penalități asupra valorii nerambursabile solicitate. Condițiile inițiale din cererea de finanțare și anexele aferente care au făcut obiectul procesului de evaluare, selecție și contractare nu pot fi modificate.

Se va avea în vedere ca soluția tehnică propusă prin modificare, să nu modifice condițiile de atribuire a punctajului în etapa de evaluare tehnică și financiară.

Valoarea totală eligibilă rezultată în urma întocmirii proiectului tehnic nu poate depăși valoarea eligibilă a contractului de finanțare.

### **8.4.1 Vizita la fața locului**

În cadrul etapei de evaluare tehnică și financiară, se va efectua o vizită la locul de implementare a obiectivului investiţiei. Vizita la faţa locului va fi realizată de către comisia de evaluare formată din experţi independenţi şi reprezentanţii AM PR S-V Oltenia şi va avea drept scop stabilirea conformității între situaţia prezentată în documentele analizate şi cea din teren.

În acest sens se va completa Raportul de vizită în teren, care va fi semnat de către membrii comisiei de evaluare, reprezentanții AM PR S-V Oltenia prezenți în teren, cât și de către reprezentantul legal al solicitantului/persoana împuternicită.

Vizita propusă va avea loc în termen de maximum 5 zile lucrătoare de la data transmiterii notificării către aplicant, cu confirmare electronică de primire în caz contrar proiectul fiind respins din cadrul procesului de evaluare şi selecţie.

În cazul în care reprezentantul legal al solicitantului nu poate participa la vizita la faţa locului, acesta poate delega/mandata o altă persoană din cadrul instituţiei pentru a participa la vizita la faţa locului. În cazuri justificate, solicitantul poate solicita amânarea datei vizitei la faţa locului până la maximum 15 zile lucrătoare de la notificarea AM PR S-V Oltenia, în caz contrat proiectul este respins din cadrul procesului de evaluare şi selecţie.

Vizita la faţa locului va fi stabilită de comun acord cu solicitantul finanţării nerambursabile şi va dura maximum 3 zile lucrătoare.

Situaţia constatată în teren va fi reflectată în grila de evaluare tehnică şi financiară. Astfel, în cazul în care la vizita la faţa locului se constată că situaţia existentă descrisă în cererea de finanţare şi anexele la aceasta nu corespunde exact cu situaţia de la faţa locului, proiectul se va depuncta corespunzător.

În cadrul etapei de vizită la fața locului nu vor fi preluate documente suplimentare.

În situația în care pe parcursul procesului de evaluare sunt descoperite probleme marginale privind lucrările aferente imobilului obiect al proiectului, se va notifica solicitantul, solicitându-se memoriu tehnic din partea proiectantului care să confirme faptul ca proiectul este funcțional inclusiv cu excluderea lucrărilor respective.

În situaţia în care proiectantul argumentează în Memoriul tehnic că proiectul nu este funcţional fără acele lucrări, proiectul va fi respins.

În situaţia în care proiectantul argumentează în Memoriul tehnic că proiectul este funcţional fără acele lucrări, solicitantul se angajează să scoată acele lucrări în afara proiectului, prin reproiectare, dacă este cazul şi să elimine cheltuielile corespunzătoare din bugetul proiectului în termen de 30 de zile calendaristice sau să refacă corespunzător bugetul proiectului, prin încadrarea contravalorii lucrărilor propuse pe amplasamentul pentru care nu se poate face dovada deţinerii unui drept real, în categoria cheltuielilor neeligibile.

În cazul reproiectării, evaluarea tehnică și financiară se va încheia după depunerea documentației tehnico-economice actualizată. În acest sens etapa de evaluare tehnică și financiară se va prelungi cu 30 zile calendaristice, iar, după acest termen, secretarul comisie va solicita documentația tehnico-economică actualizată cu termen de depunere maxim 2 zile lucrătoare, urmând ca mai apoi procesul de selecție să se finalizeze conform precizărilor de mai sus.

**8.5. Aplicarea pragului de calitate**

Toate proiectele aflate între pragul minim de contractare si punctajul minim obligatoriu de 50 de puncte vor fi ordonate în funcție de punctajul obținut și în limita alocării disponibile. Ordinea finanțării proiectelor este ordinea descrescătoare a punctajelor obținute în urma evaluării tehnice și financiare și după soluționarea tuturor contestațiilor, cu condiția respectării criteriilor de conformitate și eligibilitate, în concordanță cu prevederile ghidului.

În situația în care proiectele obțin același punctaj final, departajarea se va realiza conform principiului ”primul depus, primul servit”.

**8.6. Aplicarea pragului de excelență**

Ulterior depunerii, cererile de finanțare vor intra într-un sistem competitiv de verificare, evaluare și selecție în urma căruia vor fi contractate direct doar proiectele care întrunesc toate condițiile de eligibilitate și care, în urma evaluării tehnice și financiare și a soluționării contestațiilor, obțin cel puțin 70 de puncte și care îndeplinesc criteriile obligatorii menționate în grilele de verificare a documentațiilor tehnico-economice, cu încadrarea în alocarea financiară a apelului de proiecte, în baza principiului primul depus primul evaluat.

Astfel, proiectele ce parcurg etapele de evaluare și selecţie, fiind declarate conforme și eligibile și obținând punctajul minim de 70 puncte în etapa de evaluare tehnică și financiară, vor putea fi contractate în ordinea depunerii cererilor de finanțare, conform principiului ”primul depus, primul evaluat”, cu încadrarea în creditele de angajament aprobate anual cu această destinaţie prin legile bugetare anuale (a se vedea prevederile art. 15, alin. 1, lit. b) din OUG nr. 133/2021).

Cererile de finanțare pot fi depuse doar în perioada menționată în cadrul secțiunii 4.3 a prezentului ghid.

AM PR SV Oltenia va publica periodic pe pagina de internet [www.adroltenia.ro](http://www.adroltenia.ro) situația proiectelor depuse și gradul de acoperire a alocării financiare aferente apelului de proiecte PR SV/Municipii1/3B/2.7/2023.

**8.7. Notificarea rezultatului evaluării tehnice și financiare**

Rezultatele evaluării tehnice și financiare se comunică solicitantului/liderului de parteneriat, prin intermediul sistemului informatic MySMIS2021/SMIS2021+, indicându-se punctajul obținut și justificarea acordării respectivului punctaj, pentru fiecare criteriu în parte, pentru apelurile de proiecte pentru care este prevăzută acordarea de punctaje.

**8.8. Contestații**

Cu privire la rezultatul evaluării tehnice și financiare, solicitantul/liderul de parteneriat, după caz, poate formula contestație pe cale administrativă în termen de **30 zile calendaristice**, calculat de la data comunicării acestuia prin intermediul sistemelor informatice MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului

Pentru soluționarea contestațiilor, prin decizie a conducătorului autorității de management sau a organismului intermediar, după caz, se constituie comitetul de soluționare a contestațiilor, care poate solicita informații și documente necesare pentru soluționarea contestației, cu respectarea principiilor tratamentului egal și nediscriminării. Atribuțiile și responsabilitățile comitetului de soluționare a contestațiilor sunt stabilite prin decizie a conducătorului autorității de manag Comitetul de soluționare a contestațiilor soluționează contestația în termen de 30 zile calendaristice de la data înregistrării acesteia și emite o decizie motivată, care se comunică solicitantului sau, după caz, liderului de parteneriat, prin grija autorității de management/organismului intermediar, electronic, prin intermediul sistemului informatic MySMIS2021/SMIS2021+, Autoritatea de management/Organismului intermediar, după caz, conform procedurilor operaționale.

Impotriva deciziei emise de Comitetul de solutionare a contestatiilor, solicitantul se poate adresa instanței de contencios administrativ, în conformitate cu prevederile art. 8 din Legea contenciosului administrativ nr. 554/2004, cu modificările și completările ulterioare.

Autoritatea de management/Organismul intermediar, după caz, comunică solicitantului sau, după caz, liderului de parteneriat, electronic, prin intermediul sistemului informatic MySMIS2021/SMIS2021+, decizia cu privire la rezultatul evaluării tehnice și financiare.

În cazul admiterii contestației ca rezultat al reevaluării tehnice și financiare, autoritatea de management/organismul intermediar, după caz, procedează la inițierea etapei de contractare, având în vedere considerentele deciziei de soluționare a contestației.

**8.9. Contractarea proiectelor**

### **8.9.1. Verificarea îndeplinirii condițiilor de eligibilitate**

După finalizarea evaluării tehnice și financiare a cererilor de finanțare, autoritatea de management demareaza etapa de contractare.

Solicitanții ale căror cereri de finanțare au îndeplinit condițiile prevăzute în Ghidul Solicitantului vor fi notificați prin aplicația informatică MySMIS2021/SMIS2021+ cu privire la trecerea în etapa de contractare, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații.

În etapa de contractare, solicitanților li se va solicita de către autoritatea de management, prin sistemul informatic MySMIS2021/SMIS2021+ să facă dovada celor declarate prin declarația unică, respectiv să prezinte documentele justificative prin care fac dovada îndeplinirii tuturor criteriilor de eligibilitate.

Solicitanții au la dispoziție maxim 15 zile lucrătoare de la solicitarea autorității de management pentru transmiterea documentelor solicitate în etapa de contractare, sub sancțiunea respingerii cererii de finanțare.

Autoritatea de management poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă în termen de maxim 15 zile lucrătoare de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile autorității de management din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021/SMIS2021+.

### **8.9.2. Decizia de acordare/ respingere a finanțării**

Urmare a verificării îndeplinirii condițiilor de eligibilitate, autoritatea de management/organismul intermediar va emite decizia de aprobare a finanțării, respectiv decizia de respingere a finanțării.

Autoritatea de management/organismul intermediar, după caz, emite decizia de respingere a finanțării, în etapa de contractare, cu menționarea motivelor de respingere, dacă intervine cel puțin una dintre următoarele situații, fără ca enumerarea să excludă alte condiții specifice prevăzute în Ghidul Solicitantului:

- solicitantul nu face dovada că cele declarate prin declarația unică sunt conforme cu realitatea și corespund cerințelor din Ghidul Solicitantului;

- solicitantul nu răspunde în termenele prevăzute, cu excepția situației de încheiere a contractului cu clauză rezolutorie;

Decizia de respingere a finanțării se aduce la cunoștința solicitantului prin sistemul informatic MySMIS2021/SMIS2021+și conține, cel puțin următoarele elemente:

a) datele de identificare ale solicitantului și ale cererii de finanțare: titlu, cod unic SMIS;

b) datele de identificare ale reprezentantului legal al solicitantului sau împuternicitului acestuia;

c) conținutul deciziei de respingere;

d) motivele de drept și de fapt ale respingerii proiectului;

e) termenul de contestare și modalitatea de transmitere a contestației;

f) organele împuternicite cu soluționarea contestației;

g) semnătura reprezentantului legal/împuternicit al autorității de management/organismului intermediar, după caz.

Împotriva deciziei de respingere a finanțării solicitantul/liderul de parteneriat poate formula contestație pe cale administrativă, la autoritatea de management/organismul intermediar, după caz, în termenul de 30 zile calendaristice, calculat de la data primirii acesteia prin sistemul informatic MySMIS2021/SMIS2021+.

**8.9.3 Definitivarea planului de monitorizare al proiectului**

Planul de monitorizare a proiectului este generat de sistemul informatic MySMIS2021/SMIS2021 și este parte integrantă a contractului de finanţare. Pe baza informaţiilor incluse în cererea de finanţare şi, dacă este cazul, a informaţiilor suplimentare solicitate beneficiarului, AM PR SV verifică şi validează indicatorii de etapă în cadrul etapei de contractare, care sunt prevăzuţi în Planul de monitorizare a proiectului.

Planul de monitorizare al proiectului se elaboreaza conform Anexei X - Planul de monitorizare. În cadrul acestuia sunt prezentați indicatorii de etapă stabiliți pentru perioada de implementare a proiectului, condițiile și documentele justificative pe baza cărora se evaluează și se probează îndeplinirea acestora în vederea atingerii obiectivelor și țintelor finale ale indicatorilor de realizare și de rezultat prevăzuți în cadrul cererii de finanțare.

În funcție de tipologia proiectelor, solicitanții își vor selecta indicatorii de etapă aplicabili, stabilindu-și termenele de realizare, fără însă a depăși termenele maxime prevăzute în Anexa X - Orientari metodologice privind elaborarea Planului de monitorizare.

Contractul de finanțare și Manualul beneficiarului cuprind modalitatea de urmărire și măsurile avute în vedere de AM PR SV pentru respectarea Planului de monitorizare de către beneficiarii de finanțare

Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare.

Prin excepție, in cazul in care data de începere a implementării proiectului este anterioară datei de semnare a contractului de finanţare, indicatorii de etapă vor fi raportati la data semnării contractului de finanţare.

În cazul proiectelor de investiții, indicatorii de etapă se raportează atât la stadiul pregătirii şi derulării procedurilor de achiziții, cât şi la progresul execuției lucrărilor, aferente activității de bază.

În selectarea indicatorilor de etapă și completarea Planului de monitorizare, solicitantul de finanțare va avea în vedere mențiunile Capitolului 6 din cadrul ghidului.

În procesul de monitorizare a proiectelor, AM PR SV va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului.

**8.9.4. Semnarea contractului de finanțare/ emiterea deciziei de finanțare**

Contractul de finanțare/ decizia de finanțare, după caz, se generează de sistemul informatic MySMIS2021/SMIS2021+ și se semnează numai în format electronic de către reprezentantul legal/persoanele împuternicite ale autorității de management, după caz, și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

Planul de monitorizare a proiectului este parte integrantă a contractului de finanțare/ deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare, după caz.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei IX la prezentul ghid.

**Clauze contractuale generale**

Prin semnarea contractului de finanţare, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare cu respectarea legislaţiei naţionale şi comunitare.

Beneficiarul se obligă să implementeze proiectul cu respectarea prevederilor contractului de finanțare și ale legislaţiei comunitare şi naţionale în vigoare, fiind răspunzător în faţa AM PR SV Oltenia pentru îndeplinirea obligaţiilor asumate. Astfel, beneficiarul finanțării nerambursabile acordate în cadrul contractului de finanțare are obligația realizării investiției propuse și evaluate în cadrul cererii de finanțare, îndeplinind inclusiv indicatorii asumați. Beneficiarul va realiza cu bună credință activitățile și obligațiile prevăzute prin proiect, la termenele asumate, asigurând co-finanțarea proiectului pentru toate cheltuielile ce nu sunt acoperite de finanțarea nerambursabilă acordată.

Beneficiarul are obligaţia de a implementa proiectul pentru care s-a semnat un contract de finanţare din PR SV Oltenia 2021-2027 în conformitate cu prevederile din cererea de finanţare aprobată. Dacă beneficiarul nu reuşeşte să pună în aplicare proiectul în condiţiile asumate şi stipulate în contractul de finanţare, acesta trebuie să îşi asume eşecul parţial sau total în realizarea obligaţiilor. În acest caz, AM PR SV Oltenia îşi rezervă dreptul de a întrerupe plăţile. Contribuţia din fondurile publice (naţionale şi comunitare) poate fi redusă şi/sau AM PR SV Oltenia poate cere înapoierea, în totalitate sau parţial, a sumelor deja plătite, dacă beneficiarul nu respectă termenii contractuali.

**Modificarea contractului de finanțare**

Pe durata contractului de finanțare părțile pot conveni la modificarea clauzelor şi/sau Anexelor acestuia, prin act adiţional, încheiat în aceleaşi condiţii ca şi contractul. În acest sens, în cazul în care propunerea de modificare a contractului vine din partea beneficiarului, acesta are obligaţia de a o transmite AM PR SV Oltenia însoțită de toate documentele justificative necesare.

În cazul propunerilor de acte adiționale care au ca obiect reducerea valorii indicatorilor ce urmează a fi atinsă prin proiect, valoarea totală eligibilă a Proiectului va fi redusă proporțional, cu excepția cazurilor temeinic justificate.

Beneficiarul îşi asumă integral răspunderea pentru prejudiciile cauzate terţilor din culpa sa pe parcursul implementării proiectului, în conformitate cu prevederile legislaţiei naţionale relevante.

Modificările contractuale legate de perioda de implementare nu pot depăși termenul maxim de 31 decembrie 2029. De asemenea, modificările cu privire la bugetul proiectului nu pot conduce la modificarea valorii totale eligibile a proiectului în afara valorilor minime și maxime admise pentru prezentul apel.

Prin excepție, beneficiarul poate efectua modificări asupra cererii de finanţare, după caz, prin notificare, cu acordul AM PR, sau prin informare. Situatiile sunt detaliate in modelul de contract de finantare.

|  |  |
| --- | --- |
|  | **Nu pot fi efectuate modificări asupra proiectului care să implice modificări ale criteriilor ce au stat la baza procesului de evaluare și selecție.** |

Beneficiarul trebuie să cunoască faptul că, dacă pe perioada de valabilitate a contractului intervin modificări de natură să afecteze obiectivul proiectului sau modificări care afectează condiţiile de eligibilitate prevăzute pentru cererea deschisă de proiect în cadrul căreia s-a obţinut finanţarea nerambursabilă, proiectul poate fi declarat neeligibil, finanţarea nerambursabilă se va sista, iar sumele acordate până în acel moment se vor recupera în conformitate cu legislaţia naţională şi prevederile contractuale!

**9.** **ASPECTE PRIVIND CONFLICTUL DE INTERESE**

(a) Părțile se obligă să ia toate măsurile pentru respectarea regulilor pentru evitarea conflictului de interese, conform art. 61 din Regulamentul nr. 2018/1046 și capitolului 2, secțiunea 2, din OUG nr. 66/2011 precum și în conformitate cu alte reglementări naționale și europene în vigoare;

(b) Părțile din categoria subiecților de drept public au obligația de a urmări respectarea prevederilor Legii nr. 161/2003, în materia conflictului de interese și a incompatibilităților.

(c) Beneficiarii care au calitatea de autoritate contractantă au obligația de a respecta aplicarea prevederilor referitoare la conflictele de interese prevăzute de legislația în materia achizițiilor publice.

(d) Beneficiarii care nu au calitatea de autoritate contractantă au obligația de a respecta aplicarea prevederilor referitoare la conflictul de interese prevăzut în art. 14 și art. 15 din OUG nr. 66/2011, precum și celelalte prevederi legale aplicabile.

**10.** **ASPECTE PRIVIND PRELUCRAREA DATELOR CU CARACTER PERSONAL**

(a) Solicitantii/Beneficiarii îşi exprimă acordul cu privire la prelucrarea, stocarea şi arhivarea datelor obținute pe parcursul intregii proceduri premergatoare incheierii Contractului de Finantare cat si pe perioada desfăşurării Contractului de Finanțare, în vederea utilizării, pe toată durata, precum şi după încetarea acestuia, în scopul verificării modului de implementare şi/sau a respectării clauzelor contractuale şi a legislației naționale şi europene

(b) In cazul incheierii Contactului de Finantare acesta reprezintă un acord ferm pentru părțile contractante în ceea ce privește gestionarea și prelucrarea datelor cu caracter personal primite în vederea îndeplinirii obligațiilor contractuale, în conformitate cu Regulamentul nr. (UE) 679/2016 al Parlamentului European și al Consiliului privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE și Legea nr.190/2018, cu modificările și completările ulterioare

(c) Datele cu caracter personal ale grupului țintă și, după caz, ale beneficiarilor finali ai proiectului, ale resurselor umane din cadrul proiectului și ale subcontractorilor nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului acestora, în condițiile legii

d) În verificările efectuate în cadrul procesului de evaluare, selecție, contractare, cât și pe parcursul perioadei de implementare și durabilitate a proiectelor, AM PR Sud Vest Oltenia va utiliza în efectuarea controalelor administrative și de gestiune în domeniul fondurilor structurale, pentru verificări de management și monitorizare a proiectelor în vederea identificării elementelor de risc privind proiectele, contractele, contractanții și beneficiarii, cu scopul de a preveni și de a combate fraudele, sistemul ARACHNE, care reprezintă un instrument informatic integrat elaborat de Comisia Europeană în strânsă cooperare cu unele state membre, utilizat de către autoritățile de management din România pentru evaluarea riscului în procesul de gestiune a programelor operaționale. Datele din sistemul informatic MySMIS2021/SMIS2021+ sunt exportate în sistemul ARACHNE.

**11.** **ASPECTE PRIVIND MONITORIZAREA TEHNICĂ ȘI RAPOARTELE DE PROGRES**

**11.1. Rapoartele de progres**

Rapoartele de progres se genereaza prin sistemul informatic MYSMIS2021/SMIS2021+ de către beneficiar, vizează trimestrul de implementare și se transmit în maxim 30 de zile de la finalizarea perioadei de raportare. Rapoartele de progres vor fi insoțite de documente justificative.

Verificarea rapoartelor de progres disponibile în aplicația MySMIS2021/SMIS2021+ este o etapă a procesului de monitorizare a proiectelor în scopul urmăririi progresului acestora și a stadiului indicatorilor de realizare și rezultat, al respectării planului de monitorizare și a realizării indicatorilor de etapă din plan.

Autoritatea de management poate aplica masuri consolidate de monitorizare și poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectarii repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul de finanțare.

**11.2. Vizitele de monitorizare**

Rapoartele de vizita se elaborează de autoritatea de management prin sistemul MySMIS2021/SMIS2021+, în conformitate cu procedurile operaționale interne ale autorității de management și se generează în termen de 10 zile lucratoare de la data vizitei efectuate la fața locului.

Vizitele de monitorizare pot fi vizite la fața locului, speciale de tip ad-hoc, incrucișate, expost.

**11.3. Mecanismul specific indicatorilor de etapă. Planul de monitorizare**

Planul de monitorizare a proiectului este parte integrantă a contractului de finanţare/deciziei de finanţare, după caz, şi cuprinde indicatorii de etapă stabiliţi pentru perioada de implementare a proiectului pe baza cărora se monitorizează şi se evaluează progresul implementării proiectului, precum şi condiţiile şi documentele justificative pe baza cărora se evaluează şi se probează îndeplinirea acestora, în vederea atingerii obiectivelor şi ţintelor finale ale indicatorilor de realizare şi de rezultat prevăzuţi în cererea de finanţare şi asumaţi în contractul de finanţare/decizia de finanţare, după caz.

Planul de monitorizare include, de asemenea, valorile ţintelor finale ale indicatorilor de realizare si de rezultat care trebuie atinse ca urmare a implementării proiectului, precum şi valorile de bază/de referinţă ale acestora, dacă există.

Indicatorii de etapă se corelează cu activitatea de bază declarată de beneficiar în cererea de finanţare, precum şi cu rezultatele aşteptate ale proiectului. Primul indicator de etapă poate fi stabilit la un interval de o lună, dar nu mai mult de 6 luni, calculat din prima zi de începere a implementării proiectului, aşa cum este prevăzută în contractul de finanţare/decizia de finanţare

În cazul proiectelor de investiţii, indicatorii de etapă se raportează atât la stadiul pregătirii şi derulării procedurilor de achiziţii, cât şi la progresul execuţiei lucrărilor, aferente activităţii de bază.

**12.** **ASPECTE PRIVIND MANAGEMENTUL FINANCIAR**

Pe toată perioada de implementare a proiectului se vor transmite cererile de prefinanțare/plată/rambursare în conformitate cu „Graficul cererilor de prefinanțare/plată/rambursare și cu OUG 133/2021 privind gestionarea financiară a fondurilor și HG 829/2022 privind normele de aplicare a OUG 133/2021.

*Cheltuielile aferente Proiectului sunt eligibile cu condiţia ca acestea să fie cuprinse în Cererea de Finanțare/Bugetul Proiectului aprobat/ă care constituie Anexa la contractul de finanțare.*

**12.1. Mecanismul cererilor de prefinanțare**

Pentru un proiect finanțat din acest apel, se poate acorda prefinanțare în tranșele maxime precizate în art. 18 din OUG 133/2021 cu modificările și completările ulterioare, fără depășirea valorii totale eligibile a acestuia.

Tranșa solicitată, împreună cu soldul nejustificat al prefinanțării, prin cereri de rambursare, nu poate depăși procentul indicat în art. 18 din OUG 133/2021 cu modificările și completările ulterioare.

Pentru proiectele implementate în parteneriat, prefinanțarea poate fi solicitată de unul dintre parteneri și este proporțională cu sumele aferente activităților acelui partener din valoarea totală eligibilă a contractului de finanațare, respectiv cu ponderea ajutorului de stat/minimis acordat acelui partener din valoarea totală a ajutorului.

Cu excepția primei tranșe de prefinanțare acordate, urmatoarele tranșe de prefinanțare se acorda cu deducerea sumelor nejustificate din tranșa anterioară acordată.

Beneficiarul/liderul de parteneriat care a depus o cerere de prefinanțare are obligația depunerii unei/unor cereri de rambursare care să cuprindă cheltuieli efectuate din tranșa de prefinanțare acordată, în cuantumul și în termenele precizate la art. 18 din OUG 133/2021 cu modificările și completările ulterioare.

Beneficiarii/liderii de parteneriate/partenerii au obligația de a restitui integral sau parțial prefinanțarea primită în cazul în care nu justifica prin cereri de rambursare utilizarea acesteia.

**12.2. Mecanismul cererilor de plată**

Mecanismul cererilor de plată poate fi aplicat prezentului apel în conformitate cu capitolul V din OUG 133/2021 cu modificările și completările ulterioare.

După primirea facturilor pentru livrarea bunurilor/prestarea serviciilor/execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele de achiziții aferente proiectelor implementate, acceptate la plată, a ștatelor privind plata salariilor (daca este cazul apelului), beneficiarul poate depune la AM cererea de plata și documentele justificative aferente acesteia.

Pentru proiectele implementate în parteneriat, liderul de parteneriat va depune cererea de plata, iar AM va vira sumele solicitate, după efectuarea verificărilor, în conturile liderului sau partenerilor care au angajat cheltuielile respective. Pentru facturi externe se va avea în vedere cursul BNR din data emiterii facturii. Diferențele de curs valutar rezultate în urma efectuarii plăților externe sunt suportate de către liderul de parteneriat/partener/parteneri.

Sumele primite în baza cererilor de plată nu pot fi utilizate pentru o alta destinație decât cea pentru care au fost acordate.

De asemenea, beneficiarul se va asigura că îndeplinește indicatorul/indicatorii de etapă precizați în planul de monitorizare și care poate condiționa autorizarea cererii de plată.

Verificarea și plata cererii de plată se vor efectua în termenele precizate în art. 22, alin 7 din OUG 133/2021 cu modificările și completările ulterioare cu mențiunea că pentru verificare și autorizare termenul poate fi întrerupt de posibile clarificări. De asemenea, efectuarea plății va fi condiționată de existența de resurse în conturile autorității de management.

În termenul precizat de art.22, alin.10 din OUG 133/2021 cu modificările și completările ulterioare, beneficiarul este obligat să depună o cerere de rambursare aferentă cererii de plată.

Beneficiarii/liderii de parteneriat/partenerii au obligația restituirii integrale sau parțiale a sumelor virate în cazul proiectelor pentru care aceștia nu justifică prin cereri de rambursare utilizarea acestora.

**12.3. Mecanismul cererilor de rambursare**

Mecanismul cererilor de rambursare poate fi aplicat prezentului apel in conformitate cu capitolul V din OUG 133/2021 cu modificarile si completarile ulterioare.

Verificarea si plata cererii de rambursare se vor efectua in termenele precizate in art. 25, alin 2, alin 3 din OUG 133/2021 cu modificarile si completarile ulterioare cu mentiunea ca pentru verificare si autorizare termenul poate fi intrerupt de posibile clarificari. De asemenea, efectuarea platii va fi conditionata de existenta de resurse in conturile autoritatii de management.

Nedepunerea de catre beneficiar/lider de parteneriat a unor documente aditionale sau clarificari solicitatede autoritatea de management in termenul prevazut in contractul de finantare/manualul beneficiarului atrage respingerea partiala sau totala, dupa caz, a cererii de rambursare.

De asemenea, beneficiarul se va asigura ca indeplineste indicatorul/indicatorii de etapa precizati in planul de monitorizare si care poate conditiona autorizarea cererii de rambursare.

Pentru proiectele implementate in parteneriat, liderul de parteneriat va depune cererea de rambursare, iar AM va vira sumele solicitate, dupa efectuarea verificarilor, in conturile liderului sau partenerilor care le-au efectuat, fara a aduce atingere contractului si prevederilor acordului de parteneriat, parte integranta a acestuia.

În cazul solicitării la rambursare a cheltuielilor cu taxa pe valoarea adaugată eligibilă aferentă cheltuielilor eligibile efectuate în cadrul contractului de finanțare, beneficiarii vor completa anexa 1 sau 3 din Ordinul 4013/5316/2023 privind aprobarea instrucțiunilor de aplicare a prevederilor art. 9, alin. 1 si 2 din HG 873/2022.

**12.4. Graficul cererilor de prefinanțare/ plată/ rambursareâ**

Finanțarea va fi acordată, în baza cererilor de prefinanțare/rambursare/plată, elaborate și transmise prin sistemul MYSMIS 2021 în conformitate cu Graficul de depunere a cererilor de prefinanțare/plată/rambursare a cheltuielilor declarat și actualizat de beneficiar în sistemul MYSMIS 2021.

Graficul cererilor de prefinanțare/rambursare/plată va deveni anexa la contractul de finantare. Acesta va fi intocmit de solicitant/beneficiar tinand cont de planul de monitorizare ce include indicatorii de etapa, graficul de executie al lucrarilor pentru a asigura un flux de disponibil care sa permita implementarea cu succes a proiectului in cauza.

**12.5. Vizitele la fața locului**

Conform Regulamentului CE nr. 2021/1060, Art. 74, Autoritatea de Management va efectua vizite pe teren pentru a verifica dacă produsele şi serviciile au fost furnizate şi dacă cheltuielile declarate de beneficiarii proiectelor au fost efectuate şi sunt în conformitate cu regulamentele Comunităţii şi cu legislaţia naţională.

Verificările pe teren au ca scop, fara a se limita la urmatoarele:

* să asigure că proiectul se realizează conform condiţiilor contractuale, in mod special conform planului de monitorizare in care pot interveni elemente financiare şi activităţilor descrise în cererea de finanţare;
* să constate livrarea produsului sau prestarea serviciului în conformitate cu termenii şi condiţiile contractului economic, evoluţia fizică şi respectarea normelor UE privind publicitatea, stadiul fizic de realizare a proiectului;

AM va efectua o vizită obligatorie la cererea finală de rambursare. AM poate efectua, daca este cazul, si vizite la cererile de rambursare/plata intermediare.

**13. MODIFICAREA GHIDULUI SOLICITANTULUI**

## **13.1. Aspectele care pot face obiectul modificărilor prevederilor ghidului solicitantului**

Aspectele prevăzute în cadrul prezentului Ghid se raportează la legislația în vigoare. Modificarea prevederilor legale în vigoare poate determina AM PR SV Oltenia să solicite documente suplimentare și/sau respectarea unor condiții suplimentare față de prevederile prezentului ghid pentru conformarea cu modificările legislative intervenite.

|  |  |
| --- | --- |
|  | **Solicitanţii de finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.** |

Identificarea unor aspecte ce pot îmbunătăți procesul de evaluare, selecție și contractare poate determina solicitări de documente suplimentare din partea AM PR SV Oltenia, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul de evaluare, selecție și contractare.

## **13.2. Condiții privind aplicarea modificărilor pentru cererile de finanțare aflate în procesul de selecţie (condiții tranzitorii)**

Pentru aplicarea celor menționate la **secțiunea 13.1**, AM PR SV Oltenia poate emite unul sau mai multe corrigenda sau instrucțiuni de modificare/completare a prevederilor prezentului ghid, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

În funcție de modificările intervenite, AM PR SV Oltenia se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului.

**14 . ANEXE**

Anexa I Lista comună a acronimelor și abrevierilor/prescurtărilor și Glosar

Anexa II Structura cererii de finanţare

Anexa III Lista de verificare - etapa contractuala

Anexa IV Grila de evaluare tehnică și financiară

Anexa V Grila de analiză a conformității SF/DALI

Anexa VI Grila de analiză a conformității proiectului tehnic

Anexa VII Grila teme orizontale și DNSH

Anexa VIII Extras DNSH PR SVO verde

Anexa IX Orientari metodologice Plan monitorizare

Anexa X Contractul de finanțare (model)

Anexa XI Declaratie privind eligibilitatea TVA în cazul operaţiunii al cărei cost total este mai mic de 5 000 000 EUR (inclusiv TVA)

Anexa XII Declaratie privind eligibilitatea TVA aferentă cheltuielilor efectuate în cadrul operaţiunii a cărei cost total este mai mare de 5 000 000 EUR (inclusiv TVA)

**Model documente ce însoțesc cererea de finanțare/contractul de finanţare**:

- Modelul A – Declarația unică

- Modelul D – Consimțământ privind prelucrarea datelor cu caracter personal

- Modelul E - Acord de parteneriat

- Modelul F - Hotârâre de aprobare a proiectului (model orientativ)

- Modelul G – Declaraţia privind terenul și infrastructura

- Modelul H - Raport privind stadiul fizic al investiţiei (model orientativ)

- Modelul I - Tabel centralizator numere cadastrale

- Modelul J - Declaraţia privind realizarea de modificări pe parcursul procesului de evaluare

- Model K - Bugetul proiectului și sursele de finanţare

- Model L - Tabel centralizator privind justificarea costurilor

- Model M - Certificarea aplicaţiei

- Model N – Analiza privind infrastructura verde-albastră

1. EUR-Lex - 52013DC0249 - EN - EUR-Lex (europa.eu); [↑](#footnote-ref-1)
2. Conform HG 907/2016, cu modificările și completările ulterioare (Anexa 4, punctul 3.4 - studii de specialitate necesare în funcţie de specificul investiţiei); [↑](#footnote-ref-2)
3. Idem; [↑](#footnote-ref-3)
4. https://ec.europa.eu/regional\_policy/sources/docgener/evaluation/pdf/performance2127/performance2127\_swd.pdf [↑](#footnote-ref-4)
5. A se avea în vedere inclusiv *https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/* [↑](#footnote-ref-5)
6. Situate la nivelul zonei menţionate în SDT/SIDU pentru proiectul prioritizat (de ex. la nivel de stradă, cartier etc); [↑](#footnote-ref-6)
7. Conform legislației aplicabile în vigoare, doar în cazul unui proiect mixt de investiții care cuprinde pe lângă lucrările de intervenții asupra uneia/mai multor construcții existente și lucrări aferente unei clădiri noi care adăpostește centrala termică (ca urmare a cerințelor ISU) sau lucrări de construire a liturilor în exteriorul unei clădiri (în cazuri argumentate tehnic și funcțional-arhitectural) [↑](#footnote-ref-7)
8. In cazul in care a fost depusă Autorizatia de construire, depunerea Certificatului de urbanism (după caz) şi/sau a avizelor/acordurilor NU mai este necesară. [↑](#footnote-ref-8)
9. Se va avea în vedere faptul că în conformitate cu prevederile 5(4) din HG nr. 907/2016, elaborarea proiectului tehnic de execuţie este condiţionată de aprobarea prealabilă a indicatorilor tehnico-economici şi emiterea autorizaţiei de construire/desfiinţare a executării lucrărilor. [↑](#footnote-ref-9)